
Plugar român (după un desen din vremea aceea). 


Pe urmele strămoşilor. 

Cum treci în dreapta Dunării, între atâtea deosebiri pe cari le descoperă ochiul, este şi sumedenia de 
movile risipite până în pragul mării. Îţi vine să crezi că în toată România nu-s atâtea câte are Dobrogea. 
Locuitorii din partea locului nu le-au socotit lăsate de Dumnezeu, dovadă că pe cele mai multe le-au 
scormonit, căutând «comori»... 

Subt aceste grămădiri de pământ ridicate cu trudă omenească acum mii de ani, odihneşte cenuşa 
strămoşilor noştri din neamurile dace — şi mai apoi şi dintre romani, fără să mai punem la socoteală 
şi acele movile înfipte pe culmi, de unde privirile străjerilor cercetau zările... 

În preajma vadurilor, ici-colo în cuprinsul Dobrogii, tapşane ca nişte feţe de mese colţurate, arată 
trecătorului că acolo au fost cândva aşezări omeneşti. Băştinaşii le spun «cetăţui» şi altora «bisericuțe». 

Neastâmpărul vremii şi săpăturile au scos la iveală urme de ziduri, cioburi, pietre scrise, statui, unelte, 
bani cu chipuri de împărați, etc., cari povestesc viaţa, ce s'a scurs odinioară pe acele meleaguri. Tuturora 
țăranii noştrile dau cam aceiaş obârşie: sunt dela Traian (Troian) împăratul... 

Prin aceste rămăşite ale trecutului ce răsar la totpasul, românii localnici au legat firul cu înaintaşii. 
Prin ele s'au păstrat în tradiție abia desluşitul ecou al continuității neamului nostru în acelaş pământ. 

Mă aflam în acel colt al judeţului Tulcea, unde braţul Dunăvăţul varsă apele gurii Sfântului Gheor- 
ghe în lacul Razelm, pe ruinile cetăţii greco-romane Halmyris. Venisem cu căruţa lui moş Cârpă Veche 

din Sarinasuf. 

— Iacă, Domnule, aici a fost casa împăratului Traian care ne-a adus pe noi, într'un car cică, — 
mă luminează moşul. Uite, dincolo era cafeneaua unde boerii lui beau cafeaua... 

Un şarpe neobişnuit de mare se strecoară prin bolovăniş şi naiva explicaţie a lui moş Cârpă Veche 
şe opreşte pe neaşteptate. 

Altă dată plecam din satul Cineli. Întâmplarea a făcut să am tovarăş de drum pe moş Tudose Ma- 
carie, basarabean de naştere, care ştie de «Napolion Bunăparte» de când cu Rusul, de când cu răzbelul 
Ostopolului (Sevastopol) la Crâm (Crimeia). Cum treceam pe la «bisericuţă» (unde va fi fost poate vre- 
un sat roman) aduc vorba. 

— Ilacă, Domnule, începe moşul, stăm iarna în cafenea de vorbă cu bulgarii dela noi. Numai îmi 
spun că pe aici a fost odată stăpân un voevod bulgăresc; că odată şi odată are să se scoale alt voevod dela 
amiază (era înaintea războiului trecut) şi are să vie să stăpânească «mereauay» (moşia) asta cât vezi că ochii. 
Dar, moşu, nu se lasă. Ehei! ştiu eu să le astup gura! 

— Măi, le zic eu, aţi găsit măcar un «chiron» cu peceată dela voevoda al vostru? N'aţi găsit; dela Traian 
al nostru câte vrei, — şi pe urma plugului. Când îi aud vorbind despre ai lor îmi vine rău la inimă; nu mă lasă 
sângele din mine şi pace!... 

Movilele morminte şi țărâna cetăților moarte, pline de mărturiile strămoşilor, au fost pentru românii 
dobrogeni un fel de carte deschisă în care au cetit din vechi timpuri, dreptul de moştenire asupra pământului 
dintre Dunăre şi Mare.... 

În Dobrogea acum 100 de ani... 

După spusele bătrânilor şi din mărturisirile călătorilor “streini” icoana Dobrogii care a fost se luminează 
ca într'o placă fotografică. 

O înfăţişăm cetitorilor, să vadă cum vremile, odată trecute subt cârma românilor, au schimbat faţa tinu- 
turilor dintre Dunăre şi Mare... 

Țara era un pustiu de ierburi peste cari ochiul, luneca zile întregi până să descopere un copac de umbră, 
sau niscaiva aşezări omeneşti în vre-un fund de vale. Ici-colo, întâlneai doar turmele ciobanilor români şi 
călăreţi turco-tătari, tăind valurile de burueni ca mânaţi de vânturile iuți ale lui Miază-Noapte. 

Nemărginitul lan de iarbă părea un covor nesfârşit ce tremura în dogoarea soarelui de vară. Călărețul se 
cufunda cu totul în aceste desişuri necosite de om. 

Către sfârşitul lui August, peste tristele şi mutele singurătăţi de burueni uscate, se încingeau focuri de 
nu ştieai cum şi de unde s'au pornit: poate dela vreo vatră de popas, o scânteie de ciubuc, poate dela 
scăpărarea unui fulger. Vântul purta vălvătăile de colo-colo şi timp de o lună; Dobrogea părea învăluită 
într'o trâmbă de flăcări şi fum. 

Aşa a văzut-o un drumet francez într'o zi de vară prin 1850 şi ceva (doctorul Camille Allard). 

Pe funduri de văi cu şuviţe de apă,stăteau pitite câte un pâlc de bordeie, colibi, ori nişte biete căsuțe 
din bălegar frământat cu lut şi acoperite cu paie pământ ori stuf. 

Acestea erau satele. 

Nici un copac, nici o grădină nu înveselea chichineţele cu ferestruici de-o palmă. Sticla era ne- 
cunoscută şi hârtia unsă cu grăsime, ori beşica de vită, ţinea locul geamului. În singura odaie unde se 
grămădeau toţi ai casei, rogojinele pe paturi erau aşternutul cel mai obişnuit. 

Pentru ce să se îngrijească oamenii de mai mult? 

Nu erau siguri pe ei şi pe avutul lor dela un an la altul. Cetele de tâlhari (cârjalii) cutreerau satele 
nesupăraţi de nimeni. 

După începutul veacului al 18-lea, Dobrogea ajunsese maidanul de încăerare între turci şi ruşi. 
Nu treceau 10-15 ani şi valuri de oşti,pe drumurile năvălitorilor de acum o mie şi ceva de ani, 
căutau sate şi oraşe, să le prade. 

Povesteşte un țăran din acea vreme unui călugăr călător: «Şi-atunci cine poate, fuge peste Dunăre, iar 
pe care îi prind turcii ori ruşii, îi duc cu dânşii în ţara lor, vitele ni le mănâncă, satele le dau foc şi 
semănăturile le pustiesc. După ce trece răsboiul, cari mai rămânem vii iarăşi ne întoarcem la vetrele noastre, 
şi ne facem pe dărâmături bordee, şi iar ne apucăm de gospodărie. Gândeşte acum, când ne mai putem noi 
îndrepta? Se mai întâmplă încă şi altă nevoe: după fiecare răsboiu începe ciuma care ne mai seceră şi ea. 
Atunci iar lăsăm toate şi fugim, care încotro poate, şi ne ascundem pe sub dărâmături de dealuri, prin păduri 
în bălți, şi ne temem unii de alţii, frate de frate, şi fugim unii de alţii...» 

Numai în întâiei jumătate a veacului al XIX-lea Dobrogea a fost arsă şi pustiită de 3 ori. După războiul 
turco-rus din 1829 nu se mai găseau în Dobrogea decât câteva sate. Împrejurul anilor 1850, din 35 de sate 
ale judeţului Constanţa (Chiustenge) abia mai erau în fiinţă vre-o 12. Hărțile de atunci însemnau pentru toată 
Dobrogea 65 de sate «care nu mai existau». Aşa au pierit satele dobrogene curat româneşti: Straja, Atârnaţi, 
Crucea, Roşeşti, Muslueşti, Techileşti. Zăvalul, feteşti, Balaban, Silişte, Martina, Călugăra, Stâncile, 
Gherbănu, Mangina, Stelniceni, Hăsăneşti, Lătăţuia, Frecăţeii din Ostrov, Călăduca, etc. Vite, mai ales, 
puteai să ai cât de multe şi le păşteai unde vreai; dădeai însă zeciuială din ele stăpânirii turceşti (beilicul); şi 
mai trebuiasă le păzeşti cu 4 ochi; altfel-ţi le furau, fără nădejde că le vei mai avea vreodată înapoi. De arat 
iarăşi puteai să ari ori unde şi ori cât, căci pământ era din berechet. Slujbaşii turci te rugau chiar. Singura 
plată era dijma din zece pentru orice producte (uşurul). De obiceiu dijma să dădea în arendă negustorilor 
cerealişti. Aceştia trimeteau în fiecare sat câte un dijmuitor, care mai totdeauna era turc, cu poruncă dela 
stăpânire, ca ciorbagiul (primarul) satului să-i de ajutor să adune dijma. 

Dijmuitorul venea în sat în vremea treierişului (armănitului) şi locuitorii erau datori să-l ţie în gazdă pe 

rând. De atunci a rămas obiceiul că locuitorii Dobrogii treieră cu toţii odată la acelaş harman, în marginea 
satului. După vânturatul grăunţelor, venea dijmuitorul cu baniţa ltri şi punea pe gospodar să măsoare. La 
fiecare zece baniţe striga «talia», punând pe a zecea la o parte şi cresta pe răboj o linie. Câte crestături erau 
pe răboj, atâtea baniţi trebuia să dea ca dijmă. Răbojul era împărtit în două: o parte rămânea la plugar, iar 
altă parte la dijmar. Fiecare locuitor, trebuia să se ducă cu dijma şi cu răbojul la oraşul vecin, unde-i hotăra 
dijmuitorul. 


Vedere din Constanţa de azi 


«Din vreme în vreme, venea prin sate câte un slujbaş cu înscris dela împărăție. Acela, după cât spunea, 
avea putere să împartă pământ oamenilor cari aveau nevoe. Apoi cel care se găsea mai în lipsă îi ieşea întru 
întâmpinare şi-l poftea frumos la găzduire. Îi zicea «beiule» şi «agă» şi-i punea o scoartă înflorită jos, ca să 
aibă unde se aşeza omul stăpânirii cu picioarele încrucişate. Apoi fugea gospodarul până la negustorul din 
mijlocul satului şi cumpăra, de o para-două, lumânări de seu. Se întorcea, punea într'o tingire seul, strica 
peste el două-trei ouă, şi aducea pe o tipsie gustarea turcului, c'o bucată de pâne de grâu şi cu puţină miere. 
Omul împărătesc dădea din cap, mormăind mulțumit. Apoi după ce ospăta, începea să întrebe: 

«Unde vrei pământ? Cât să-ţi dau?» 

Ş'apoi din moşia măritului sultan, care era cât se vede cu ochii, măsura, turcul după nevoe, şi dădea şi 
întărire scrisă. Şi gospodarul se ploconea şi dădea şi el bacşiş, după putere, pentru facerea de bine: Câţiva 
galbeni, o bucată de ştofă frumoasă, o pereche de cizme roşii...» (M. Sadoveanu: «Privelişti Dobrogene»). 

Cârmuirea şi judecăţile. În satele româneşti din Dobrogea, în afară de oamenii oficiali: ciorbagiul 
(primarul), muktarul (ajutorul de primar) şi azale (consilieri), era sfatul bătrânilor alcătuit din preot (unde 
era) şi fruntaşii satului. Dacă se întâmpla vre-o neînfelegere între locuitori, aceştia mergeau la sfatul 
bătrânilor care împăca certurile dintre soţ şi soţie, moştenirile, pedepsea bătăile, furturile şi alte pricini. 

Mai greu o duceau cu stăpânirea turcească, la care rareori găseau dreptatea cerută. 

Bătrânii îşi mai aduc aminte din vremea când omul stăpânirii intra în sat. Turcul descăleca în faţa casei, 

dădea calul gospodarului să”l ţie, iar el intra în casă unde gospodina trebuia să-i pue masa. 
Când aceşti slujbaşi cutreerau satele, fetele şi femeile tinere umblau cu hainele rupte într'adins, ca să 
pară urâte, bătrâne şi bolnave. 


Vedere din Dobrogea pe la jumătatea veacului trecut (desen de Dossault) 

Dacă veneai călare de undeva şi vedeai venind spre tine turcul stăpânirii, apoi trebuia să te dai jos depe 
cal şi să stai în genunchi până trecea el, semn că te supui; altfel era vai de tine. De-te duceai cu căruţa undeva 
şi te sosea din urmă, trebuia deasemeni să dai înlături, să te dai jos din căruţă, să ţii caii până trecea el, — tot 
în semn de supunere. 

Prin cancelariile turceşti era o neorânduială de care ne vine să râdem. Hârtiile şi actele se ţineau vârâte 
în saci agățaţi pe pereţi. Dacă cineva avea nevoie de vre-un act, trebuia să răstoarne sacul şi să caute cine 
ştie cât până să-l găsească, — dacă-l găsea. 

Hoţiile, jafurile, omorurile la drumul mare, chiar ziua, se ţineau lanţ. Slujbaşii cârmuirii nu se osteneau 
cu cercetările şi prinderea făcătorilor de rele; iar paza aproape că nici nu se pomenea pe undeva. 

«De multe ori a fost prădată bisericuţa noastră (povesteşte gospodarul Petre Uzum Toma din Niculiţel; 
citeşte în «Privelişti Dobrogene» de M. Sadoveanu). Dobrogea era plină de hoţi odată. Ne duceam noi la 
stăpânirea turcească, ne plângeam... 

— Bine, bre, cum aşa? cum să fure? 

— Apoi de, agă, eu ştiu? Au intrat noaptea ş'au furat... 

— Noaptea? a, da! noaptea înţeleg, dar ziua nu se poate. Şi ce voiţi? 

— Apoi am vrea cercetare, urmărire. 

— Urmărire? bine, să vedem... Unde să urmărim? Unde să cercetăm? 

— Apoi parcă noi ştim unde-s hoţii? 

— Apoi eu de unde să ştiu, bre ghiaur? 

Şi se mânia omul stăpânirii, apoi ne mângâia c'o vorbă bună, ne trimetea pe la casele noastre, şi el se 
ducea să-şi vadă de pilaf şi de cadâne...» 


i 


O fântână dobrogeană (după Kanitz) 

Cei mai vestiți tâlhari erau cerchejii şi tătarii. Şi aceştia se năpusteau cu deosebire asupra raialelor 
(supuşi lor creştini), căci ştiau că stăpânirea nu le face nimic. Dar era vai şi amar, dacă vre-un creştin se lega 
de un credincios al lui Mahomed. 

În ajunul răsboiului din 1877, un creştin din Constanţa a ucis un mahomedan (povesteşte colonelul 
Ionescu Dobrogeanu într'o carte a sa). Numai de cât cete de turci şi tătari au pornit pe uliţi, strigând moarte 
ghiaurilor! Cu multă greutate, consulii streini au putut apăra viata creştinilor de furia mahomedanilor. 

Plocoanele, bacşişurile, erau mai tari ca legile şi poruncile, şi fără ele greu căpătai o fărâmă de dreptate. 


k s i 
Vedere din Balcic pe la 1853 (după Illustration) 
Judecata turcească a rămas de pomină şi a trecut în proverbe: «judecă turcește ». Judecătorul turc, aşezat 


între perine, cu picioarele încrucişate, sorbea cafea, mai trăgea din ciubuc, întrebă când pe împricinaţi, când 
pe membrii tribunalului său cam cum e pricina şi de partea cui ar sta dreptatea. Apoi aruncă sentinţa, 
însoţind-o cu o vorbă în doi peri: 

«Dumnezeu ştie care are dreptate». Aceasta numai atunci când vre-una din părți n'a avut grijă să-şi 
asigure dreptatea mai dinainte. Judecătorul (cadiul) judeca după hatâr şi hatârul trebuia dat cu bacşiş. 

Mai bine călca legea decât hatârul. Ci-că a venit la un cadiu povesteşte colonelul Ionescu Dobrogeanu 
un împricinat să-şi cumpere «dreptatea». După el vine şi celălalt împricinat la cadiu şi scoate banii pentru 
dreptatea lui. Cadiul, om cinstit», îi dă bacşişul înapoi, zicându-i: «N'am ce face. Dreptatea va fi a celuilalt, 
care a venit înnaintea ta. Eu nu pot fi şarlatan să iau bani dela amândoi». 

Iar tu, cetitorule, străbătând aceste pagini, de bună seamă că vei pune vremea veche faţă în faţă cu 
vremea de azi, şi cu tot greul prin care trece lumea, nu vei zice că era mai bine când era mai rău: Când adică 
turcul stăpânea în Dobrogea. 

In Dobrogea acum 1000 de ani: 
Cum romanii au romanizat ţinutul dinre Dunăre şi mare. 


Până în zilele noastre se ştia că romanii cucerind Dacia au adus colonişti, romanizând mai întâi Banatul, 
Oltenia şi colţul de sud-apus al Transilvaniei, pe unde a fost capitala dacică, Sarmisegethusa. 

Cercetările arheologilor noştri, începând cu profesorul Tocilescu şi isprăvind cu învățatul între învățații 
străini, profesorul Vasile Pârvan, au dovedit că Dobrogea este cea mai veche ţară romană. 

«Cu mult înainte ca dacii din Dacia să se facă romani, dacii din Dobrogea au început să vorbească 
latineşte, să se închine ca romanii şi să-şi facă oraşe şi sate romane, unindu-se cu civilii şi veteranii adevărat 
romani, cari veneau din alte părți ale împărăției să se aşeze aici şi să întemeieze gospodării statornice, 
ridicându-şi conace frumoase de piatră pe moşiile cumpărate şi căpătate ca dar împărătesc la noi în Dobro- 
gea», — scrie răposatul Pârvan. 

Aşa dară, cu o sută de ani şi mai bine înainte de cucerirea Daciei erau romani în Dobrogea, — numită pe 
atunci Sciția mică şi apoi Moesia de jos. 

Cel dintâiu roman cunoscut care s'a aşezat în părțile acestea, nu însă de bună voe, ci ca exilat de 
împăratul Romii pentru nu ştiu ce păcat, a fost poetul Ovidiu. El a venit la Tomis (Constanţa de azi) la anul 
8 d. Christos şi a rămas aici până la moarte. 

Cunoaştem ce era în vremea aceea în Dobrogea după scrisorile şi poeziile rămase dela nefericitul scriitor 
izgonit din strălucirile Romii aici între geții aspri şi neciopliți. Ovidiu se tângue că «trebuia să fie mereu 
gata a alerga să apere sus pe ziduri cetatea Tomi împotriva barbarilor cari roiau de jur împrejur, să îndure 
frigul, murdăria, obiceiurile grosolane, — el care trăise la Roma ca un principe». 

Grecii din Tomi l-au cinstit în chip deosebit, punându-l preşedinte al serbărilor lor. 


Statuia lui Ovidiu la Constanţa 

Pe vremea aceea, dea lungul țărmului Mării Negre, se găseau aşezate colonii greceşti cu porturi şi cetăți 
de adăpost. Corăbiile lor aduceau de vânzare localnicilor geţi: unelte, arme, ulcioare cu untdelemn şi vin, 
lucruri de podoabe, etc. Cumpărau în schimb dela ei grâne, robi, piei, etc. Urmele acestor porturi-cetăţi se 
văd şi azi la: Constanţa (pe atunci Tomis), Mangalia (Callatis), capul Caliacra (Tiriza), Cavarna (Bizom), 
Balcic (Dionisopolis), la Eorene (Krunoi), la Histria pe lacul Sin pe Razim (pe atunci golf de mare în care 
se vărsa al patrulea braţ dunărean, azi Dunavăţul). Dincolo de aceste cetăti—porturi de comerţ, geții trăiau 
între ogoare lucrate, ascultând de regii lor. Dealungul Dunării şi în inima ţării erau sate şi orăşele de ale lor, 
împrejmuite cu pământ şi bolovani, fără mult meşteşug. 

Pătrunderea romană s'a făcut încet şi pe nesimtite printre aşezările gete. Împărăţia Romii n'ajunsese cu 
hotarul până la Dunărea de miazăzi, când meşteri, negustori şi plugari romani, din cei îndrăzneţ şi harnici, 
singurateci şi nu în cete, s'au strecurat paşnic printre localnici, interesându-i şi pe ei în întreprinderile lor. 
Au făcut bâlciuri cu mărfuri plăcute barbarilor, au desfundat pământuri cu unelte mai bune ca ale lor şi au 
meşteşugit ca să-i uimească. Au folosit şi unii şi alţii. Pionierii romani, descălicătorii, deschizătorii de dru- 

muri, câştigaseră sufletele barbare şi se impuseseră lor. 

«Dacă împărăția romană ar fi aşteptat ca numai cete mari de colonişti orânduiţi în tovărăşia şi gospo- 
dăria lor, să meargă şi să lucreze şi să folosească pământurile cele nouă cucerite ori măcar împăciuite la 
hotare, e neîndoios că Europa de azi n'ar fi ajuns niciodată aşa de romană...» 

Triburile dace din dreapta şi stânga Dunării se găseau într'o necurmată harță; treceau unele la altele şi 
se prădau. Alte hoarde barbare dela miază-noapte pătrundeau aici şi se năpusteau asupra satelor şi cetăților. 

Geţii din Sciţia Mică erau bucuroşi de o putere temută care să le aducă liniştea gospodăriilor. Romanii 
s'au însărcinat să facă această poliție de pază. 

Guvernatorul roman al Moesiei (Serbia şi Bulgaria până la Silistra) primi poruncă dela împăratul Tibe- 
riu (anul al 15-lea după Christos) să astâmpere pe barbarii cari treceau Dunărea să tulbure pacea locuitorilor. 

Acesta numi un comandant la gurile Dunării pentru paza malului Mării şi al Dunării. 

Corăbii cu soldaţi romani patrulau, supraveghind vadurile de trecere ale năvălitorilor. Înăuntrul ţării 
poliţia romană nu se amesteca, fiindcă liniştea ei a păzită acolo de regii daci. În numele bunei rândueli a 
provinciei, romanul aşezase aici întâiul pas sigur. 

Populaţia getă nu murmură fățiş, având acum liniştea asigurată; iar grecii de pe la cetăţile Mării s'au 
închinat bucuros autorităţii romane care le străjuia avuţiile şi viaţa. Tot mai mulţi romani civili, oameni de 
afaceri şi plugari căutători de ţarini rodnice, pătrundeau înăuntrul ţării. Provincia nu era încă romană, ci 
numai păzită de romani. Pe la vadurile gete, dea lungul Dunării, romanii au adus meşteri de au făcut cetăți 
tari de zid, au pus aici funcționari de vamă, au făcut lagăre ostăşeşti, şi ca să nu întărâte pe localnici, au adus 
la început soldaţi din triburile barbare supuse Romii, comandaţi de ofiţeri romani. Acesta era al doilea pas 
spre cucerirea înceată a provinciei. 

Măsura aceasta s'a luat pe la anul 46 d. Christos din porunca împăratului Claudiu. 

Clădirea cetăților militare şi aducerea batalioanelor de soldaţi, aşezarea vămilor cu funcţionari romani, 
porturi pentru corăbii de pază şi de comerţ la aceste vaduri dunărene, însemna un spor de populaţie civilă; 
adică s'au alcătuit orăşele romane în toată regula. Negustorii făceau târguri ca să atragă populaţia din 
apropriere la mărfurile lor; agricultorii arau ţarinile învecinate ajutaţi de geţi plugari, ca să întreţie garni- 
zoanele şi orăşelele. Geţii s'au deprins cu nouii mosafiri ai pământului lor. Au învăţat limba romană, şi 
femeile gete erau bucuroase să-şi lase colibele lor mizerabile pentru un roman din cetate. Nu se împlinise 
un veac dela venirea întâiului roman şi malul Dunării era încins de o coroană de cetăți romane unde limba 
latină era înţeleasă şi vorbită şi de băştinaşii din preajmă. Încercuirea romană era terminată; centrul ţării gete 
se afla de acum prizonier. Şi în vremea asta regele dac Decebal domnea dincolo peste poporul său liber... 

Războiul de cucerire al lui Traian nu începuse încă. Când Dacia căzu după anii 106, Dobrogea era pe 
jumătate romanizată. 

Iată şi al treilea pas spre desăvârşirea cucerirei: prin anul 86 d. Christos, împăratul Domițian socoate 
provincia ca alipită la împărăția romană şi aduce în Dobrogea 2 legiuni (divizii) de soldaţi romani curaţi 
(legionari). Aceştia, după terminarea serviciului militar (20-25 ani) nu mai plecau acasă; erau poate însuraţi 
cu femei dace din preajma lagărului, căpătau pământuri dela stat ca veterani şi se stabileau în oraşele şi 
satele de aici. 

Urmele aşezărilor romano-—dace se găsesc şi azi. 

Dăm peste ele la: Tulcea (Aegyssus), Beştepe (Salsovia), Isaccea (Noviodunum), la Măcin (Arrubium) 
la Igliţa (Troesmis), Ostrov (Beroe; şi azi locuitorii de acolo zic unei gârle Băroiu), între Dăeni şi Hârşova 
(Cius), la Hârşova (Carsium), la Calachioi (Capidava), la Cernavodă (Axiopolis), la Silistra (Durostorum), 
la Turtucaia (Transmarisca), la Adamclisi (Tropaeum Traiani), lângă Asarlâc (Civitas Ausdec), lângă 
Aptaat-Caliacra (Abrittus), Pantelimon (Ulmetum), Slava Rusă (Ibida) şi atâtea alte urme fără nume lângă 
satele dunărene şi în cuprinsul Dobrogei (vezi harta lor întocmită de prof. Pârvan). 

Şi cum credeţi că au cucerit romanii sufletele barbare ale geților şi pe grecii civilizaţi din porturile 
Mării? Cu tact, cu blândeţe şi dreaptă administraţie. 


Fages 


Apostol D. Culea 


Romanii trimeteau la gurile Dunării ca guvernatori oameni de mâna întâi, unii din familii împărăteşti 
ca să-şi facă acolo departe ucenicia în adminiştratie. 

Alţii plecau de aici în slufbe mai mari la Roma. 

Erau sarcini de mare onoare şi de încredere cârmuirile depărtate care aveau să aducă noui izbânzi cu- 
ceritoare Romii. Câteva pilde: S'au găsit la Histria, oraş grecesc la Mare, scrisorile guvernatorilor săpate pe 
stâlpi de piatră, către sfatul conducător al acestui oraş. Zice cea dintâiu: «Singurul venit al oraşului vostru e 
acela de peşte sărat; am crezut de cuvintă că trebuie, după datina voastră veche, să vă păstraţi fără a plăti 
vreo vamă, atât libertatea de a pescui... cât şi voia de a vă aduce lemnul pentru facle... nesupusă la nici o 
dare». Şi alți urmaşi guvernatori le repetă aceleaşi scutiri, ce «din mila împăraţilor le-au avut şi strămoşii şi 
părintii voştri». 


Monumentul dela Adamclissi (cum va fi fost odată). 

Guvernatorul făcea toate înlesnirile romanilor gospodari şi slugilor lor, ca să se aşeze singuri ici-colo 
la conace de ţară, să întemeieze sate şi să facă plugărie. Pentru munca ogoarelor de pe moşia lor, aceştia 
tocmeau geţi cari, pe această cale erau câştigaţi paşnic la viaţa şi limba romană şi se aşezau în preajmă. 
Numele acestor aşezati singurateci se trece şi satelor geto-romane ce luau ființă în preajma conacului. De 
pildă, satul lui Clemenţian (pe unde e azi Caramurat), al lui Casius (pe la Seremet), etc. S'au găsit pietre de 
hotar al moşiilor fruntaşilor romani şi daci, sau greci romanizați, cari locuiau la conace. Acolo se îngropau, 
cum pomenesc pietrele de mormânt aflate tot acolo. Cu vremea, consilierii comunali erau aleşi deopotrivă 
dintre romani, geţi ori greci; şi limba oficială latină se impunea. 

Romanii lucrau trainic ca pentru veşnicie. Şi au adus aici meşteri să le zidească cetăţi, drumuri pietruite, 
canale de apă şi fântâni, temple, băi, circuri, pietre scrise şi înfrumuseţate pentru pomenirea lor şi a zeilor, 
case de locuit şi de adunări, etc. 

Mult vor fi minunat pe localnicii simpli clădirile şi podoabele acestea necunoscute lor şi sufletele lor 
s'au deschis şi au început să imite meşteşugurile romane. Grecii din porturi au făcut la fel. Şi nu numai 
meşteşugurile le-au împrumutat ci şi obiceiurile legate de ele. 

Aşa au luat zeii romani cu datinile; au pus şi în temple, în pieţe publice, statui şi pietre scrise în cinstea 
guvernatorilor romani binefăcători, a împăratilor miloşi şi a zeilor protectori. 

«Romanii înşişi, în chipul cel mai sărbătoresc, pentru preamărirea biruinţelor împărăteşti şi spre cin- 
stirea morților pentru patrie, căzuţi aici la noi din întreaga împărăție, ridicaseră ei înşişi (în Dobrogea) mon- 
umente aşa de măreţe cum numai în Italia şi la Roma aveau obiceiul a mai clădi. Astfel în anul 109, Traian 
isprăvise monumentul închinat lângă satul de azi Adamclissi, zeul războiului, Marte Răzbunătorul, pentru 
biruinţa lui asupra dacilor şi a regelui lor Decebal; iar alăturea de această clădire triumfală, el făcuse 
mormânt împodobit «în cinstea şi amintirea prea vitejilor bărbaţi cari au murit pentru ţară», scriind pe 
zidurile lui numele tuturor celor căzuti. Lângă cele două monumente — el întemeiase o aşezare de cetăţeni 
romani al căror sat se numia după Trofeul cel mare de biruinţă, Tropaeum Traiani. În anul 115-116, romanii 
de aici ridicau şi ei în micul lor târg, ca recunoştiinţă, un monument în cinstea bunului împărat», — aşa după 
cum greco-romanii, mai mult romani decât greci, din Torni (Constanţa) ridică temple de marmoră în cinstea 
lui Traian, Adrian, Antonius şi alţii. 

«O a doua dovadă de vechimea vieţii romane la gurile Dunării e marea răspândire, aşa de timpurie, a 
sărbătorii Rusaliilor (Rosalia), nu numai la ţară, dar chiar în oraşele greceşti, care nu o cunoscuseră niciodată 
până atunci. În adevăr, dacă cercetăm pietrele scrise găsite în Sciţia Mică, vedem că dintre toate sărbătorile 
ţărăneşti, cele mai des pomenite erau sărbătorile din mijlocul verei prăznuite în cinstea şi spre amintirea 
răposaţilor la mormintele lor: Rosaliile, aduse din Italia de coloniştii romani şi răspândite repede în tot ţinu- 
tul tracic dintre Marea Egee şi gurile Dunării. Sărbătoarea se potrivea foarte bine cu datinile şi obi-ceiurile 
tracilor (geții şi dacii erau tot una cu ei) cari credeau toți în nemurirea, sufletului. Acel care serba Rosaliile 
arăta că nădăjduieşte în dăinuirea fiinţei noastre şi după moarte, măcar aşa ca un somn blând şi împăcat. 
Răposatul era închipuit în lumea cealaltă ca un duh apărător al celor rămaşi dincoace, un erou, cum se zicea 
atunci, — şi de greci şi de romani şi de traci, — suflet bun, căruia i se aduceau prinosuri şi închinări ca sfinţilor 
şi zeilor, cari locuesc în adâncurile pământului. La Rosalia se făceau în toate târgurile şi satele greco şi geto— 
romane din Sciţia Mică marile sărbători cu praznice pentru vii şi morţi deopotrivă. Astfel la Sărbătoarea 
trandafirilor» (Rosalia), viii se întâlneau oarecum aevea cu morţii în acel mare praznic ţinut pe iarbă în 
cimitire... Se turna atunci pe brazda care acoperea pe răposaţi, vin şi se punea colivă şi se aprindeau lumânări 
şi, mai ales, se aduceau ca podoabă multe, multe roze (trandafiri). Şi întâlnirea aceasta împăcată la morminte 
cu cei răposaţi, împărțirea pâinei şi vinului şi florilor şi luminile aprinse cu cei morţi, împrietenea pe om cu 
gândul nimicniciei vieţii, îi dădea putinţa să înţeleagă moartea ca o blândă odihnă. Şi obiceiul şi credinţa 
aceasta au fost aşa de cald îmbrăţişate de localnicii dela Dunăre, că deşi praznicile dela Rosalia erau păgâne, 
totuşi când a venit creştinismul, ei n'au vrut să le părăsească şi biserica a trebuit să dea voe a se păstra şi mai 
departe. 

Aşa s'a făcut, că Rusaliile ţăranilor noştri sunt serbate azi întocmai ca acum 1900 de ani, de strămoşii 
noştri, când încă nici vorbă mi era, de creştini prin părţile acestea» (scrie Vasile Pârvan). 

Era frumos obiceiul roman «ver sacrum» (primăvara sfântă), care poate va fi fost şi prin părţile noastre: 
Perechi de tineri însurăţei romani primeau sărbătoreşte pământuri de cultură în ţinuturi mai puţin populate. 

Pe lângă praznicile romane, în oraşe, se mai făceau şi lupte de întrecere între voinici prin circuri. 

Veneau satele apropiate să privească la aceste petreceri. Oricum, simpatia pentru romani se furişa şi pe 
această cale în sufletele dornice de noutate ale geților şi ale grecilor din porturi. Localnicii erau duşi la Roma 
şi alte mari cetăţi romane. Se întorceau uluiţi de minunăţiile văzute. Soldaţii romani, veteranii, povesteau şi 
ei depe la Roma şi alte colţuri din împărăție pe unde au călcat, despre măreţiile de acolo, isprăvi romane 
depe întinsul până la capătul lumii unde a călcat picior de roman. 

Pretutindeni, graiul roman al soldaţilor, veteranilor, negustorilor, funcționarilor, moşierilor, meseria- 
şilor, obiceiurile lor şi minunatele meşteşuguri, asaltau sufletul local, înlăturându-l. Localnicii erau mândri 
să-şi romanizeze numele cum arată pietrele rămase: se cunoaşte că Antonius Eutyches, Aurelius Sozome- 
nus sunt greci romanizați. Urmaşul getului Attas Possei, chiar pe aceiaşi piatră, este romanul Iustus etc. 
Femei gete îşi iau de-acum nume romane: Claudia, Iulia, Flavia, etc. pe care le adaogă pe lângă vechile lor 
nume de familii gete. 

După secolul al II-lea civilizația romană copleşise pe cea greacă, cucerind-o, iar sufletele necultivate 
ale geților, erau în totul robite şi amestecate cu cele romane; se socoteau de acuma una: romani cu toţii. 

Prin secolul al III-lea au îuceput să se abată nenorocirile asupra Moesiei de jos. Goţii au pătruns aici şi 
au prefăcut în ruini frumoasa viaţă romană dela gurile Dunării. Şi după goți au curs şi alţi barbari năvălitori 
să caute prăzi. Poporul cel nou însă nu a pierit depe aceste meleaguri, după cum vom vedea în capitolul 
următor. 

Românii între Dunăre şi Mare. 
Dela năvălirea barbarilor până în veacul trecut. 


În vreme ce deoparte şi de alta a Carpaţilor, ici-colo românii îşi întemeiază mici ţărişoare conduse de 
voevozi pentru a ţine piept ungurilor şi tătarilor năvălitori, cei dintre Dunăre şi Mare fac la fel; fie pentru a 
se apăra de popoarele prădalnice ce se scurgeau dela miazănoapte pe aici, fie de împărații greci (bizantini) 
din Constantinopol (Bizanţ) cari stăpâneau mai toate cetăţile până la gurile Dunărei şi Marea Neagră. Prin 
veacul al XIII-lea sunt pomeniţi voevozii: Tatul care stăpânea pe la Silistra, Sacea pe unde vine Isaccea de 
azi, Solomon, Seslav în altă parte şi alţii. Fiindcă împărații din Bizanţ cereau dijmă din grâul şi ineiul locui- 
torilor acestor ţărişoare, Tatul dela Silistra se împotriveşte. Însuşi împăratul Alexie vine cu oaste să îmoae 
cerbicia nesupusului. Tatul trecu Dunărea după ajutor. Bizantinii fură bătuţi şi împăratul fugi ruşinos dela 
cetatea Drâstorul (aşa se numea Silistra pe atunci). 

Dar românii dintre Dunăre şi Mare sunt pomeniţi de scriitorii vremii încă după anii 1000 (în veacul XI- 
lea) cu numirea de vlahi său valahi. 

Împăratul din Bizanţ de prin anii 1166 porni cu oaşte asupra ungurilor abia veniţi din Asia. Această 
oaste trecu Dunărea prin Dobrogea de azi. Scriitorul care însoțea pe împărat să însemneze întâmplările, scrie 
că în armata bizantină au venit «o mare mulțime de vlahi (români) din părțile de lângă Marea Neagră, de 
care se zice că sunt urmaşi ai vechilor colonişti din Italia». 

Călugări călători, cărturari greci din Constantinopol, scriitori cari însoțeau cavalerii cruciați spre Lo- 
curile Sfinte, pomenesc cu toţii de românii (vlahii) din dreapta Dunării, dela Mare şi până în munţii Balcani. 

Dela gurile Dunării spre miazăzi către Constantinopol, ţara se numea Vlahia Albă, sau numai Vlahia, 
spre deosebire de Bulgaria. Călugărul Rubruquis, care a străbătut-o prin 1253, o numeşte Vlahia lui Asan, 
fiindcă era stăpânită de familia vitejilor români Asan. Erau trei frați: Petru, Asan şi cel mai mic Ioniță. Un 
scriitor din armata cruciaților călători scrie despre ei: «În cea mai mare parte a Bulgariei, precum şi către 
Dunăre unde se varsă în Mare (adică în Dobrogea) stăpânea un român Calo-Petru (adică Petru cel viteaz) şi 
fratele său Crasian (adică Asan împreună cu supuşii lor români». Ca să le ţie piept împăraţilor greci din 
Bizanţ, fraţii Asan şi-au unit Vlahia românilor cu Bulgaria bulgarilor într'o singură ţară sub cârma lor şi 
intitulându-se «Rege al românilor (vlahilor) şi al bulgarilor». Într'o luptă avută cu bizantinii, comandantul 
oştirii grece, cade rob în mâinile lui Asan. Acesta «se ruga de Asan, grăindu-i în limba lui, (fiindcă cunoştea 
limba vlahilor) să aibă milă de el şi să-l lase liber», scrie istoricul bizantin al acestor întâmplări.. 

Alt istoric grec care ştie despre existenţa vlahilor între Dunăre şi Mare, cârmuiți de voevozi, este o 
femee învățată (Ana Comnena), care scrie că fiind împăratul în tabără mai jos de Vama, iată «soseşte în 
timpul nopţii unul Bădilă — o căpetenie a vlahilor, care-l vesteşte că (barbarii) cumanii au trecut Dunărea». 

După anii 1300 era pe la Cavarna un şef, un voevod cu numele de Balica (nume ca al lui se întâlneşte 
des şi azi pe la noi); că era român, o spune şi cel mai mare istoric al bulgarilor Jirecek. 

Fiind certuri la Constantinopol pentru scaunul împărătesc, împărăteasa Ana cere ajutor dela voevodul 
Balica. Acesta trimite 1000 de soldaţi conduşi de doi frați Teodor şi Dobrotici. Aceştia izbutesc să potole- 
ască răscoala şi Dobrotici e tocmit cu leafă ca general al oştirii împărăteşti; se căsătoreşte cu o femeie din 
familia împărătească şi capătă titlul de despot (voevod) al unor cetăţi lângă Mare pe care le cârmueşte în 
numele împăratului. 

Dela o vreme se face stăpân singur peste cetăţile bizantine dealungul Mării Negre până la Chilia, el 
aşezându-şi locuinţa în poziţia cea mai tare dela capul Caliacra, unde era o puternică cetate bizantină închisă 
de trei părţi cu mare (ruinele se văd şi azi). Zadarnic a venit împăratul cu oaste să-l supue că n'a putut: Se 
închidea în cetatea dela Caliacra. 

De ce neam va fi fost acest Dobrotici dela al cărui nume se trage numirea provinciei de Dobrosgea? 
fost-a bulgar ori român? se întreabă unii istorici. Dobrotici înseamnă fiul lui Dobrotă şi ca el mai avem şi 
alte nume asemănătoare în româneşte (Başotă, Calotă, Gerotă, etc.). Într'o istorie a Bulgariei scrisă în franţu- 

zeşte e numit «Dobrotici Valahul». Țara lui Dobrotici n'avea hotar, dar se ştie că se întindea cam dealungul 
oraşelor-porturi la Mare; şi fiul său Ivanco n'a putut-o ţine. 

Acesta a trimis doi soli la Constantinopol ca să se înţeleagă cu nişte corăbieri italieni, foarte vestiți pe 
atunci, pentru a se asigura de sprijinul lor. Solii lui Ivanco era Costa şi Ciolpan, acesta din urmă de bună 
seamă că era român de-al nostru. 

Despre românii din nordul Dobrogii, ca şi cei din stânga Dunării din acea vreme, de prin veacul XI-lea 
începând, ştim că aveau un fel de reşedinţă cu episcopia la Vicina pe Dunăre. Unde va fi fost Vicina? La 
Măcin? Isaccea? Niculiţel? Tulcea? 


Nu ştim. Barbarii năvălitori au nimicit-o fără urmă. De aici, dela Vicina, Alexandru Basarab al Mun- 
teniei, mută pe episcop la Curtea de Argeş ridicându-l la rangul de mitropolit al Țării Româneşti şi asta ne 
face să credem că şi această parte era sub ascultarea domnilor Munteniei, cari îşi întiseseră hotarul până în 
«părțile tătărăşti». Curând pe la 1386, stăpânirea Dobrogii de azi trece sub Mircea cel Mare. 

Împărații din Constantinopol, din pricina certurilor pentru tron şi a luptelor cu turcii cari peticiseră 
împărăția, nu mai puteau trimite soldaţi şi corăbii în cetățile porturi dela Dunăre şi Mare. 

Călcând pe urmele strămoşilor, ori poate chemat de românii din dreapta Dunării, căpitanii lui Mircea 
Voevod se aşezară aici, întinzând hotarul ţării Munteniei până la Mare. Mircea cel Mare se intitule «stăpân 
(despot) al ţărilor lui Dobrotici», «stăpân pe amândouă malurile Dunării până la Marea cea mare şi Domn 
al cetăţii Silistra». În zilele lui, Bulgaria fu supusă şi prefăcută în ţară turcească. 

Sultanii năzuiau să ocupe toate cetățile dela Dunăre şi Mare. Căpitanii lui Mircea ţinură piept câtăva 
vreme. După anii 1400 nu mai era nici o stăpânire românească, nici bizantină, în Dobrogea. lenicerii ajun- 
seseră până la gurile Dunării. Curând, sultanul ridică o cetate de pază aproape de aceste guri, la lenisala mai 
sus de Babadag (se vede şi azi zidurile) şi alta 1a Isaccea. 

Iată istoria pe scurt a Dobrogii dela sfărâmarea împărăției romane până la cucerirea turcilor. 

Cu toate că pe aici a fost un fel de drum de trecere a popoarelor năvălitoare spre miazăzi, românii n'au 
pierit. Cărţile de istorie îi pomenesc mereu. Conduşi de voevozii lor, fie că plăteau tribute bizantinilor ori 
barbarilor vremelnici, ori cu bulgarii uniţi, ori trăiau în legătură cu românii din stânga Dunării, destul că s'au 
păstrat în cursul vremilor, după cunoscuta vorbă: «Apa trece pietrele rămân», care zugrăveşte pe deplin 
trecutul neamului românesc. 

x 

Dar după aşezarea turcilor în Dobrogea, ce vor fi făcut românii băştinaşi ai pământului, câți or fi rămas? 

Precum spun călătorii streini, satele turceşti erau mai numeroase spre malul Mării, cele tătărăşti în 
mijloc iar românii au trebuit să se retragă mai spre Dunăre. Sate rari de tot, pe funduri de văi cu izvoare de 
apă şi atât de rari, că Dobrogea părea totuşi o pustietate. 

Următoarea întâmplare arată cât de bine cunoşteau românii Dobrogea: 

Prin anii 1444, pornise o cruciadă sub comanda ardeleanului Ion Corvinul, spre a desrobi pe creştinii 
căzuţi sub turci. Luă parte şi un corp de 4000 călăreţi ai domnului Munteniei, conduşi de Vlad Ţepeş. Oastea 
creştină fu biruită la Vama de numărul cel mare al turcilor şi câtă a putut scăpa, a luat drumul Dunării. Parte 

din fugari fură trecuţi Dunărea de «valahi» cu luntrea. Ion Corvinul cu Românii «cari sunt singurii ce cunosc 
aceste locuri» (scriau istoricii: unguri şi polonezi ai bătăliei) apucară prin Dobrogea «un pustiu unde nu se 
găseşte nimic pentru trebuinţele omului»; şi numai în două zile ajunseră la vadul Hârşovei pe unde trecură 
în Muntenia. «Cei cari fugeau fără de români, îşi alegeau drumul fără nici o judecată» şi rătăciră zile şi nopţi. 
«Aceia cari n'avură călăuze români, ajunseră sau în locurile turcilor sau pieriră, fie rătăcindu-se, fie de 
foame, fie de frig». 

Desele năvăliri ale tătarilor şi turcilor dobrogeni în Țara Românească şi Moldova, aduceau cu ele şi un 
însemnat număr de robi cu familiile lor pe care le aşezau în Dobrogea ca să le muncească ţarinele, în vreme 
ce ei erau duşi la războaie şi pradă. 

Călătorul turc Evliia Celebi, prin 1651, spune că «sultanii cucerind aceste pământuri dela moldoveni şi 
valahi, au adus în ele turci şi creştini. 

Dar populaţia românească din Dobrogea, sub turci, a sporit şi prin emigrări. Când boerii şi domnii 
apăsau cu birurile şi cu toate angaralele unei adevărate robiri, ţăranii români treceau Dunărea în «Țara 
Turceascăy, unde erau mai mulţumiţi cu dijma din agonisita lor. 

După moartea lui Mihai Viteazul, atâţia ţărani fugiseră în Dobrogea, că domnul Munteniei, Radu 
Şerban, trecu cu ceva oaste să-i aducă cu sila îndărăt. 

Dar țăranii se împotriviseră să se mai întoarcă în robia boerilor. Un martor italian scrie că Radu Şerban 
a avut o adevărată luptă cu ţăranii români din Dăeni (jud. Tulcea): «Dăenii e aproape un oraş unde s'au 
îngrămădit multe mii de români cu familiile lor, fugind de apăsarea voevozilor Moldovei şi Valahiei (Mun- 
tenia)». Oastea lui Radu Şerban avea puţine luntrii de butuci scobiţi ca să treacă Dunărea câte puţini soldaţi 
odată. «Țăranii se strânseră la un loc, că părea o armată numeroasă şi văzându-ne din vârful dealului că 
devale, la mal, eram putini, năvăliră cu furie asupra noastră că abia puturăm să ne urcăm în butuci... ». 

Unii soldaţi au fost ucişi, iar alţii s'au înecat. 

O cronică din veacul al XV-lea (cronica dela Niirenberg) — un fel de geografie a lumii — notează că în 
delta Dunării locuesc valahi. Şi credem aceasta că prea multe lacuri, gârle, grinduri, poartă numiri româneşti; 
şi nu numai în deltă ci şi în restul Dobrogii pâna dincolo de gura Portiţa (pomenită cu acest nume pe o hartă 
engleză din 1700), unde lacul Razelmul dă în Mare. Harta lui Dimitrie Cantemir şi altele streine, sunt pline 
de numiri româneşti. 

Cantemir Vodă, moldoveanul, la începutul veacului al 18-lea spune că în Dobrogea sânt turci şi români. 
În acelaşi veac, un alt călător ce călătorea prin Muntenia acelor vremi şi care cunoaşte bine neamurile Do- 
brogii («aceşti geţi şi Sarmaţi (descrişi de Ovidiu) astăzi cunoscuţi subt numele de moldoveni, valahi, tătari, 
cazaci, inundau țărmurile Dunării şi Nistrului») află în Mangalia «cei mai mulţi români» decât alţi creştini. 
Un italian (Boscovici, veacul 17-lea) se mira «că locuitorii dintr'un sat nu departe de Ienikioi vorbesc «limba 
valahă» care seamănă cu italiana şi latina». 

Pe la începutul veacului trecut aflăm pe Dunăvătul, fost braţ al Dunării ce da în Razelm, pescari 
moldoveni. 

Dar mărturia cea mai sigură că românii au fost totdeauna numeroşi în Dobrogea şi în statornică contin- 
uare istorică pe acelaş pământ, ne-o dă hărțile vechi făcute de streini. Cele mai multe numiri sunt româneşti. 
D-nul Constantin Brătescu spune cu drept cuvânt, făcând numărătoarea numirilor topice: «Găsim în cele 
738 hărţi ale vechei Dobroge, 3776 numiri. Din acestea 367 sunt nume de sate, alte 3409 sunt nume de văi, 
dealuri, ridicături, râpi, lacuri, râuri, bălți, cruci, cariere, ruini, etc. 

După originea lor se găsesc: 2339 nume turco-tătare, 1260 româneşti, 145 ruseşti, 28 bugăreşti şi 6 
diferite...» 

După stăpânitorii de 500 de ani ai Dobrogii, noi românii avem cele mai numeroase numiri topice cu 
cari întrecem cu mult pe bulgari şi ruşi la un loc. 

În părţile Constanţei, locuitorii au păstrat din vechi timpuri amintirea poetului roman Ovidiu, exilat aici 
de împăratul Romii să-şi ispăşească o tainică vină. Cine au păstrat numirile: insula Ovidiu şi lacul Ovidiu 

lângă Mamaia? Românii localnici. Singura numire românească auzită de urechi străine sub două forme: 
Lacul lui Ovidiu şi Lacul Ovidului, a fost notată: Lagoul Ovidoului şi Laculi Ovidii. («Locuri cunoscute din 
timpii îndelungaţi sub numele Laculi Ovidii»). Pe la 1802, un colonel german în serviciul Rusiei scrie: 
«Lacul pe care moldovenii îl numesc lagoul Ovidoului... se află în depărtare de 39 leghe de îmbucătura 
meridională a Dunării şi nu departe de acolo este aşezat oraşul Tomi (Constanta). După o hartă din 1769, 
satele româneşti cele mai înaintate spre Mare, la 10-15 klm. de Constanţa, sunt: Cârpiţii şi Ivăştenii, pe valea 
Carasu (scrie d-nul Gheorghe Vâlsan). Camille Allard, doctorul care a însoțit armata franceză în războiul 
Crimeei, a găsit în 1855 în judeţul Constanţa numai 33 de sate: «Nu-s în acest moment decât 33 de sate 
locuite; 19 din ele sunt turceşti, 9 tătărăşti şi 5 româneşti». N'a găsit nici un sat bulgăresc. «La Silistra — 
scrie acelaş doctor — văzurăm multe femei românce şi bulgare îmbrăcate în grațiosul lor costum naţional» 
(e portul național românesc). 

Prin anii 1848-49, emigranţi poloni, din pricina persecuțiilor Rusiei, căutau să se aşeze în Dobrogea, 
sub oblăduirea Turciei. Agentul polon Korsak cutreeră Dobrogea să găsească locuri pentru coloniştii poloni 
alăturea de cazaci, foşti supuşi Poloniei până la căderea ei. Polonul notează satele căzăceşti fireşte, nu putea 
să uite şi celelalte populaţiuni conlocuitoare. Ce păcat însă că în statistica lui, pe ici pe colo, românii sunt 
pomeniti la un loc cu turcii. Între altele, agentul polon scrie: «... Apăsarea boerilor români a populat mai 
multe sate ale acestui ţinut...» făcând lista satelor unde locuesc şi cazaci, notează şi pe cel româno-turco— 
tătaro-—bulgare. 

În plasa Tulcea: Câşla (15 case turceşti şi româneşti), Parcheş (20 case turceşti şi româneşti), Prislav 
(30 case turceşti şi româneşti), Frecăţei (10 case turceşti şi româneşti), Ceatalu (15 case turceşti şi româ- 
neşti), Calichioi (90 case turceşti şi româneşti), Hagi Ghenli (15 case turceşti şi româneşti), Beştepe (case 
turceşti şi româneşti), Sabangia (12 case turceşti şi româneşti). 

Plasa Isaccea: Rachelu ( 10 case turceşti şi româneşti), Luncaviţa (25 case turceşti şi româneşti), Mei- 
danchioi (5 case (turceşti şi româneşti), Giaferca (case turceşti şi româneşti), Hancearca (case turceşti şi 
româneşti), Teliţa (case turceşti şi româneşti). 

Plasa Măcin: Jijila (20 case turceşti şi româneşti), Pisica (22 case turceşti şi româneşti), Zătoaca (case 
turceşti şi româneşti), Ghecet (case turceşti şi româneşti), Azaclău (case turceşti şi româneşti), Turcoaia (30 
case turceşti şi româneşti), Ciucilar (25 case turceşti şi româneşti), Pecineaga (10 case turceşti şi româneşti), 
Acpunar (10 case turceşti şi 5 româneşti), Greci (20 case turceşti şi 10 româneşti). 

Plasa Babadag: Ortachioi (20 case turceşti şi româneşti), Teke (10 case turceşti şi româneşti), Cainena 
(5 case turceşti şi românești), lenisala (20 case româneşti), Zebil (5 case româneşti), Siriteni (25 case 
româneşti), Satu Nou (15 case româneşti), Camberu (25 case româneşti), Kasapchioi (15 case româneşti), 
Periklia (10 case româneşti). 

Plasa Chiustengea (Constanta): Seimeni (20 case româneşti), Cochirleni (20 case româneşti), Boaschioi 
(10 case româneşti), lenichioi (20 case românești), Rasova (40 case româneşti). 

Plasa Hârşova: Ostrov (30 case româneşti), Dăeni (40 case româneşti), Groapa Ciobanului (30 case 
româneşti), Topal (60 case româneşti), Seimeni (20 case româneşti). 

Plasa Mangalia: Beilic (30 case româneşti), Parachioi (25 case româneşti), Satu Nou (case româneşti). 
(După cele ce a scris d. P. P. Panaitescu în «Graiul Românesc»). 

În 1851, Ion Ionescu dela Brad a găsit în Dobrogea 3656 familii româneşti şi 1194 bulgare (pe lângă 
4493 familii turco-tătare). În 71 sate sunt numai români «locuind dela Mare la Dunăre şi pe malul ei până 
la Silistra». 

În chiar timpul răsboiului din 1877, generalul rus Bieloserkovici, guvernatorul Dobrogii până la închei- 
erea păcii, puse să se facă numărătoarea populaţiei. 

Ştiut este că ruşii ţineau cu bulgarii, că (doar veniseră să lupte pentru desrobirea fraților slavi din pe- 
ninsula Balcanică şi doreau să treacă Dobrogea Bulgariei. Deci n'aveau nici un motiv să ţie cu românii do- 
brogeni, bănuiţi că simpatizează într'ascuns cu turcii. Aşa dară statistica rusească e pusă la îndoială, fiindcă 

arată o cifră prea ridicată în favoarea bulgarilor dobrogeni. Totuşi românii ies mai numeroşi în socotelile 
generalului rus. În jud. Tulcea şi jumătate din jud. Constanţa a găsit 5542 capi de familii româneşti şi 4750 
bulgare. N'a apucat să numere şi plăşile: Mangalia, Silistra şi Cernavoda, unde tocmai în cele din urmă două, 
populaţia românească este mai deasă din vechi timpuri, precum arată şi călătorii şi hărțile streine. 

Satele cu nume româneşti însemnate în hărțile streine pe la jumătatea veacului trecut: Straja, Atârnaţi, 
Crucea, Scrofeni, Roseșştii Muslueşti, Techileşti, Zăvalul, Feteşti, Balaban, Silişte, Taita, Stâncile, Martina, 
Călugăra, Gherbănu, Măngina, Melodiţa, Stelniceni, Hăsăneşti, Lătătuia, Frecăteii din Ostrov, Fântâna 
Nedelii, Caladuca, Alvăneşti, Cârpiţi, Ivănceni, Vistierul, Zafirna, Sireteni, etc., au fost nimicite din pricina 
deselor războaie turco-—ruse. 


Cetatea Hârşovei pe la începutul veacului trecut (după Peters) 

Prin 1839, călugărul rus Partenie mergea spre muntele Athos prin Dobrogea. Ne descrie într'o carte 
mizeria satelor româneşti din dreapta Dunării. La Măcin, «orăşel locuit de turci şi valahi» e sfătuit: «Țineţi 
drumul dealungul Dunării până la Rusciuc; drum care trece prin părţi locuite de români. Dela Rusciuc intraţi 
în satele bulgăreşti». 

Când războaiele turco-—ruse au început a se strămuta în Dobrogea, când tătarii şi turcii porneau după 
rechiziţii (= jaf) prin satele dunărene, locuitorii n'aveau altă scăpare decât să treacă în baltă. 

Balta Ialomiţei şi a Brăilei e plină de urme de vechi aşezări. Pe la grindurile: Bou, Mucuraia, Stoieneşti, 
Frecăţei, Titcovu, etc., din balta Brăilei au fost sate de economi de vite şi de pescari depe malul dobrogean. 
Când vremurile s'au aşezat, ei au trecut iar în Dobrogea. Cei din judeţul Constanţa când nu le era bine, 
treceau malul Borcii, în judeţul Ialomiţa, întemeind acolo sate cu numirile dobrogene de unde au plecat. În 
judeţul Constanţa şi Ialomiţa sânt sate, faţă în față, despăţite doar prin baltă, ce poartă acelaş nume: Beilic, 
Mârleanu, Cocargea, Satnoeni (în Dobrogea e numit Satu Nou), Oltina, Coslugeni-Coslugea, Stelnicenii- 
Stelnica. 

Populaţia românească a Dobrogii s'a format în cursul veacurilor din aceste obârşii: Băştinaşii Dobrogii, 
porecliti dicieni. Peste ei au venit băjănarii, cojanii, ca să scape de dajdii şi podvezi către boeri şi domnie. 
Ei treceau în «Țara Turcească» fiindcă auziseră că e pământ mult şi ieftin «la ture». Cei din judeţul Tulcea 
sunt mai mulţii moldoveni veniţi din sudul Basarabiei, Covurlui, Râmnicul-Sărat şi Brăila. Cei din judeţul 
Constanţa sunt din Ialomiţa, Buzău, Râmnicul-Sărat, Vlaşca, Ilfov şi depe Olt. Aşa au curs mereu până au 
fost aduşi coloniştii (după 1880) din Muntenia şi Oltenia iar mai târziu, veteranii războiului 1877. Dar aceia 
cari au întărit populaţia română, prin număr şi cuceriri economice, sunt mocanii din satele vecine Sibiului 
şi Braşovului, urmaşii ciobanilor străbătători seculari ai stepei până la Mare. 

Fără ei n'am fi avut o Dobroge românească cum e azi. 

Mocanii în Dobrogea 

«Cutreerător secular şi paşnic de pământuri, citindu-şi drumul în stelele cerului, cu bâtă ca armă, cu 
străvechiul cojoc ca scut şi adăpost şi cu turma de oi ca oaste, păstorul, «mocanul», a cucerit nu numai 
câmpiite ocolite de plugari din jurul Carpaţilor, ci şi toată zona de stepe din preajma Mări Negre. A tras 
drumuri noui prin împărăția ierburilor, a deschis vaduri, a săpat fântâni, a ridicat târle şi odăi, descoperind 
valoarea unor pământuri nepreţuite şi părăsite, a întemeiat apoi sate şi prin prăsila lui sănătoasă a colonizat 
un întreg corn de ţară, mai frumos şi mai temeinic decât orice colonizare oficială. 


Familii de mocani din părțile Sibiului (colonişti ai Dobrogii) 

Anticipând din vremuri tuiburi aspirațiile naționale româneşti, fără să cunoască realizările trecutului, 
păstorul a croit hotarele Statului care trebuia să cuprindă neamul în vremea bărbăţiei. Prin necontenitele 
călătorii anuale până în colţurile cele mai depărtate ale Românismului, el a urzit şi a întărit unitatea națională, 
dovedind că nici Carpaţii, nici Dunărea nu sunt o piedică şi că viaţa românească nu se poate desfăşura deplin 
şi armonie decât sprijinindu-ne pe țărmurile cât mai întinse ale Mării. Prin aşezarea lui străveche lângă 
valurile acestei Mări, prin botezul românesc pe care l-a dat atâtor locuri din preajma Mării, el a repetat istoria 
uitată şi ne-a creiat din nou drepturi asupra atâtor ţinuturi disputate de vecinii treziți prea târziu. 

Acest rost de precursor şi făuritor al viitorului nu trebuie uitat în anul când serbăm alipirea oficială a 
unui pământ care de fapt a fost întotdeauna, chiar subt stăpânirea turcească, legat organic de restul ţărilor 
româneşti şi nu a rămas înstrăinat decât politiceşte şi pentru hârtiile «cancelariilor» (scrie d-nul Gh. Vâlsan). 

Urmând o veche nevoe păstorească, ciobanii ardeleni coborau din munţi cu turmele la iernat spre 
câmpiile Dunării şi Mare, unde găseau nutreţ şi climă blândă. Mergeau pe «drumul oilor» de ei făcut şi de 
ei ştiut. Trecerea Dunării a rămas în cântecele ciobăneşti: 

Spune-mi puiu de rândunea: 
Inverzită o fi balta? 
Spune-mi puişor de corb: 
Peste Dunăre-o fi pod? 

Şi se făcea pe la trei vaduri mai principale: pe la Turtucaia, pe la «vadul oilor» la Hârşova şi pe la 
Brăila-Măcin. Turcii au fost totdauna bucuroşi de asemenea oaspeţi, cari aduceau visteriei împărăteşti 
însemnate venituri şi îndestulau Constantinopolul cu untură şi carne de oaie, foarte căutate de credincioşii 
musulmani. De câte sute de ani au venit întâii mocani cu oile în «pustiurile cu iarbă» ale Dobrogii? Nu avem 
nimic scris din acele vremi. Destul că înainte 1850, Dobrogea a părut unor călători «o mare stână de ciobani 
ardeleni», dela Varna şi Balcic în sus. Învăţatul agronom Ion Ionescu dela Brad, slujbaş al împărăției turceşti, 
pus să facă numărătoarea averilor din Dobrogea pela 1850, a întâlnit mocanii noştri şi a scris despre ei în 
cartea sa: «Săcelenii, Săliştenii, Poenărenii, trăesc în Dobrogea de multă vreme. Printre mocanii cari vin în 
Dobrogea cu turmele, sunt mulţi cari găsind simbrie destul de ridicată, se bagă la stăpân. Dintre acei ce-şi 
găsesc astfel de rosturi la turci, tătari şi români, sunt unii car se stabilesc aici şi se însoară cu fetele de 

români». 

«În acest caz, ei renunţă la supuşenia austriacă şi rămân pentru totdeauna în Dobrogea». «Autorităţile 
austriace îi urmăresc pretutindeni, chiar dincolo de mormânt», pe aceşti ciobani şi economi de vite, cari 
leapădă supuşenia austriacă şi nu mai vin acasă şi chiar se căsătoresc în «ţară»; ba unora li-au confiscat 
averea rămasă «dincolo». Pentru apărarea intereselor acestor economi de vite, Austro-Ungaria ţinea un con- 
sul la Galaţi şi câte un agent consular la Rusciuc şi Hârşova, la cele două vaduri de seamă. La Hârşova se 
afla «stărostia mocanilor» şi pe la jumătatea veacului trecut era agent consular un român, Țârcă. D-nul 
profesor Vâlsan a găsit un fel de condică a oierilor trecuţi în Dobrogea, pe la 1845, a consulului austriac din 
Galaţi. 

Economii de vite sunt de prin satele judeţului Braşov, Sibiu, Făgăraş, Hunedoara, Trei Scaune, de pe 
Târnave, dela Alba Iulia; sunt ca la 114 la număr, fără să se arate şi câţi ciobani; dar se notează câte oi, câţi 
cai şi vite cornute aduc fiecare. («Graiul Românscy»). Ion Ionescu dela Brad spune că pentru «văratic şi 
iernatic aduc în Dobrogea un milion de oi». 

Cu toate şicanele ce le făceau autoritățile la plecare, apoi paza dela vămile şi pasurile Carpaţilor, moca- 
nii tot treceau pe cărări ascunse, pe la «vama cucului» cum ziceau ei; veneau în «Țara Turcească» la ciobănit, 
să scape de cătănie (de oaste): 

Munte, munte, piatră seacă 
lasă voinicii să treacă; 
Să treacă la ciobănie 
Să scape de cătănie ..... 

Deprinşi cu asprimea vieţii, drumul lor era o harţă continuă: cu ţăranii satelor pe unde treceau, cu slugile 
boerilor; cu autorităţile româneşti, cu cele turceşti şi cu consulii stăpânirii de acasă. 

N'am mai pus la număr şi protivnicia vremii: ploi, secetă, lipsă de apă şi de nutreţ. Dar mocanul oţelit 
de nevoi, lua viaţa în piept şi o biruia. În pustietăţile dobrogene fără pază, ştia el să se facă temut. Prădalnicii 
tătari şi turci i-au cunoscut de multe ori colții bâtei lui. «Povestea baciului Tomegea» a d-lui Sadoveanu e 
numai o fugară icoană din viata vitejilor oieri. 

Arareori, privind zările de pe movile, dădeau drumul gândului spre casă şi dorul li se prefăcea în cântec: 

Foaie verde siminoc 
Dar'ar Dumnezeu de-un foc 
Să ardă. Sibiul tot, 

Să rămână numai parii 
Să se'nţepe ghinărarii. 
Bate-i Doamne şi-i tot bate 
Că din a lor răutate 
Am ajuns strein departe. 
Foaie verde trei smicele 
Pe deasupra turmei mele 
Trece-un stol de păsărele; 
Dar nu-i stol de păsărele, 
Ci sunt gândurile mele 
Ce se duc în depărtări 
Peste munți şi peste zări 
La părinti şi la surori. 

(Auzit pe la Cochirleni (jud. Constanja) acum 50 de ani de pensionarul D. Niţescu). 

Aşa l-a cunoscut şi vremile aspre şi cele blânde, între gurile Dunării şi până la valea Batovei, mai jos 
de Balcic. Pretutindeni şi-a lăsat urme: sate, movile, dealuri, ape, aduc aminte de câte un mocan trecut în 
legende: Groapa Ciobanului, movila Țuţuianului, ostrovul Mocanului, balta Mocanului, Grindul lui Muică, 

al lui Roşuleţ, etc. Pe «drumul oilor» dela Turtucaia la Balcic, de o parte şi de alta, au presărat numiri noui, 
neaflând altele, ori schimonosind unele numiri turceşti greu de pronuntat: Şimilul turcesc (Turcsmil), Şimi- 
lul românesc, Săliştea cu cremenea, Satul cu movile din deal, Satul cu gunoiul, Valea Scroafei, Satul cu 
cişmeaua cu ţeghea (ţeavă) galbenă sau Echiştea (Ekisce), Ciacârcea, Pădurea lui Lie, Cişmeaua Mare (Nas- 
tradin), Satul cu pădurea lui Oprean (Toccuiusu); Satul popii (Ciairlighiol), Cele trei sate împreunate (Duva- 
niuvasi-Vultureştii de azi), Tekia (Teke), etc. 

Amintirile oierilor sălişteni cari şi-au purtat opincile prin Cadrilater s'au strâns într'o carte. (N. Drago- 
mir: «Din trecutul oierilor mărgineni» în «Lucrările institutului de geografie al Universităţii din Cluj», II, 
1926). Cu ea în mâini va cerceta învățătorul Dobrogii de jos urmele unui veac de transhumanță. Când Austria 
a oprit cu totul trecerea turmelor peste munţi, când s'a deschis comerţul de cereale ridicând astfel valoarea 
pământului de arătură şi îngustând păşunele, oieritul a început să nu mai fie o afacere bună. 

Dar mocanii dobrogeni n'au pornit îndărăt spre munţii de unde au venit. S'au dat după vremuri. Au des- 
făcut din vite, au cumpărat pământ, au lăsat bâta şi au prins coarnele plugului. Au întemeiat sate noui în 
inima Dobrogii până în pragul Mării. 

S'au pus bine cu vecinii turci, tătari şi bulgari. 

Ici-colo, prin încuscriri, s'au pierdut în apele bulgare. 

Dacă-1 întrebi ce sunt, îți răspund că-s bulgari, dar bunicii lor au fost «austreni». Numai fizionomia şi 
numele familiei; — câte un Moroianu, Trandafir, Oprea, Cioacă, etc. — mai amintesc obârşia părinţilor. I-am 
întâlnit pe la Frecăţei, Caramanchioi, Paşa Câşla, Ciamurlia şi prin Cadrilater. 

Între toţi, săcelenii aciuiaţi în Dobrogea sunt cei mai numeroşi. Dacă s'ar putea aduna cu toţii la un loc, 
s'ar întemeia un nou Săcele, cu mult mai mare şi mai bogat ca metropola de peste Carpaţi. 

Aşezări mocăneşti aflăm la: Casimcea (săceleni), Corugea (de pe Oltul f ăgăraşului), Calfa şi Canat 
Calfa (idem), Ramazanchioi (idem), Hagi Omer, (idem), Doerani (idem), Topolog (idem şi dela Bran), 
Coium Punar (săceleni), Rahmanu (idem), Făgăraşul nou (făgărăşeni veniţi cu căpitanul Mihai Popa Radu), 
Aigâr Ahmed (mocani de amestecătură), Dorobanţu (idem şi puţini bănăţeni), Cârjelari (idem), Urumbei 
(idem); apoi la Râmnicu, Mahomedcea, Cuciucchioi, Caceamac, Şiriu, lortoman, Băltăgeşti, Sarai, Cartal, 
Carol I, Caramurat, Taşpunar, etc. 

Mai rari îi aflăm pe la Ortachioi, Balabancea, Mircea-Vodă, Sf. Gheorghe, Enisala şi până la Dunavătul 
în cotul Bugeacului. Singurul sat curat mocănesc din jud. Constanţa este Urluia de lângă Adam Clissi. 
Bănăţeni întâlnim în Mulciova şi Arabaggi. 

În judeţul Caliacra pe la Ilanlâc, iar în Durostor, la Velichioi, unde-s moţi din Albac şi Secătura. 

Cei cari n'au întemeiat familii şi i-au ispitit viaţa de rugă şi posturi, s'au făcut călugări. Mânăstirea 
Cocoşul din pădurile Tulcei a fost ridicată şi întreţinută cu strânsura unor mocani călugăriţi aici. 

După ce au colonizat Ialomița şi Brăila, cei cari n'au mai încăput pe câmpiile Dunării, au trecut în 
Dobrogea. Când această provincie n'a mai avut Dunărea hotar, oierii ce se aflau în Basarabia au trecut şi ei 
în Dobrogea. I-a întâlnit ministrul Mihail Cogâlniceanu, venit să cunoască ţara veche-—nouă adăogată la 
România. «Măi băieţi, zise el mocanilor, — aici e raiul vostru... Ceeace aţi găsit voi în Dobrogea, n'o să mai 
apuce nici copil de copilul vostru... Scuturaţi-vă pungile, vindeţi ce aveţi, lipsiţi-vă şi de oi şi cumpăraţi 
pământ, c'aveţi să fiţi bogaţi». 

Mocanii au ascultat sfatul marelui om departe văzător. Dacă avem o întinsă proprietate românească, 
dacă avem o Constanţă aproape romanizată, apoi mocanilor datorăm. 

Mâine, când om ridica monumentul Dobrogii, cum vom figura această biruinţă câştigată cu urmaşii 
oierilor descălicători de ţară? 

Ce ne spun vechile cântece din Dobrogea 

Cântecele poporului ce trec din gura în gură — şi între acestea, cu deosebire colindele şi povestea în 
versuri a isprăvilor — baladele — cuprind vechi spovedanii din vremile când scrisul era meşteşug de tot rar. 
Ele vorbesc de datini ce au pierit, de straşnici oameni cum nu mai sunt azi, de cetăţi de ape, de munţi, de 
alte noroade... Putem urmări trecutul oricărei regiuni de ţară prin aceste ecouri istorice ajunse până la noi, — 
cântecele bătrâneşti. 

Vechile noastre cântece dobrogene întăresc spusele istoriei scrise: Noi am locuit mereu între Dunăre şi 
Mare, neîntrerupt, şi aceasta de n'ar fi fost nu s'ar fi povestit în cântece. În ele găsim lupte cu haiduci turci, 
cu ieniceri prădalnici, cu paşi poftitori de tot felul de haraciuri, cu răpiri de femei, lupte cu frânci, letini (aşa 
erau numiţi corăbierii streini veniţi în porturile noastre), întâmplări pescăreşti şi ciobăneşti, voinici ce trec 
Marea, Dunărea în lung şi lat... De bună seamă, dacă românii n'ar fi călcat veacuri dearândul malurile acestor 
ape, isprava, povestea cântată, s'ar fi brodat aiurea şi nu pe Dunăre ori în pragurile Mării. Pe scurt iată în 
aceste versuri cântate istoria trăită de românii dintre trei țărmuri de ape. 


Vedere din Măcin 
Ceeace se întâlneşte des în cântecul «dobrogean» e un amănunt care nu se poate găsi aiurea: birul, 


haraciul. Cei de dincoace de Dunăre plăteau această sumă, poate chiar una mai mare, dar toţi laolaltă prin 
domn; pe când dincolo, pe pământul turcesc, haraciul era cerut îndeosebi, dela fiecare prin agenţii pașei, ai 
«beiului», spune d. profesor Iorga. Lui «Tudor Dobrogeanul» i se cere haraciu tot mai mare. 
Dă morile — Dobrogea e vestită în mori, — vinde viile, moşiile, în zadar: lacomii de turci cer mereu. 
Merge la Țarigrad după dreptate. Doar în ţara turcească, până eri, femeile se cumpărau şi se vindeau. 
Lui Tudor i se cere să-şi vândă femeia; aşa era obiceiul turcesc. După culegerea d-lui Mateescu, dăm 
părţi din baladă: 


Tudor Dobrogeanul 
Foicică ş'o lalea 
N'avea Tudor ce lucra; 
De tinerel se 'nsura 
Frumoasă mândră-mi lua. 
De frumoasă ce era 
Nu se mai pomenea 
Nici în sat în Dobrogea. 
Iară Tudor ce-mi făcea? 
Cârciumăreasă-o punea .... 
Foicică salbă moale 
De venea omul călare 
Pleca cu şaua 'n spinare; 
De-mi venea cu şase boi 


fisa 

Se'ntorcea numai cu doi. 
Iar aenii chiustengii 
Şi boerii Dobrogii 
La greu bir că mi-l punea ... 
Pe Tudor mi-l sărăcea: 
Tot pe an 
Cazan cu bani 
Și pe lună 
O pungă plină. 
Avutu le-a, datu-le-a 
De haraciu nu se plătea. 
Şi-mi avea, Tudor, mi-avea 
Avea vii, avea, moşii, 
Avutu-le-a, datu-le-a 
De haraciu nu se plătea 
EI sărac că-mi rămânea ... 
Tudor, măre, că-mi pleca 
Tot din sat, din sat, din sat 
La cinstitul de 'mpărat .... 
Aici Tudor ce-mi grăia? 
O, Doamne, măria ta, 
La greu bir m'a rânduit 
Haraciul m'a sărăcit: 
Tot pe an 
Cazan cu bani 
Și pe lună 
O pungă plină, 
Avutu-le-am, datu-le-am, 
De haraciu nu mă plăteam. 
Aveam vii, aveam moşii 
Şi pe alea mi le-am dat 
De haraciu nu m'am scăpat. 
Bine vorba nu sfărşea 
Că împăratul îi grăia: 
« Tudorele, Tudorine 
Tudore Dobrogene, 
Ca să scapi tu de-angara 
Să-fi dai tu pe mândra ta 
Să-fi plăteşti tu dajdiea 
Toate vin în mâna mea» ... 
Dară Tudor ce-mi făcea? 
Acasă mi se 'ntorcea 
Şi în casă că-mi intra 
Și jos, măre, că-mi cădea 
Suspina şi tot plângea 
Din ochi negri lăcrăma 


Din inimă greu ofta 


Page 21 


Apostol D. Culea 


Din picioare se usca 
Pân'ce mi se prăpădea. 

(după colecția Balade de N. Mateescu variantă la Burada şi Gh. Dem. Teodorescu). 

Românii, ca şi alte popoare creştine din Balcani (bulgarii, sârbii) păstrează într'un cântec amintirea unor 
isprăvi de aproape 500 de ani. Este vorba de balada lui Iancu Sibianu, sau lencea Sibiencea. 

Se plimbă prin Măcin. 

Sava Enciu 
Sibienciu... 

E un cântec auzit prin 1880, în Dobrogea, de către răposatul Burada. Cine este viteazul cântat de 
popoarele creştine? Este Iancu Corvinul, român ardelean, pornit în fruntea oștilor ungurești, româneşti şi 
leşeşti, ca să mântue de turci pe creştinii de peste Dunăre. Straşnic răsunet a avut voevodul cruciat, lancu 
Valahul, în sufletul creştinilor robiţi turcilor, de vreme ce închipuirea lor i-a făcut cântec. 

Nu cunoaştem pe Iancu din baladele bulgărești şi sârbeşti, ci numai pe cel din cele româneşti schimbat 
la față, purtat fiind prin atâtea guri în câteva sute de ani. .. 

lată două balade cu Iancu Vodă: 


Pătru Letinu-bogat. 
Mare masă mi-este 'ntinsă 
Şi de boeri mi-e cuprinsă, 
Că se 'nsoară lancu Vodă 
Și-l cunună Ştefan Vodă. 
Mireasa de unde-o ia? 
Din oraş din Dobrogea; 
lar socru cine-mi era? 
Pătru Letinu-bogat 
Și de lege lepădat... 
Plecau nuntaşii în Dobrogea să aducă mireasa 
Iar Letinu ce-mi făcea ? 
Sus pe Casă se suia 
Strig'odată româneşte 
De trei ori dobrogeneşte: 
«Care-mi este ginerele 
Ginerele, mirele 
Ca să-mi saie porțile 
Să-i văd vitejiile? 
Iancu Vodă se întrista şi 
Pe vânătu 'ncăleca 
Puţintel înfierbânta 
Pe sus porțile sărea 
Zăvoarele le tăia 
Nunta 'n curte că intra. 
Iar Pătru Letinu-bogat 
Nouă buţi în rând punea, 
Sus pe casă se suia 
şi striga odată româneşte şi de trei ori dobrogeneşte către ginere: 
Să s'aleagă din muntaşi 

Din nuntaşi, din călăraşi 
Să-mi saie buţile 
Să-i văz vitejiile... 
Iancu Vodă sare cu vânătul lui; şi tot aşa peste nişte postavuri întinse de socru; iar odată făcute probele 
de vitejie, îi dă fata, Letinul... (col. Graiul Nostru) 


lancu-Vodă. 
Mustafa 
Dela Baba (Babadag) 
Irimia din Chilia 
Și cu hogea Diiului (Vidinului) 
Nădejdea împăratului, 
La lancu Vodă sosia. 
Și din gur' aşa-i grăia: 
— Turceşte-te, lancule, 
Și te dă pe legea noastră, 
Lege bună şi bogată 
Și de toate 'ndestulată ... 
Iancu răspundea că se turceşte dacă-l dărueşte «cu 50 de iepe roaibe pintenoage, cu dungi negre pe 
spinare, strănutând de câte-o nare». Turcii aduc acest plocon rar, dar Iancu cere mereu «50 de berbeci berci»: 
Dela coade pân' la coarne 
Tot de 12 palme; 
Coarnele cât bratele 
Să mă culc pe dânsele... » 
Dar nu se turceşte. La urmă, împăratul întreabă dacă au turcit pe Iancu Vodă. Ei răspundeau: 
—Nu ştiu noi de l-am turcit 
Ori el că ne-a românit ... 
Culeasă din corn. Tortornan, jud. Constanţa; publicată de d-l C. Brătescu în „Arhiva Dobrogei" 1916. 
Într'un colind se pomeneşte de: 
Domnul Constantin 
Boer de Măcin 
Cu murgul de frâu... 
Alt cântec dobrogean (modelul cel mai curat este «Foicica lemnului» cules de d-l Coatu din Zebil, jud. 
Tulcea) pomeneşte de un capitol ruşinos de pe vremea Dobrogii sub turci; 


Foicica lemnului 
Catinca Gendrulesei e frumoasă; o cer turcii pentru paşa: 

Ea la apă mi-a plecat 
Pe ochi negri s'a spălat, 
Ochi pe Dunăre-a 'runcat 

Și mi-a văzut un caic 
Cu postav verde învelit ... 

Dar într'însul cine-mi şade? 
Turcii 
Enicerii; 
Pe Catinca vin s'o ia 
Şi lui paşa ca s'o dea. 

Dar şi ea când i-a văzut 
La maică-s'a alergat: 
«Ascunde-mă măiculiță 
În sandâc ori în pivniţă 
Că vin turcii să mă ia 
Și lui paşa să mă dea» . 
Maică-sa a încuiat-o în sandâc; iar cheia a aruncat-o în groapa pe care a săpat-o în grădină în chip de 
mormânt. Au venit turcii şi au cerut pe Catinca: 
— Catincuţa mi-a murit 
Și-am îngropat-o 'n grădină 
În grădină la fereastră 
Ca să-mi vină doru'n casă ... 
Turcii nu s'au încrezut 
Sapa în mână c'au luat 
Şi mormântul l-au săpat 
Înăuntru ce-au aflat? 
Cheia lacătului 
Lăcatul sandâcului,; 
Sandâcul l-au descuiat 
Pe Catinca mi-au luat; 
Pe Catinca mi-o pornea 
În caic că mi-o punea 
Și la paşă mi-o ducea. 
Când pe Dunăre mergea 
Cum la mijloc ajungea 
Ea din gură aşa grăia: 
— Turcilor 
'Nicerilor, 
Deslegaţi-mi mânile 
Ca să-mi dreg sprâncenile 
Să-mi imbrac cămaşa 
Ca să-i plac lui paşa. 
Dar pe când mi-o deslega 
Ea din gură aşa grăia: 
«Masă bună racilor 
Aşternutul broaştelor, 
Căpătâiul peştilor!» 
Si'n Dunăre s'arunca 
Şi cu zile se'neca ... 
(«Floarea Darurilor») 
Sumedenia de cântece cu Dunărea, de poveşti de zicători!, ni-e mărturie că noi am stăpânit-o mereu pe 
cele două maluri şi că apele ei au servit de şcoală pentru otelirea puterilor de viaţă ale locuitorilor cari trăiau 
din daruri le ei. Pe hoţul de cai nu l-a speriat întinsul apelor sale, dovadă cântecul: 
Și iar verde şi-o răsură 
Căluşeii cum se fură; 


! Cutare s'a mâniat Dunăre, îţi vine să treci Dunărea ... se zice de cineva care te scoate din răbdări. N'o să fie marea cu sarea, cu 
răbdarea treci marea. Apoi ghicitorile: Ştergar vărgat peste mare aruncat; de aici pân'la mare numai funduri de căldare... 

Pe negură şi pe bură, 
Se fură din bătătură, 
Pe negură şi pe ceaţă 
Se fură de dimineaţă. 
Și iar verde şi-o lalea 
Lată-i, lată. Dunărea, 
Şi-a trecut neică prin ea 
- Cu trei cai alăturea. 


Chira-Chiralina. 
La vadul Dunării 
În schela Brăilii 
Încarcă, mi se'ncarcă 
Două-trei sandale 
Nouă galioane ... 
Da' cin' le'ncărca ? 
Cel arap urât 
Cum nu s'a văzut; 
Când te uiţi la dânsu 
Nu-ţi poţi ține râsu... 
— Chiră, Chiralină 
Floare din grădină 
Ia-mă tu pe mine 
Că ţi-o fi mai bine: 
Parale mărunte. 
Sunt la arap multe; 
Galbeni venetici 
Sunt la arap mulți ... 


Chira răspundea: 
— De urâtul tău 


Nu vreau să te iau... 
Cel arap buzat 
Pe Chir' a 'nşelatr: 
În caic mi-o arunca, 
Şi pe Chira mi-o lega 
Cu cosița capului 
De stâlpul catargului. 
Pe Dunăre'n jos 
Cel caic frumos 
Cu Chira pleca; 
Arapu striga: . 

— Mânaţi, voi cârmaci 
Șalupari dibaci, 
De azi până mâne 
Că voiu plăti binel. 


Fai 

Vin acasă fraţii Chirei, «Şerpii Dunării», Dinu şi Constantin şi află dela mama lor că sora a fost furată 
pe un caic ce a plecat în jos. 
În luntre se suiau 
Pe Dunăre porneau 
Caicul îl ajungeau 
În Dunăre săreau 
În coate 'notând, 
Buzdugane purtând. 
De caic s'apucau 
Şi în el s'aruncau ... 
— Chiră, Chitalină 
Floare din grădină, 
Pe cine-ai întrebat 
Când te-ai măritat? 
Cu: cine-ai vorbit 
Când tu' ai fugit? 
— Arapu ma luat 
Cu mine a plecat 
Unde eu nu ştiu 
Nevastă să-i fiu ... 
Și fratele zicea: 
— Chira, sora mea, 
Piteşte-ţi capu! 
Să lovesc arapul... 
Pe Chira mi-o luau 
Acasă se 'ntorceau 
În țara românească 
Să se pomenească. 
Dela Ion Topor soldat în 1916 com. Ostrov jud. Tulcea 


Vâlcan. 

În sfânta zi a Vinerii 
Ici pe luciul Dunării 
Iată caicul soseşte 
Şi la mal mi se opreşte 
Cu vre-o sută ieniceri 
Groşi la trup, cărunți la peri 
Cu hangere ascuţite 
Cu pistoale ruginite... 
Cu grămada ei porneau 
Pe tot locul întrebau: 

— N'aţi văzut pe cel Vâlcan 
Puişor de ortoman 
Ortoman, voinic de frunte 
Nalt ca bradul dela munte? 
El cunoaşte Dunărea 
Până 'n jos la Sulina 

Înoată ca un peşte 
Ca plutele pluteşte ... 

Și nu-l prinde nimenea 
Cât îi lungă Dunărea 
De se duce pomina 
Dincolo de Padina 
Până 'n Sulina. 

— Turcilor 
Enicerilor 
N'am dat ochii cu Vâlcan 
De-i mai bine de un an 
Da am văzut pe maică-sa. 
Colo'n vale la cişmea. 
La cişmeaua lui Boian 
Sade muma lui Vâlcan: 
Ienicerii alergau 
Și la baba se opreau : 

— Turcilor 
Enicerilor, 

De-mi cătaţi voi pe Vâlcan 
Fătul mamii ortoman 
Ca să-l puneţi căpitan, 
Cerul vă blagoslovească 
Gândul să vi se 'mplinească! 
Apucați pe drum la vale 
Mergeţi de 3 zile cale 
Tot pe malul Dunării 
La vadul lezăturii. 

Co să găsiți pe Vâlcan 
Fătul mamii ortoman 
Cu caicul descărcat 
Printre sălcii stă legat... 
Acolo dac' ajungeau 
Pe Vâlcan că mi-l găseau 
Cu caicul descărcat 
Şi de-o salcie legat. 
Vâlcănaşu şedea întins 
De greu somn era cuprins, 
Lângă dânsul îmi şedea 
Sluga lui, Nedelea. 
Turcii încet s'apropiau 
Semn lui Nedea că-i făceau 
Pungi de bani îi arătau... 
Nedea, grec fără credinţă 
Ia bani făr' de căinţă. 
La caic apoi se 'ntoarse 
Şi din ladă el îmi scoase 

Șapte funii de mătase 
Şi modă ca un arcan 
Peste gâtul lui Vâlcan, 
De-o piatră mi-l lega 
Brânci în Dunăre că-i da 
Vâlcănaş se deşteptă 
Speriat, se opintea 
Piatra 'n spate ridica 
Şi de-asupra se sălta... 
Foaie verde de sânger 
Pe la cotul lui Crucer 
Cine cântă, cine plânge 
Tot cu lacrime de sânge 
La caice numărând 
Dunărea tot blestemând? 
Iacă mândra lui Vâlcan 
Că nu l-a văzut de un an 
Pe Vâlcan că mi-l zărea 
Ca un peşte înotând 
Şi cu greu abia suflând... 
Vreme multă nu pierdea: 
Paloş în mână lua 
În Dunăre s arunca 
Voiniceşte că nota 
Funiile mi le tăia 
Și cu viaţă-l dăruia... 
(Auzită dela Ion Topor, Ostrovul, Tulcea) 


Într-un cântec haiducesc auzit de Teodor Burada, călător prin 1879-80 în Dobrogea, se zice: 
De-ar veni primăvara 
Să se 'nalțe papura, 
Să 'nflorească răchita 
Să păzesc eu cu flinta... 
x 
Foae verde ş'o lalea 
Eu sunt fată raia. 
(idem) 
x 
Scaloene, Scaloeane 
Trup uşor de dician... 
(idem) 
(Dician este porecla românilor vechi dobrogeni, spre deosebire de cojani băjenari şi de mocani). 


Şăicile. 
Bate vântul sălcile 
Să-mi pornească şăicile; 
Bate vântul şi-o să stea 

Să pornesc şi şaica mea 
Tocmai pân'la Hârşova... 
La Maria văduva... 
Cum zicea şi cum cânta 
Șaica mică-şi desprindea 
Cu lopata c'o mâna 
Latul Dunării tăiai. 
Zori de zi când se crăpa 
Ion Pescaru, se'ntorcea... 
A plecat c'o şaică veche 
Și c'o floare la ureche 
Si-mi vine c'o şaică nouă 
Și cu flori la amândouă 
De tăia Dunărea'n, două. 
(Auzit dela mama mea. Se cânta prin judeţul Ialomiţa pe vremea lui Cuza-Vodă). 


Au cunoscut Dobrogea de sute de ani ciobanii ardeleni, cari o pomenesc şi azi, prin urmaşi, în cântecele 
ardelene: 
Spune-mi, puişor de corb 
La Dunăre o fi pod? 
Spune-mi, pui de rândunea: 
Verzită o fi balta? 

Ca să pască turma mea... 


După 1878, soldaţii români din Moldova şi Muntenia au trecut în Dobrogea să facă pază. Pe meleaguri 
necunoscute, în preajma unor sate turceşti, lipoveneşti sau bulgăreşti, s'au simțit în ţară străină. 
Şi dorul lor de casă s'a prefăcut în cântec: 
Cântă cucul luni şi Marţi 
Trec soldaţii prin Galaţi; 
Cântă cucul Vinerea 
Trec soldații Dunărea; 
Merg pe jos ca nourii 
Negrii ca călugării, 
Nu-s negri de nespălare 
Da-s negri de supărare, 
Că s'o despărțit de fraţi 
Şi de fraţi şi de surori 
Și de grădina de flori. 


Sau: 
Dunăre, apă vioară 
Face-te-ai neagră cerneală 
Stuful tău de-o penişoară 
Ca să scriu o hârtioară 
S'o trimit la maica'n ţară. 
(Culegerile Rădulescu Codin) 

Maica bătrână. 
Primblă mi se primblă 
Pe cel mal de gârlă 
Cea maică bătrână 
Cu brâul de lână... 
Maica întreabă de feciorul ei pe Dunăre: 
— Dunăre, Dunăre 
Apă tulbure 
Apă cu talaz 
Și fără răgaz, 

Nu cumva ai văzut 
Sau ai cunoscut 
Pe unde-ai trecut 
Fecioraşul meu 
Şi-a lui Dumnezeu? 

— O, babă bătrână 
Cu brâul de lână 
Eu nu l-am „ăzut 
Nu l-am cunoscut 
Că-mi ţin drumul meu 
Dat de Dumnezeu ... 

— Dunăre, Dunăre 
Drum fără pulbere 
Drum făr'de făgaş 
Ce trupşor mâncaşi! 
Secaţi-s'ar apele 
Și toate pâraele 
Și toate izvoarele 
Să trec cu picioarele. 
Dunărea îi răspunde să n'o blesteme degeaba că nu e vinovată, dar să meargă la Mare să întrebe pe 

Sora mea ceaţă: 
Ce acum se'nalță 
Iar ceața i-a spus că l-a văzut 

La malul Mării 

La marginea ţării 
De păgâni gonit 

De gloanţe rănit... 

(Vezi şi în culegerea Burada) 


De bună seamă, că va fi trăit un revoltat ca Badiul dobrogeanul (vezi în cântecele populare din 1853 
culese de Vasile Alecsandri) care se va fi ridicat, fie împotriva streinilor veniţi cu corăbii (frânci), fie îm- 
potriva turcilor: 

Pe luciul Dunării 
La scursurile Gârlii 
La cotitura Mării 
lan, mări, că mi-şi venea 


Un caic lung şinuit 

Pe dinăuntru poleit, 
Cu postav verde 'nvălit 
Și'n caic şedea lungit 
Tăietorul frâncilor 


Măcelarul turcilor 
Badiul ... 


Prin poziţia geografică a Ţărilor Române, noi ar fi trebuit să fim, pe lângă un popor de plugari, de 
păştori — şi, un popor cu îndeletniciri marine, căci jumătate din hotarul răsăritean se razemă pe Marea 
Neagră. 

Pescari am fost dela încep, — fireşte, e vorba de românii din preajma apelor. 

Cel mai vechiu comert românesc atestat de documentele veacului XIV se întreținea şi din pescuit. Carele 
cu peşte se ridicau dela Dunăre şi Mare spre Ardeal şi Polonia. 

Iar dacă şi acei români (vlahi) dintre Dunăre şi Mare, întâlniți de cronicarul împăratului Manuil Com- 
nen, din Constantinopol din anii 1166 («O mare mulţime de vlahi din părţile de lângă Marea Neagră, de 
care se zice că sunt urmaşi ai vechilor coloni din Italia») vor fi trăit din darurile Mării, n'avem ştiri. 

Dar a venit o nenorocire istorică, care a oprit desvoltarea virtuţilor noastre marine: Cucerirea Dobrogei 
de către turci şi a cetăților porturi, Chilia şi Cetatea Albă, în veacul al 15-lea. Cu începutul veacului al 16- 
lea, Țările Române n'au mai avut hotar până la Mare şi orice activitate liberă în legătură cu Marea a încetat. 
Totuşi, hărţile veacului al 17-lea înseamnă în pragul Mării, numiri româneşti (Bisericuța, Portiţa, etc.), la 
vechi vaduri de corăbii şi de pescuit, — numiri păstrate până azi. 

Şi aceasta face dovada că naţia noastră risipită dincolo de hotarul politic, a rămas în coasta Mării, a 
cutreerat-o cu toată vitregia vreniurilor. 

Într'o baladă dobrogeană «Necola Neculceay culeasă de Teodor Burada între 1879-1880 din nu ştiu ce 
sat dobrogean, se spune: 

Primblă mi se primblă 
Și încet mai, umblă ... 
Pe boaz de mare 
La apus de soare 
Necala Neculcea 
Din oraş din Tulcea... 
Din vâsle vâslind 
Cârma cârmuind... 
Și mereu gândea 
La fata de frânc 
Făcută cu'n turc. 
Când fata-l vedea 
Din gură-i grăia : 
— Cine-mi face mie 
O frumoasă vie 
În mijloc de Mare 
Cum altul nu are? 


Neculcea se prinde că-i va împlini pofta inimii. 
Pe Mare pleca 
Și mi se primbla 
Taraşi arunca 

Din ea drac ieşea ... 


Dracul făgădueşte lui Neculcea că pe pământul plutitor sprijinit de taraşi îi va face vie, şi 1-a făcut-o. 
Necola Neculcea 
La fată mergea 
Din gură-i grăia: 
— Ce mi-ai poruncit 
Ti-am îndeplinit. 
Dar ea ce-mi grăia 
La el când privea? 
— De mi-i săgeta 
Și din cer luna 
Taman când a fi 
Soare'n miazăzi 
Atunci te-oiu lua! 
Necola o privea 
Și aşa-i grăia: 
Vie fi-am făcut 
Tu m'ai amăgit! 
Și asta pot s'o fac 
De ţie ţi-i drag. 
Și de nu mă crezi 
Haide tu să vezi. 
În luntre o punea, 
Pe Mare pornea, 
Și când ajungea 
Din gură-mi grăia: 
— Uite tu la mine 
Eu mă uit la tine! 
Alta nu-i zicea; 
Arcul încorda 
Și mi-o săgeta 
Inima-i lovea 
În Mare-o trântea! 


Într'un colind de flăcău auzit în 1866 (vezi colecţia Gh. Dem. Teodorescu) auzim: 
Rău Marea se lăuda 
Şi din gură tot striga: 
Cine'n lume s'ar afla 
Să dea 'n Mare 
Cu o floare 
Să iasă'n vad 
Cu un brad... 


Cutare flăcău încălecă şi porni: 
Cu sulița de-a stânga 
Cu paloşul de-a dreapta. 

Sări 'n vânt 
Sări 'n pământi 
Sări “n Mare 
Cu o floare, 
Şi-mi ieşi în vad 
Ca un brad... 


Altă variantă a colindului pomeneşte de 2 meri în prundul Mării: 
Mere face 
Nu le coace 
Duhul Mării Negre. 
Că aproape-i Duh de Mare 
Apă 'ndoită cu sare. 
Marea tot zicea: 

— Cine'n lume s'o afla 
Merii de mi-i săgeta? 


Numai cutare flăcău, auzind chemarea Mării Negre aleargă acasă, îşi luă calul, arcul cu săgeata, şi 
porneşte spre Mare. 

Alt colind, de fată mare, (vezi aceiaş veche culegere pomenită) se spune că în grâdina fetii cutare: 

Cel peşte de Mare 

Din Mare 
Că sare, 
În grădină intră 
Florile îi paşte... 


Într'un «colind de fereastră» (colecţia Oh. Dem. Teodorescu) este vorba de cântercul cocoşilor. Ca să 
scoale pe «boieri mari», 
Îmi săltară şi-mi sburară 
Sus, mai Sus se ridicară, 
Jos, mai jos că se lăsară, 
Tocma'n prundurile Mării... 
Luară apşoară 
În gurişoară 
Petricele 
În degeţel ... 


Într'un colind de copil (din aceiaşi colecţie) se spune că veşmântul copilului e zugrăvit: 
Scrisă-i Marea turbure 
Cam cu nouă vădurele 
Iar în nouă vădurele 
Sunt cam nouă corăbiele... 


Într'un «colind de viteaz» (idem) scris tot prin 1875 


Colo cam pe lângă Mare, 
Mare pulbere se'nalţă. 

Un tânăr călare pe un cal vânăt merge să scape fata închisă în cetatea din prundul Mării Negre 


O bat Turcii de pe uscat 
Şi Frâncii de pe Marea Neagră 
Şi nu pot s'o biruiască... 


Într'alt colind dobrogean (cules pe la 1879-80 de Teodor Burada) o fată — Maria — 
Brâu verde împleteşte 
Pe Mare priveşte 
Departe'mi zăreşte 
O corăbioară 
Mică 'sprinteoară, 
Neagră şi smolită 
De valuri bătută 
De maluri trântită. 
În ea se zăresc 
Greci care sosesc, 
De ce s'au dus 
Marfă de-au adus, 
Fir şi ibrişin 
Postav de cel bun. 


Ei strigă la Voinea al ei 
Şi să ne vorbească 
Să ne vămuiască: 
Fir şi ibrişin 
Postav de cel bun, 
Sculuri de mătasă 
Ca să-i coşi cămaşă, 
Vama să şi-o ia 
Drumul să ne dea... 


Într'un colind de preot se zice: 
Când ochii îşi aruncau 
Ei pe Mare că zăreau 

O mică corăbioară 
Cam pe la vreme de seară 
Sfărâmată şi smolită 
Și de valuri tot bătută 
Și de maluri tot trântită. 
Dar într 'însa cine este? 
Popa Paraschiv soseşte 
Cu-a lui dalbă preuteasă 
Prea cinstită şi aleasă. 
În vad când îmi sosea 
Raizul”, din ea sărea 


2 Cârmaci 

Par corăbiei bătea 
Cu odgoane o oprea 
Popa Paraschiv privea .... 
(Culegerea Barada) 


În variante (din colectia Gh. Dem. Teodorescu) a acestui colind, scrise prin 1875, este vorba de «o 
bisericuţă în ostrov de mare lină» sau «într'al Mării Negre prund la dalba mânăstire». De acolo ceata preo- 
ilor 

Pe Mare se uita 
Şi departe că-mi zărea, 
O neagră corăbioară 
Ce iute la mal venea... 


Dintr'un colind de fată din «Arhiva Dobrogii» 1919: 
Sub zare de soare 
În ostrov de Mare... 
Leagăn mi-este-un leagăn 
Leagăn de mătase 
Leagăn de mireasă 
Da'n el cine-mi şade? 
CURE isan 
Cosiţe împleteşte 
Pe Mare priveşte, 
Departe-mi zăreşte: 
O corăbioară 
Neagră şi smolită, 
De valuri bătută 
De maluri trântită... 


Uitatul de vremi cioban român, care transformase Dobrogea «într'o mare stână» cum spune un călător, 
şi-a petrecut viaţa între munte şi Mare, vorba cântecului: 
Vara le vara (e vorba de oi) 
În vârful munților, 
Iarna le ierna 
În prundul Mărilor, 
Pe ţărmuri de Mare 
Colo 'ndepărtare ... 
(Colecţia Iarnic-Bârseanul) 


Un colind de cioban, cules din Dobrogea, spune: 
Duh de Mare Neagră 
La cercan că-mi vine 
D ăl cercan să sară, 
D'ăl berbec lai, lai 
Lai şi bucălai 
Din gură grăia: 
Duh de Mare Neagră 

Du-te 'n Mare, du-te 
Că de m'oi scula 
Și m'oi scutura 
Clopote-or suna .... 
(Arhiva Dobrogii, II, 1919) 


Dintr'un colind de băiat: 
Dumnezeu dăduse 
Murgul că grăise: 
Stăpâne, stăpâne... 
De vândut mă'i vinde, 
Dar adu-ți aminte 
Când noi ne băteam 
Cu turcii, cu frâncii 
Turcii pe uscat 
Frâncii'n prund pe Mare. 
Turcii ne bătuse 
Frâncii ne 'nfrânsese 
În Mare ne băgase 
Toţi caii înecase; 
Doar eu am scăpat 
Că mi-am înotat 
Marea'n lung şi'n lat. .. 
(Arhiva Dobrogii, I, 1919) (Variante în Gh. Dem. Teodorescu) 


Un colind de pescar (se poate ceti în culegerea Gh. Dem. Teodorescu) are acest cuprins care aminteşte 
de vechi credinţe ce au pierit: 
Luni năvodu-şi începuse 
Cam la prânz îl şi făcuse, 
Până Marţi îl şi lucrase 
Şi în Mare-l aruncase ... 


Năvodarii trag năvoadele. În loc de peşte au prins o lighioană: un puiu de ludă: 
Și mi-l bat şi mi-l căsnesc 
Și cu toţii îl ispitesc: 
— Spună Marea dintr'adânc 
Și cât peşte 
În Mare este?... 
Văzură luda bătrână 
Vărsând flacără pe gură 
Către ei mi-alerga 
Și astfel le cuvânta: 


(se ruga să nu-l bată că e neştiutor) 
Nu ştie Marea 'n adânc 
Și cât peşte 
În Mare este... 

Că Marea este mare 
Marea mărgini n'are .... 
Spune-voiu adevărat 
Unde-i peşte de vânat 
Că e Marea la afund 
Cât din cer până 'n pământ; 
Și atâta peşte 
În Mare este 
Câte stele cerul are 
Cât nisip e pe cărare 
Câtă iarbă pe pământ 
Numai cu trei peşti mai mult ... 


Alt colind de pescar dobrogean (în Arhiva Dobrogii 1919). 
Grăi Arghişan vătafu: 
«Măi pescari, măi nevodari 
Înc'o toană să mai daţi... 
Când fuse toana zecea 
Frumos peşte că-mi prindea: 
Nunai cegă şi păstrugă 
Și galbenă caracudă ... 
Cam în fundul matiţii 
Prinse puiul ludiții ... 
Spune puiu de ludicioară 
Unde-i toana crapului 
Potmolul morunului 
liniştea cosacului... 
Nu-ş cum ochii d'arunca 
Cam pe Mare, cam sub zare 
Dincotro soare răsare, 
Iacă vine luda mare 
Tot strigând şi bărătând 
Și din coadă flăcărând... 


Ce jivină va fi această ludă sau ludiţă, înlocuită în unele cântece bătrâneşti cu vidră? 

În vechile superstiții ce au pierit, ai noştri credeau că din Mare ori din Dunăre iese un duh care ia trup 
de peşte sau de altă lghioană ce nu seamănă cu cele cunoscute de om. Această ființă răutăcioasă, numită 
Iudă, cunoaşte rosturile pescarilor şi prin urmare îi poate primejdui la tot pasul“). Acest duh (sau dulf) de 
Mare (Neagră), a cărei amintire o mai păstrează câteva colinde, când iese din adânc, vrea să mănânce nişte 
mere de aur ce cresc în fundul Mării. Atunci vine voinicul cu arc şi săgetează ca să scape merele. 

Tot în Mare trăeşte şi un balaur, trăieşte un fel de vietate în chip de peşte, numit sorb. 

Dumnezeu porunceşte sorbului din Mare să iasă să soarbă apa din râuri, din lacuri şi mări, că dacă n'ar 
sorbi o, apa ar spori mereu şi ar îneca pământul tot. Aşa e credinţa țăranilor noştri. În năzuinţa de a căuta 
pricina tuturor întâmplărilor, făpturilor, ţăranul crede (sau credea) că valurile năpraznice ale Mării se fac 
atunci când peştele uriaş al Mării aleargă după drac care se scaldă şi el în apa Mării. 


3 T. Pamrile: Duşmanii şi prietenii omului, p. 290. 

Bunicii noştri, credeau că în apa Mării trăeşte un soiu de peşte, femei pe jumătate, numiţi faraoni. 

Când Marea se sbuciumă de furtună, faraonii stau ascunşi la fund; cum se linişteşte, ies deasupra şi 
cântă nespus de frumos. Din acele părți ale pământului şi dela acele femei — peşti ne vin nouă cântecele 
frumoase care se împrăştie din om în om. 

Corăbierii cari le aud, se întâmplă că adorm vrăjiţi de frumoasele lor cântece şi astfel cad în apă şi se 
îneacă. Câte odată ele ies pe maluri, primăvara, când e cald şi se joacă cu şireagurile de mărgele şi scum- 
peturi ale Mării, din cari adesea uită câte ceva, pe cari le găsesc pământenii noştri”. Alte ori le lasă într'adins, 
ca să momească lumea». 

lată povestea zânelor de mare, trecută nouă aproape aidoma, poate dela strămoşii romani, cari şi ei 
aveau această poveste cu sirene dela grecii cei vechi. Şi toate aceste credinţe şi datine cu Marea şi fiinţele 
dintr'însa nu le puteai nici pomeni, nici păstra, dacă zarea albastră n'ar fi fost veacuri dearândul sub ochii 
românilor risipiţi pâna în vadurile ei. 


Monumentul Dobrogii ridicat de Tulceni pe colina Hora lângă Tulcea 
întru pomenirea faptelor din 1877-1878. 
A fost dărâmat de armata bulgară în 1917 


4 T. Pamfile: op. cit., 301. 

Cultura românească în Dobrogea până la 1877 
(Școala şi Biserica) 


Cum vor fi fost vechile biserici şi întâile şcoale româneşti înainte de 1877, multe ştiri nu avem. 

Dobrogea era un lagăr de oşti turceşti şi tătăreşti şi un drum neodihnit de dute-vino pentru ne- 
astâmpăratii războinici. De aici paşii pânditori se aruncau asupra Ţărilor Române, asupra Ţărilor Ruseşti şi 
Poloniei. 

Vremurile, precum ştim, erau neprielnice oricărei culturi; nici casa lui Dumnezeu, nu era în siguranţă. 

Fanatismul musulman nu îngăduia ridicarea bisericilor creştine mai arătoase decât cea mai mică geamie. 
Biserica noastră va fi fost o biată căsuţă dosită, fără turn şi fără clopot, unde un om făcea pe preotul, iar altul 
pe cântăretul; şi tot ei, când puteau aduna copiii în tindă, desluşeau bucoavne româneşti. 

Un călugăr rus, Partenie, a străbătut sate dobrogene acum 100 de ani aproape şi a văzut bisericile. Timp 
de 9 zile cât a ţinut călătoria dela Măcin dobrogene; iar unii ciobani călători, făceau chiar un fel de negoţ cu 
cărți bisericeşti. Tot mocani sunt întâii întemeietorii de mânăstiri dobrogene, Cocoşul, de pildă,— înzestrând- 
o şi chivernisind-o cu munca lor de călugări. 


wA 


Mânăstirea Cocoşul (Judeţul Tulcea) 

În treburi de-ale şcoalelor şi bisericilor, îi întâlnim dela Tulcea până la Turtucaia. 

Cea mai veche biserică românească în fiinţă, este aceea din Niculiţel (jud. Tulcea), făcută din zid gros, 
în stil bizantin, poate din veacul 18-lea. 

Vechea biserică din Babadag (după traditie, pe locul alteia de lemn) a fost ridicată de românii orăşelului, 
pela 1828, când nu numai că nu exista câteva sate am şi găsit dascăli, pe cari îi ţineau ei, cu cheltuiala lor. 
Este cutare sat care nu s'a lăsat până n'a furat din Țara Românească un dascăl pe care îl ţin românii în sânul 
lor, mai bine de cum n'ar fi în sânul lui Abraam. 


Biserica veche din comuna Niculiţel (Judeţul Tulcea) 

Era o vreme când cărturăria românească începuse să aibă cătare; ajunsese chiar o meserie, un mijloc de 
câştig. Din şcolile bisericeşti se revărsau spre cele patru vânturi, scriitori de cancelarii, candidaţi la preoţie, 
dascăli de strană şi de bucoavne. 

Unii umblau prin sate să scrie cărti, scrisori, acte, să facă şcoală de 2-3 luni de zile. Şi fiindcă limba, 
scrisul, învăţătura era aceiaşi la toţi românii, Dunărea n'a fost o piedică, după cum n'au fost nici Carpaţii, în 
calea acestor cărturari drumeţi. 

Găsim urmele trudei lor dela Maramureş la Arad, la Turtucaia, la Babadag şi până la Nistru. Şi-au lăsat 
numele pe cărţi de biserică («şi am scris eu dascălu Mihai ot (din) Oltenia la Turtucaia»). Trimişi de ai stăpâ- 
nirii, oameni mânaţi de treburi, cutreierau Ţările Române în lung şi în lat. Aşa vor fi fost întâlniți pe drumuri 
dascălii pribegi şi îndreptaţi acolo unde rara lor îndeletnicire avea preţ, — la Babadag, la Turtucaia, ca şi 
aiurea. Modeştii cărturari rătăcitori au muncit neştiuţi şi au murit uitaţi, deşi faptele lor stau în rândul celor 
mai frumoase isprăvi de vitejie. Nici o istorie nu va vorbi despre strădania acestor înainte mergători trecuţi 
între cei fără nume, în groapa comună a uitării. Dascăle Mihai dela Turtucaia şi tu Apostol Teodorescu dela 
Zebil ori Alibeichioi, nu ştim unde doarme ţărâna voastră! Dar sufletul vostru îl simțim azi. Fără lumina 
opaiţului n'am fi avut electricitatea. Domnul să vă odihnească în pace! 

Cam în aceste vremuri, peste jumătatea veacului trecut trăia refugiat la Tulcea ardeleanul din Sibiu, 
Nifon Bălăşescu”). El organiză pe băştinaşii Tulcei şi pe mocanii lui într'o comunitate (o eforie) românească 
care să-şi întemeieze şcoala ei, după cum şi grecii şi bulgarii îşi deschiseră şcoala lor. Comunitatea 
românească avea în fruntea ei pe mocanul Manea Giuglea, care şi-a jertfit o bună parte din avere pentru 
şcoala română tulceană. Bălăşescu ceru episcopului Dunării de jos (pe atunci cu reşedinţa la Ismail) Melhi- 
sedec, ca să le trimită învăţători. După anii 1860, au funcţionat la şcoala română din Tulcea: Ion Filofteiu (i 
se zicea «dascălul Ioniţă»), Constantin Andreian, seminarist din Brăila şi C. Costescu, seminarist din Ismail. 
Guvernatorul judetului, albanezul Ismail bei, care iubea pe români, fiindcă-s «liniștiți şi muncitori», dădu 
sprijin şcoalei româneşti. Ba însărcină pe Nifon Bălăşescu să organizeze şcoalele satelor noastre. Dar bietul 
călugăr nu era omul aşteptat; era prea robit de patima lui. După moartea jertfitorului pentru ajutarea şcoalei 
române, mocanul Manea Giuglea, s'a format un comitet şcolar din fruntaşii oraşului: Vasile Sotirescu, pre- 
otul Negru, Savu Dumitriu, Vasile Avramescu, Dumitru Darie şi Petre Darie. Când aceştia au voit, împreună 
cu învățătorii, să introducă alfabetul latin (fiindcă ei aduceau cărțile şcolare dela Galaţi sau Brăila), episcopul 
grec şi cel bulgar au găsit prilej să ne închidă şcoala, sub cuvânt că românii vor să treacă la... catolicism! 
(Pe atunci şcolile fiind legate de biserici, ţineau de episcopii). 


O serbare şcolară în oraşul Silistra la 1872 dată de şcoala română 
Numai mulţumită dârzeniei consulului român, Stoianovici, s'a putut trece şi această piedică. 
Tot prin stăruința fruntaşilor comunitătii române, a funcţionat la Tulcea, înainte de 1877, şi o şcoală 
primară de fete, având învăţătoare pe Maria Gheorghiu. 


5 Fostpărtaş al revoluţiei din 1848 în Ardeal. Era un om învăţat pentru vremea lui, şi cât a fost călugăr la Căldăruşani fu descoperit 
de Vodă Barbu Ştirbei care-l însărcină să facă un dictionar latino-român şi unul francezo-român. Fiind viţios, n'a putut duce nimic 
la sfârşit. Poate că de aceea a plecat din mânăstire. A murit ca învăţător la Măcin. 

Ştiri mai bogate păstrăm dela Silistra, unde, până la războiul independenţei noastre, a fost o înfloritoare 
mişcare culturală care a rodit. Dela şcoala din Silistra a lui Costache Petrescu, au pornit o mulțime de dascăli 
în cuprinsul provinciei de azi. A fost aici o mai veche şcoală românească al cărei fir de început nu-l putem 
găsi. Ştim că pela 1847, Petre Mihail (Silistrenii îi ziceau «dascălul Petrică»), dobrogean get-beget, se toc- 
meşte «la şcoală, ca să învăţ copiii carte rumăneascăy. Era şi un meşter cântăreţ de biserică şi cunoştea toate 
limbile ce se vorbeau la Silistra. Silistrenii îl socoteau cel mai învăţat om al lor («mult mai învăţat decât 
mitropolitul»). 

Făcea pe tâlmaciul şi apărătorul creştinilor pe lângă autoritățile turceşti; şi era şi un fel de scriitor 
(jălbar); purta corespondenţă cu autorităţile române de peste Dunăre, cu cari avea legături. Dascălul Petrică 
a făcut şcoală până în anul 1859 când moare”). În acest an, băiatul cel mare Costache (care şi-a luat numele 
de Petrescu) împlinind 18 ani, ia şcoala pe mâna lui. Acesta a fost sufletul şi mâna organizatoare a mişcării 
culturale româneşti din dreapta Dunării; şi nu-l ridicăm prea mult dacă l-am socoti un Gheorghe Lazăr, un 
Poteca sau Eliade al Dobrogii de sud. A fost un învăţător extraordinar pentru vremea lui şi împrejurările de 
acolo, pentru câtă învăţătură şi-a agonisit singur (cică învățase şi latineşte şi franţuzeşte), pentru câte fapte 
de cultură a izbutit să împlinească cu o voinţă neînfrânată ce n'a ştiut nici odată să dea îndărăt. Un apostol 
al jertfelor în folosul şcoalei naţionale («singurul liman de scăpare al naționalităţii noastre române din partea 
dreaptă a bătrânului Danubiu, naufragiată de vânturile sorții şi strivită de atâtea elemente streine, scria el 
după moda limbii de atunci). 

Ca şi tatăl său, era apărătorul românilor şi al tuturor creştinilor în faţa autorităjilor turceşti, în toate 
daraverile locale. 

Isbutise să atragă luarea aminte a Călărăşenilor şi a autoritătilor dela Bucureşti pentru şcoala lui. 

Oraşul Călăraşi, din bugetul său, dădea ajutoare băneşti şcoalei din Silistra; primăria Giurgiului la fel. 
Pe aici, pe la Călăraşi, treceau şi celelalte ajutoare dela Bucureşti. 

Dar neobositul Costache Petrescu nu era mulţumit decât suflet a dat şcoalei româneşti din Silistra şi 
împrejurimi (dela Turtucaia, Aidemir, Ostrov şi în celelalte sate din lungul Dunării până la Hârşova era 
ascultat şi iubit); nu s'a mulţumit că a scuturat din amorţire pe fruntaşii români ai Silistrei şi ai satelor 
dunărene, organizându-le eforii şcolare şi bisericeşti; ci dorea o mişcare culturală mai largă decât şcoala în 


6€ S'a îngropat lângă tatăl său (Mihail, tot dascăl) în curtea bisericii Sf. Gheorghe din cetate, în locul căreia bulgarii mai apoi au 
făcut biserica Sf. Apostoli. Pe vremea aceea mişcarea natională bulgară de scuturarea jugului turcesc îmbrăcase o haină biseri- 
cească. Bulgarii luptau să aibă biserica lor de sine stătătoare, desfăcută de patriarhia din Constantinopol, cu mitropolitul şi 
episcopii ei. În părtile Dunării, ca să aibă o populatie creştină numeroasă pentru o episcopie bulgară, trebuia să atragă de partea 
lor şi pe români, cari erau şi ei nemulţumiţi de feţele bisericeşti greceşti, fiindcă acestea cereau biruri prea grele dela credincioşi. 
Strădania bulgarilor de a câştiga pe români, a împărţit comunitățile române din Dobrogea în două: Unele dorind să treacă sub 
ascultarea mitropolitului bulgar din Turcia, iar altele ţinând la vechile legături cu patriarhia. 

Până acolo a ajuns desunirea între români, că pe alocurea isbucniseră certuri, ba chiar şi bătăi. Turcii îngăduiseră aşezarea unui 
episcop bulgar, pentru Dobrogea, ca să facă concurentă episcopului grec de aici. Cel bulgar era mai democrat şi mai ieftin. Să 
întreceau care să aibă mai mulți credincioşi români care să-i susţie şi ce făcea unul deslega altul... (Vezi ce scrie d. V. Papacostea 
în «Graiul Românesc»). 

Pe la 1870, mitropolitul «grec dela Silistra, nu era grec, ci român de obârşie ardeleană; aşa spun cei ce l-au cunoscut. 
Bulgarii de aici au pornit-o foarte modest: Cereau o strană de limbă slavonă în biserică, unde se slujea româneşte şi greceşte. 
Dar în taină, lucrau pe lângă români să treacă sub ascultarea mitropolitului bulgar din Turcia. Un grup de 1500 familii din comu- 
nitatea română a Silistrei şi plasa învecinată, a trecut sub ascultarea mitropolitului bulgar din Turcia, plătindu-i o dajdie «mai 
ieftină». Au rămas destui supuşi ai mitropoliei greceşti locale. Şi conducătorii comunităţii române s'au strecurat astfel printre cele 
două autorităţi bisericeşti, ca să stea bine cu amândouă. Meşterul cârmaciu era doar Costache Petrescu. Recunoaşterea mitro- 
politului bulgar din Turcia, în afară de dajdia mai ieftină, era mai mult formală. Slujba, actele religioase şi civile, şcoala, se făcea 
tot în româneşte; preoţii erau români şi protopopul tot român, Preotul Christea Zaharia din eforia română era protopop şi revizor 
şcolar al şcolilor române din Dobrogea de sud. Cine erau aceşti tineri apărători şi agitatori ai cauzei bulgare? Mulţi din cei ce au 
trecut pe la şcoala dascălului Petrică; ba unii erau români şi făceau pe învățătorii la şcoala bulgară, cum, de pildă, a fost Toader 
Schiopul Drăgan. Murind dascălul Petrică, conducătorul şcoalei bulgare Taki Culef care avea numai 38 elevi şi nu toţi bulgari, 
caută să smulgă din cei peste 100 elevi ai şcoalei româneşti, condusă acum de o fată, Despina, fiica cea mai mare a dascălului 
Petrică, între anii 1859-1861. Un bulgar din Bulgaria scrie: «Aici în Silistra în şcoală şi biserică se predă în limba greacă şi 
română. Limba bulgărească a fost de mult uitată. În acest an (1855) bulgarii însărcinară pe unul Hr. Ispecof din Cotei ca să înveţe 
pe copii în greceşte, româneşte şi bulgăreşte. Se făcură încercări să introducă în biserică şi limba slavă, dar grecii şi românii se 
opuseră (după d. Papahagi în Analele Dobrogii» II). 

toată Dobrogea, în care să se cuprindă toți fruntaşii români. Pentru atingerea scopului, întemeie în 1869 la 
Silistra «Societatea română pentru cultură şi limbă», cu statute, regulament, condică de membrii, de cotiza- 
tii, daruri şi fapte împlinite. 


Sigiliul societăţii 

Preşedintele societăţii a fost numai el, tot timpul cât a trăit la Silistra. Societatea urmărea: Răspândirea 
învăţăturii limbii româneşti; desvoltarea simţirii naţionale şi a mândriei româneşti; apărarea drepturilor 
românilor dobrogeni; înmulirea şi îmbunătăţirea şcoalelor româneşti în toată Dobrogea, la oraşe şi sate; 
întemeierea unei şcoale de fete la Silistra; ajutorarea tinerilor români iubitori de carte şi trimiterea lor la 
învățătură mai înaltă peste Dunăre; strângerea ajutoarelor băneşti şi în natură pentru scopurile arătate; să se 
susție «o şcoală cu 4 clase primare pentru tineri şi adulţi în orele de noapte iarna şi în zilele de sărbătoare 
vara şi a complecta biblioteca şcoalei pentru folosul naţional», etc. 

Membrii societătii plăteau cotizaţii şi primeau în schimb câte o diplomă. 

Diploma ce o elibera Societatea română din Silistra membrilor 

Primul comitet a fost alcătuit întrebându-i, mi-au spus că-s în clasa II, III şi IV primară. Cu toate intrigile 
grecilor şi bulgarilor şcoala română prosperă, având în cele 4 clase 110 elevi vara, iarna până la 150 şi fete 
17, când şcoala bulgară are 30 elevi. Institutorele, d-nul C. Petrescu, îşi dă o silință fără exemplu, căci el 
ține cele 4 clase singur cu programul din ţară. Copiii sunt săraci, să li se dee cărți gratuite, să se dea câte 2- 
300 lei turceşti pe an, să se mai dea încă un institutore ... » 

În 1870 s'a înfiintat un al doilea post de învătător («institutore») ocupat fiind de Dumitru Stătescu. 

După cataloagele rămase dela Costache Petrescu, în anul şcolar 1869-1870 erau înscrişi 126, dar numai 
41 elevi (34 băeţi şi 7 fete) erau primiti, fiindcă achitaseră taxa în regulă, către eforie. Din aceştia, 2 erau 
bulgari, 1 german, 1 grec, 1 armean, restul 36 erau români, silistreni şi din satele vecine. 

În anul şcolar 1870-71 veneau la şcoală 80 elevi în patru clase, primiti, fiindcă plătiseră taxele şcolare, 
din 106 înscrişi. Iarna numărul lor atingea 150. 

După naţionalitate erau: 3 bulgari, 2 evrei, 1 albanez, 1 armean, 1 german, 1 grec; restul toti români. 

Dintre români, 1 era din Cocargea, 3 din Ostrov, 4 din Vaidomir (Aidemir), 1 din Transilvania, 1 din 
Călăraşi, | din Bugeac, 4 din Oltina, 1 din Cernavodă, 1 din Satu Nou; ceilalţi 100 din Silistra. 

Ocupațiile părinților acestor copii de români erau: 6 blănari, | lumânărar, 5 preoţi, 1 învăţător, 1 dulgher 

6 cârciumari, 18 croitori, 7 băcani, 4 lipscani, 3 caşcavalagii, 1 dascăl de biserică, un abagiu, 1 brutar, 10 
morari, | braşovean, 2 hamali, 4 comercianţi (?), | boiangiu, 4 cărufaşi, 2 ciurari, 1 fierar, 1, dogar,l cismar, 
l pietrar, 1 cimpoieş, 3 speculanţi(?), restul agricultori. 

Putem bănui de aici cât de înfloritoare era populaţia românească silistreană în pragul războiului din 
1877. Unde-s urmaşii ei? S'au bulgarizat în mare parte. Pe vechile fotografii, cu greutate găsite şi smulse, 
ale fruntaşilor de atunci, urmaşii au pus iscălituri în bulgăreşte şi înlocuind pe eseu cu of. 

Şcoala românească a Silistrei a mers în plină creştere până la 1878. Cu sprijinul Rusiei şi cu toate 
stăruintele altor puteri mari prietene României, Silistra a fost dăruită noului Stat bulgar. Între întâile ordine 
ale autorităţii bulgare aşezate la Silistra a fost închiderea şcoalei române. Bulgarii locali urau de moarte pe 
Costache Petrescu şi căutau să-l piardă. 

A fost trecut de români într'ascuns peste graniţă într'o noapte, urmat fiind de credinciosul său coleg 
ajutor, învățătorul Dumitru Stătescu. Se aşeză la Constanţa şi a deschis întâia şcoală românească”) şi întâia 
şcoală de adulţi. În 1882 s'a retras din învățământ, ca să fie tâlmaciu (translator) la prefectura judeţului, 
traducând acte de ale cetăţenilor din turceşte, greceşte şi bulgăreşte. Apoi a deschis pe seama lui un biurou 
pentru asemenea traduceri — după cum spune d-nul I. N. Roman din Constanja (Analele Dobrogii, II, p. 
396). În 1893, una din frumoasele figuri ale şcoalei renaşterii noastre naţionale în Dobrogea a închis ochii, 
la Constanţa. Istoria învățământului va aşeza la loc de cinste această neastâmpărată energie, entuziastă şi 
organizatoare care a fost în trupul silistreanului autodidact: Costache Petrescu. 

Şcoala lui a fost închisă şi localul dărâmat de bulgari, — ca şi biserica sfântul Gheorghe din Cetate. 

«În 1882, comunitatea română din Silistra, prin stăruinfele lui Petre Iosifescu Droc, cumnatul lui Cos- 
tache Petrescu, a redeschis-o în alt local unde se găseşte acum casa cu No. 44 din strada general Hârjău». 
Petre Dobre şi alţi români s'au dus la Bucureşti şi căpătând ajutor dela guvernul român, au adus cu ei pe 
dascălul Tudor Niculescu care a funcţionat dela 1882-1886». În acest din urmă an, eforia şcoalei române 
din Silistra ţine şedinţă la 30 Iulie (Preşedintele eforiei: P. Săulescu; efori prezenţi: Niculae Petrescu, Ivanciu 
N. Neamţu, Dumitru Protopopescu, Nicolae Călinescu, Petre I. Droc; efori absenţi: Dumitru Pascalescu, 
Dimitrie S. Ionescu). Eforia ia în cercetare plângerea părinţilor că învățătorul Teodor Niculescu, nu se ţine 
de şcoală. Eforia găseşte că învățătorul nu-şi dă silinţă deajuns, amenintându-l cu scăderea lefii dela 160 lei 
la 120 lei pe lună. Se deleagă trei membri din cei tineri să meargă de 2 ori pe săptămână la şcoală «să 
vegheze cum progresează d. învăţător cu elevii», scrie procesul-verbal încheiat atunci. Dar autoritățile bul- 
gare au obligat comunitatea română să întreţină la şcoala română şi un învăţător de limba bulgară cu un 
anume salar într'adins indicat. Românii silistreni, neputând plăti această sumă, şcoala românească a fost 
închisă. 

Şi astfel s'a stins cea mai de seamă vatră de cultură românescă în Dobrogea de jos, până unire. 

Ca o ramură din şcoala Silistrei, cu un suflet din sufletul lui Costache Petrescu a fost şcoala satului 
românesc Vaidomir (azi Aidemir) spre apus de Silistra. 

Această şcoală înfiinţată în curtea bisericii de astăzi, de «Popa Tudorică cel tânăr (zis aşa spre a se 
deosebi de cel bătrân, tatăl său) în 1863. 

«Primul dascăl a fost Nicolae Boiciu; al II-lea unul Neculai din neamul lui Popa Alexandru din Călăraşi; 
al III-lea Dumitru Moldoveanu; al IV-lea Gheorghe Petrescu Durostoreanu, frate cu dascălul Costache 
Petrescu». Acesta din urmă a ajuns mai apoi profesor de matematici şi inginer hotarnic la Bucureşti. «Tot 
în Vaidomir au mai fost dascăli: Dumitru Stamatescu, Marin Stănescu (fost mai târziu judecător de pace la 
Slobozia Ialomiţa); iar cel din urmă dascăl român a fost Tudor Popescu între anii 1877-78. Venind bulgarii, 


7 Azi şcoala primară No. 1 băeți. Constănţenii ar trebui să repare măcar azi, greşala din uitare sau necunoaştere: Şcoala No. 1 să 
poarte numele lui Costache Petrescu, după cum i s-a dat şi unei şcoale din Silistra, dacă nu mă înşel. 

el a fugit şi şcoala românească s'a închis») (după cercetările d-lui Carp Sandu din Silistra: «Cultura 
românească în Dobrogea Nouă»). 

Vrednice de pomenit sunt modestele candele ce au luminat zeci de ani în satele din pragul Dunării: Pe 
la jumătatea veacului trecut, la Dăeni, unul Cosma avea un fel de şcoală de dascăli dintre cari mulţi ajungeau 
preoţi în satele dobrogene. Pe la 1868, la Alimanu, dascălul Neculai Negoescu deschide şcoală cu abecedare 
de Iarcu trimise de Costache Petrescu, din cele venite dela Bucureşti. 

La Oltina, şcoala a luat fiintă în 1864 cu dascălii: Tudor Stănescu şi Cercel Hagi Neagu, tineri din sat 
şi elevi ai dascălului Costache Petrescu dela Silistra. La Topal era şcoala dascălului Popa. La Rasova 
funcţiona Dumitru Chirescu, unul din întemeietorii şi sprijinitorii «societăţii de cultură şi limbă» din Silistra, 
alături cu Costache Petrescu. 

Mai târziu s'a preoțit la Cernavoda şi a condus şi şcoala de acolo, ajutat de dascălul bisericii. Preotul 
Chirescu era un om deosebit de inimos şi plin de curaj. Ca să-şi apere credincioşii de nedreptăţile cârmuirii, 
se lua la harţă cu autoritatea turcă. 

Odată, puţin a lipsit să fie pus în gura tunului; dar a scăpat pe o corabie străină la Cernavodă. 

În vremea războiului din 1877, redeschide şcoala românească, cu toată porunca contrarie dată de armata 
rusească de ocupaţie. Iar când a venit armata română şi autoritățile noastre, părintele Chirescu le-a ieşit 
înainte cu Cernavodenii lui peste două sate, îmbrăcat în odăjdii şi facându-le la Cernavoda o primire de care 
pomenesc şi azi bătrânii din partea locului. 

În anul 1874, în sat la Cochirleni, în apropiere de biserică era o casă părăsită, fără uşi, fără un perete şi 
cu acoperişul desvelit. Aici a fost şcoala românească, după ce căsuţa a fost reparată. «Într'una din sărbători, 
preotul Dobrescu, după ce a terminat cu sfânta slujbă, a ieşit în uşa altarului îmbrăcat în sfintele odăjdii şi a 
grăit credincioşilor, îndemnându-i să ajute la reparatul şcolii, — povesteşte d. Niţescu, azi pensionar la Tul- 
cea, elev al acestei umile şcoale. Chiar a doua zi, bărbaţi, flăcăi, fete, femei, cari mai de care se grăbeau să 
dea ajutor, care la învelitul casei, care la lipit şi văruit, la facerea uşilor şi ferestrelor, băncilor, etc. 

Prin prieteni şi cunoscuti în Țara Românească, la Călăraşi, s'a trimis veste că la Cochirleni trebue un 
învăţător. Negăsindu-se nimeni, oamenii au rugat pe cântăreţul bisericii, Mitu Ion, să fie dascăl (învăţător), 
cu leafa de una lire turcească pe an de fiecare elev. La el am învăţat buchile latinești şi cele chirilice, cântările 
bisericeşti, rugăciuni, cetitul şi socotelile ... 

Mare lucru nu făcea dascălul Mitu. Se plimba toată ziua în odaie (în clasă) cu mâinile pe la spate, iar 
noi bâzâiam: ceteam pe bucoavne. Când obosea, se aşeza pe pătuţul cu rogojină din colţul clasei. Câteodată 
chema pe câte un şcolar la dânsul lângă pătuţ. «Ia vin, măi ţâcă, să vedem, ştii ceva? Da nu ştia, îl punea în 
cârcă la alt băiat şi dă-i cu sfântul Neculai... din cui». 

La Turtucaia, printr'o minune, s'a putut urmări numele dascălilor de şcoală şi biserică până acum 154 
ani. 

D-nul Gheorghe Ionescu, turtucăian get-beget, directorul şcoalei româneşti de acolo din 1884 şi până 
azi, a putut găsi pe cărţile bisericii şi în amintirea bătrânilor, pomelnicul dascălilor de româneşte”). 

Cel mai vechiu este dascălul Rusu Şaru în anii 174410), care mai apoi s'a preoţit. Urmează dascălul 
Mihai (1775) şi dascălul Gheorghe (1790-1802), amândoi olteni; dascălul Pahomie Ştefan ar fi fost pe la 
1821; dascălul Gavrilă Brănescu (1850-1856) era din Câmpini; dascălul Petre Florea (1856-1860); dascălul 
Ştefan Niculae (1860-1864); dascălul Gheorghe Zârnă (1864-1868, - după nume pare a fi ardelean) este 


8 Tudor Popescu, fost elev al lui Costache Petrescu, trăeşte şi azi; e pensionar la Silistra. Un alt elev de seamă al lui Costache 
Petrescu, este Grigore Muşică (din Vaicjomir). A învătat carte în satul de naştere şi apoi la Silistra. Este unul din cei trimişi de 
eforia Silistrei să înveţe la Bucureşti. A funcţionat ca învăţător la Ostrov şi apoi a trecut Dunărea. A fost unul din întemeietorii 
cooperaţiei şi a luat parte la mişcările învăţătoreşti pentru organizarea asociaţiei lor şi pentru deşteptarea ţărănimei. A fost adesea 
pedepsit cu mutarea fiind socotit ca... primejdios. Trăeşte la Techirghiol, la pensie. 

°? După ele profesorul Mihai V. Cordescu a alcătuit cartea despre şcolile româneşti din Peninsula Balcanică. 

10 În Mai 22 anul 1927, am putut serba cei 150 de ani de şcoală românească la Turtucaia, de faţă fiind d-nul I. Petroviei, ministrul 
Instrucțiunii publice. S'a pus şi o placă de pomenire la şcoală cu numele celor dela 1744 până azi. S'a tipărit atunci foaia festivă 
«Turtucaia» 

acela care învaţă scrisul şi cetitul cu litere latine; dascălul Niculae Lăcătuş (1868-1870); învățătorul Ion 
Creţulescu (1871-1872). Dela 1868 era aici Vasile I. Borănescu, care părăsind Bucureştii, se duce ca «pro- 
fesor şi prim cântăreţ» fiind chemat de doi turtucăeni. Într'o petitie către Ministerul Instrucțiunii, el spune 
că a format o şcoală întocmai după modelul celor din ţară»; era «în interesul românismului să se trimită şi 
la această şcoală cărţile didactice necesarii». Petre Drozianu, elev de a lui Costache Petrescu şi trimis de el 
aici, funcționează între anii 1874-1875. Şi fiindcă şi Turtucaia era în cercul de influenţă al lui Costache 
Petrescu, acesta trimite ca învăţător pe Dumitru Popescu (1875-1883). La 1880, pescarii turtucăeni înfiin- 
țează şi o şcoală de fete cu învăţătoarea Ana Petrescu (1880-1882). Între 1383-1884 Leon Barițiu din Sibiu 
(de bună seamă adus de oierii sălişteni ce aveau vad de trecere pe aici) a făcut pe învățătorul. Din acest an 
a venit turtucăianul Gheorghe Ionescu, cu şcoală normală dela Bucureşti şi a ridicat sufletul românesc la 
deplina lui conştiinţă de sine, până la unire. 


Serbarea a 150 de ani de şcoală românească la Turtucaia (Mai 1927) 
D. I. Petrovici, ministrul Instrucțiunii Publice vorbeşte mulțimii în faţa şcolii sărbătorite 

Povesteşte d-nul Ionescu despre trecutul şcoalei şi al bisericii: «Şcoala veche era scundă ca toate casele 
turceşti, făcută din paiantă şi învelită cu olane. Avea 3 săli şi 2 camere de locuit. Toate s'au făcut cu munca 
şi strânsura comunităţii româneşti, cam pe la 1850. 

În timpul războiului 1877, şcoala a fost dărâmată de artileria rusă. Biserica era tot aşa de mărunţică ca 
şi şcoala. Era zidită în pământ şi acoperită cu olane. Biserica de azi e făcută tot de noi, punând mână dela 
mână, prin anii 1863 şi numai cu bani dela românii localnici. Până la 1865 au fost aici numai preoţi români 
şi nici şcoală bulgară. 


Serbările dela Turtucaia 


Aveam pe atunci pe preotul Ion ..... ; preotul Dumitru Sârbu. Dela 1865 s'a îngăduit şi unui preot bulgar 
să facă slujba în biserica noastră odată la 3 săptămâni pentru câţi credincioşi bulgari erau aici. Pe la 1876 au 
mai venit la noi şi preotul Dragnea şi preotul Tudor dela Ostrov. Cum s'a tras hotarul în 1878, bulgarii au 
gonit pe cei doi preoţi români, îngăduind numai pe preotul Dumitru Sârbu. La 1900 l-au dat afară şi pe 
acesta, ultimul preot roman până la 1913. Actuala şcoală primară No. 1, fostă şcoală a comunităţii române, 
e construită de noi cu strădania eforilor noştri şi cu sprijinul bănesc (în parte) al Statului Român — prin anii 
1897. 

Progresele şcoalei noastre au fost frumoase: Prin 1907 aveam 400 de elevi şi vreo 6 institutori, Pe lângă 
şcoală aveam un atelier pentru facerea uneltelor de pescărie şi pentru lotci, cu doi maeştri; şi o maestră de 
croitorie pentru fete, — un sâmbure de şcoală profesională românească, condusă de răposata soţie a d-lui D. 
Niculescu-Duju, fost şi director la această şcoală (2 ani) când mă găseam în rele legături cu autoritatea 
bulgară. 

Fără sprijinul eforilor, şcoala noastră ar fi tânjit şi poate ar fi murit. Ei erau căpitanii noştri, iar noi cu 
şcoala eram străjerii lor. Şi nu numai cei 4-5 efori lucrau împreună cu noi, ci încă 10-15 dintre românii cari 
îşi făceau ucenicia în trebile obşteşti ale comunităţii. Eforia noastră era un fel de aşezământ pentru toate 
daraverile româneşti; ea judeca şi împăca pricinile. Numai crimele şi furturile erau răfuite de autorităţile 
musulmane. 

Înainte de 1877, eforia şcolară şi bisericească a Turtucaei s'a organizat după îndemnurile lui Costache 
Petrescu dela Silistra, punând preşedinte pe Marin Popescu. Tot Costache Petrescu trimite în 1875 ca 
învăţător cu carte bună, pe Dumitru Popescu. 

În pragul războiului din 77 erau efori: Ion Arabagiu (tatăl meu care era şi ceorbagiu (primar) al ma- 
halalei româneşti), Slav Ene, Ioniță Vulpe, Hagi Răduş Culea, Niculae Popcea, Decu Bârzaea, Marin 
Drăgănescu şi Costea Cheoroglu. 

După 1877, eforia s'a constituit astfel: Marin Drăgănescu, preşedinte, Costea Cheoroglu, Niţă Enciu- 
lescu, Anghel Slematescu, Petre St. Popa, Ion Tudor şi Ioniță Vulpe». 

Şcoala din Turtucaia, dela 1913, a intrat în organizarea de stat a României. 

Dar în afară de puterea şcoalei noastre care era de tot mică, 'viata de toate zilele a românilor, cari veneau 
ca număr după populaţia musulmană, făcea ca limba românească să fie pretutindeni înţeleasă în Dobrogea. 

Ion Ionescu dela Brad scrie de prin 1850 despre tăria noastră în Dobrogea: «Românii românizează pe 
toate popoarele împreună locuitoare cu dânşii. 

Toate neamurile celelalte vorbesc limba românului. 

Cu turcii şi cu tătarii eu m'am înţeles în vorbă româneşte. 

În biserică, şi chiar pe unde sunt bulgari, popii tot în româneşte cântă şi cetesc. Acum dela sate, români- 
zarea a străbătut şi prin târguri. Aşa în cetatea Silistra, românii, cari sunt mai puţin la număr, au făcut şi pe 
bulgar şi pe grec a asculta în româneşte rugăciunea zisă de popă grec». lar francezul Lejean, care a făcut 
harta împărăției turceşti prin 1861, face aceiaşi constatare: Turcii îndeobşte nu învaţă bucuros limbi streine, 
«totuşi din cauza legăturilor de tot felul cu unele neamuri creştine din împărăție, cei (turcii) din nord şi 
răsărit vorbesc bulgăreşte, cei din sud-est greceşte şi cei din Dobrogea româneşte». 

În afară de răspândirea graiului românesc, Cărţile româneşti, zugravii de biserici, chiar şi învăţători de 
origină română se întâlneau prin satele bulgăreşti din părțile Turtucaiei. La Popina (sat «bulgăresc» dună- 
rean) bunăoară, icoanele catapeteasmei sunt zugrăvite în 1859-60 de meşterul Costache Niculae, — şi toate 
inscripţiunile sunt în româneşte. Aici am văzut o psaltire tipărită la Sibiu 1848, având însemnări cu chirilice 
în cari se arată că e cumpărată din Bucureşti «la bolta din ulița zarafilor»; un aghiasmatar tipărit la Bucureşti 
1858; un tipic bisericesc pe care stă scris că e tipărit la Bucureşti 1851 în tipografia lui Anton Pann; un 
molitvenic din 1794, Bucureşti şi un ceaslov tipărit la Braşov 1835. 

Acestea fac dovada de înrâurirea culturii româneşti în acea făşie (zisă Cadrilater) cucerită pe încetul de 
revărsările române şi bulgare printre satele părăduite ale turcilor şi tătarilor. 

Granița româno-bulgară trasă în 1878, a oprit înaintarea românească spre miazăzi peste sălaşele musul- 
mane în plină decădere. În schimb însă, bulgarii s'au întins cuceritori cu puteri îndoite, fiind sprijiniți de stat 
şi rărind aşezările turceşti seculare. 

Dela Ostrov la Turtucaia s'a dus o politică de înverşunată bulgarizare. Politica culturală a României de 
azi caută să-şi re-românizeze vechile sale aşezări şi să aducă în cele două judeţe ale Dobrogii de sud reparația 
şi dreapta cumpănă între cele trei naţiuni conlocuitoare. 

Roadele şcoalei româneşti dela 1878 până azi. 


Odată cu aşezarea autorităţilor româneşti în Dobrogea, întâia grijă a guvernului a fost să trimită peste 
Dunăre preoţi şi învăţători români. S'au întemeiat numai decât şcoli primare în toate oraşele, orăşelele şi 
satele fruntaşe ale celor două judeţe. 

Vechii dascăli de biserică cari făceau pe învățătorii, absolvenţi de şcoală primară, nu mai puteau ţine 
pas cu vremea; luminile lor prea sărace şi nevoile culturale ale României ajunsă la Mare erau acum sporite. 

Pentru organizarea şcolilor primare (căci întâiul gimnaziu la Constanţa abia a luat ființă în 1896, deve- 
nind liceu în 1911), a fost însărcinat profesorul Ion Bănescu, ca revizor şcolar al întregii Dobroge. 

A fost un om de mare suflet şi de o voinţă neostenită. Era veşnic pe drumuri, controlând, ajutând şi 
îndemnând. Prima decadă de şcoală românească dobrogeană e toată a lui. Şi poate am fi avut roade mai 
bune dacă neînţelegătorii n'ar fi stăruit să se desființeze şcoala normală de învăţători, înfiinţată de Ion Bănes- 
cu la Constanţa, pentru Dobrogea. Guvernul a făcut atunci apel la învățătorii şi preoţii din ţară să treacă 
Dunărea în Dobrogea, dându-le multe înlesniri de traiu. Într'o ţară nedeprinsă cu ascultarea legilor scrise, cu 
cârmuire obişnuită cu hatărul şi fără pază sigură, cu populaţii streine duşmănoase şi unele aproape sălbatice 
prin felul lor de viaţă, cu urmele războaielor încă nevindecate şi fără o comunicaţie directă cu țara,- traiul 
funcţionarilor români era destul de anevoios. Unii se socoteau aici ca într'un fel de surghiun siberian şi nu 
ştiau cum să plece mai repede. De aceea solii culturii noastre, sentinele înaintate ale românismului, cari au 
deschis întâiele şcoli de Stat şi au rămas aici, îndurând lipsuri şi ameninţări, sunt vrednici de pomenit în 
istoria învățământului. Durerea noastră cea mare este că războiul nimicind arhivele Dobrogii, nu mai putem 
reconstitui trecutul şcoalei decât în frânturi şi după aduceri aminte nesigure. 

Totuşi vrednicul revizor şcolar al Constanţei de după războiu, d. Vasile Helgiu, a putut întocmi un 
pomelnic necomplect al întâilor învăţători cu carte bună, începând cu anii 1879. Cei mai mulţi sunt veniţi 
din sudul Basarabiei (din judeţele Cahul, Ismail şi Bolgrad) trecut sub jugul Rusiei. «Unii dintre ei, abia 
ieşiţi de prin şcolile normale din Bucureşti şi Iaşi, sau din seminariile Huşilor şi Ismailului, alții încărunțiți 
vechi şcolari dela Academia Mihăilană şi din preparandiile Transilvaniei, - toţi băjenari basarabeni în iarna 
lui 1878 şi 79. 

S'au luptat cu asprimea frigului şi nevoile vremii, ca să ajungă la Constanţa sau să primească îndreptări 
dela Tulcea, pentru a-şi începe lucrul... 

Sosiţi cu gospodăriile în spinare — scrie d. Helgiu — şi copiii de mână, abia pe la sfârşitul lui Aprilie 
1879, când razele căldicele ale soarelui le îngăduiră să înceapă învăţătura şi fără foc, având în loc de bănci 
scânduri aşezate pe patru pari bătuţi în pământ, iar drept tablă de scris o cutie mare de nisip, — ei au deschis 
întâiele şcoli oficiale româneşti...» 

«Îi văd pe toţi cum descălicară: Ion Donea (cu învăţătură dela Academia Mihăileană din Iaşi dela Satul 
Nou-Bolgrad la Beştepe, pe malul Dunării lângă Mahmudia; lon Brătescu (tatăl geografului Const. 
Brătescu), dela Tigheciu-Cahul şi Cartal-Bolgrad la Câşla lângă Tulcea, după un mic popas în Osmancea- 
Constanţa; Nichifor Ludovic dela Muravlevca-Bolgrad la Niculiţel lângă Isaccea; Carol Vişinescu dela Ne- 
ruşai-Ismail la Casapchioi-Constanţa; Petre Dima, seminarist din Ismail dela Caragaci-Bolgrad la Somova- 
Tulcea; Gh. Chisencu dela Capaclia Rizeşti-Cahul la Jijila aproape de malul Dunării în faţa Galaţilor; Şt. 
Voinea venit dela Domneşti-Putna la Somova-Tulcea; Const. Mateescu, cu şcoală pedagogică-teologică 
dela Sibiu la Satu Nou-Tulcea; Gh. Vodiţă, cu Academia Mihăileană laşi, dela Vadul lui Isac-Cahul la 
Raşova şi apoi Ostrov-Constanţa; Matei Neculau, cu seminarul din Ismail, la Luncaviţa şi apoi la Garvăn- 
Tulcea; Francisc Enăşescu, normalist la Iaşi, dela Colibaşi-Bolgrad la Edilchioi-Constanţa, la Ostrov-Tul- 
cea, la DăeniTulcea; Teodor Mârzea, normalist, dela Baimaclia-Bolgrad la Gheringic-Mârleanu-Cochirleni- 
Constanţa; Ilie Ştefan, cu şcoală pedagogică dela Arad şi Vârșeț la Ciucurova Tulcea; D. Gavrilescu, nor- 
malist, dela Băleni-Bolgrad la Gârliciu-Constanţa; Elena Eftuşescu la Cioban-Constanţa cu soţul Gh. Eftu- 

şescu la şcoala de băeţi, venind din Basarabia sud; Const. Popescu seminarist, dela Smulţi-Covurlui la Oltina 
şi Satu Nou; Atanase Petru, seminarist şi soția sa Natalia A. Petru, cea dintâi învăţătoare trecută în Dobrogea, 
dela Tomai-Cahul la Oltina Constanţa; Constantin Condrea dela Furmanca şi Chitai-lsmail la Dobromir- 
Constanţa; Ion Negrescu dela Cişmeaua Văruită-Belgrad la Coşlugea în părțile Ostrovului; Gheorghe 
Ştefănescu, părintele a 2 învăţători: fruntaşul învăţătorimei române idealiste Petre Ştefănescu-Dobromir şi 
Traian Ştefănescu amândoi morţi în luptele dela Turtucaia — dela Leova Cahul la Topraisar-Constanţa; 
Gheorghe Popa Ghibăneanu tatăl profesorului Ilie Ghibănescu, dela Noul Caragaci, nu departe de Reni, la 
Topal-Constanţa; Ion Şoltescu, cu două clase la Academia Mihăileană Iaşi, dela Erdec Burnu şi Cişmeaua 
Văruită-Belgrad la Osman Facâ; Dumitru Rozoleanu la Seimenii Mari; Dumitru Cârjău dela Chilia Nouă 
la Seimenii Mici; Petre Popescu dela Babele-Ismail la Bugeac Constanţa şi soţia Smaranda Popescu; Pan- 
grate Mititescu, seminarist dela Ismail la Vlahioi-Constanţa şi alții mulți, veniţi tot din Basarabia şi România 
şi nu ştiu prin ce sate dobrogene s'au aşezat. Ion Cotovu, tatăl d-lui Vasile Cotovu, — directorul şcoalei 
primare din Hârşova şi întemeietorul muzăului de acolo — şi al d-lui Brutus Cotovu, institutor pensionar din 
Tulcea, — a fost directorul şcoalei primare: din Ismail (1859-1878), având ca elevi între alţii şi pe generalul 
Averescu. Odată ce Rusia ne răşluise şi ultimul colt basarabean, Ion Cotovu a venit la Hârşova. Era un 
cărturar fruntaş pe vremea lui şi un latinist de modă romantică. A tradus cântecul Gintei Latine de Alecsandri 
în latineşte; a tradus din Eneida lui Virgiliu, din Pliniu, Iuliu Cesar, Tit Liviu, Ovidiu, etc. Manuscrisele lui 
se păstrează la muzăul din Hârşova. 

Dintr'o cuvântare a lui Ion Cotovu, aflu numărul şcolilor din principalele oraşe şi orăşele ale Dobrogii 
după primul an (1879-80) de şcoală de stat, fără să ne arate numărul claselor, afară de Hârşova (avea 2). 

Şcoala (una de băeji şi una de fete) primară din oraşul Tulcea avea 97 b. şi 62 f. 

Şcoala (una de băeţi şi una de fete) primară din oraşul Babadag avea 51 b. şi 25 f. 

Şcoala (una de băeţi şi una de fete) primară din oraşul Isaccea avea 72 b. şi 22 f. 

Şcoala (una de băeţi şi una de fete) primară din oraşul Măcin avea 61 b. şi 27 f. 

Şcoala (una de băeţi şi una de fete) primară din oraşul Mahmudia avea 21 b. şi - f. 

Şcoala (una de băeti şi una de fete) primară din oraşul Sulina avea 16 b. şi 4 f. 

Şcoala (una de băeţi şi una de fete) primară din oraşul Chilia Veche avea 27 b. şi 17 f. 

Şcoala (una de băeţi şi una de fete) primară din oraşul Constanţa avea 58 b. şi 19 f. 

Şcoala (una de băeţi şi una de fete) primară din oraşul Mangalia avea :20 b. şi 5 f. 

Şcoala (una de băeţi şi una de fete) primară din oraşul Megidia avea 22 b. şi 6 fete. 

Şcoala (una de băeji şi una de fete) primară din oraşul Cernavodă avea 33 b. şi 18 f. 

Şcoala (una de băeti şi una de fete) primară din oraşul Hârşova avea 60 b. şi 46 f. 

Şcoala (una de băeti şi una de fete) primară din oraşul Ostrov avea 148 b. şi 50 f. 

Şcoala primară mixtă urbană din Cuzgun avea 23 b. şi f. 


Şcoala primară No. 1 din Cernavodă 


În afară de orăşelele şi oraşele pomenite mai sus, au funcţionat şcoli primare săteşti de stat, începând 
cu anul unirii (1879) în următoarele commune din jud. Tulcea: Malcoci-Prislava, Câşla, Somova, Niculitel 
(şcoală de băeti şi de fete din 1881), Beidaud, Luncavita (băeți şi de fete), Satu Nou, Greci (băeți şi de fete 

din 1884), Văcăreni (băeţi şi de fete din 1884), Ostrov, Garvăn, Jijila, Cerna (băeţi şi de fete din 1884), 
Hagighiol (băeţi şi de fete din 1887), Dăeni (băcţi şi de fete din 1884). În jud. Constanta: Bugeac, Satu Nou 
(băeţi şi de fete din 1888), Mârleanu, Oltina (băeţi şi de fete), Lipnita-Coslugea, Gârlici (băeți şi de fete din 
1884), Ciobanu (băeţi şi de fete), Qsman Facâ, Topraisar, Rasova, Seimenii Mari, Seimenii Mici, Topal. 

În 1880 au început la: Beştepe, Zebil, Urumbei, Nalbant, Canlâ Bugeac (jud. Tulcea); la Casapchioi, 
Mihai Viteazul (Sariurt), Beilic (băcţi şi de fete), Parachioi (băcţi şi de fete în 1885), Gârliţa (băcţi, şcoala 
de fete în 1881), Esechioi (jud. Constanta). 

În 1880, frecvenţa în toate şcolile primare dobrogene era de 3100 elevi şi eleve; iar în 1905 se ridicase 
la 19531. 

Restul şcolilor şi posturilor s'au înfiinţat treptat (după arătările d-lui V. Helgiu din Constanta). 

În timpul războiului şi a ocupaţiei bulgare, bulgarii au înfiinţat şcoale în toate satele, chiar şi acolo unde 
nu era picior de bulgar. Totuşi, după cercetările d-lui Helgiu, au funcţionat şi 20 şcoli româneşti. Viaţa 
acestor şcoli a fost plină de suferinţi şi amintirea lor e dureroasă. Învăţători bătuţi şi învățătoare maltratate 
de ocupanţii vremelnici bulgari, pentru ca ai noştri să fie siliţi să plece cu toţii peste Dunăre..... 

Întorşi la vetrele lor, cele trei părţi de dobrogeni refugiaţi, s'au pus pe muncă să astupe rănile războiului. 

În 10 ani aproape că s'a vindecat totul, — fără să se uite totul. Putem da o icoană statistică a stării culturale 
după 50 de ani dela aşezarea hotarului în malul Mării: 

Judeţul Tulcea (statistica oficială 1928) 

Învăţători de sfat titulari 216. suplinitori 214. 

Grădini de copii 43 (cu 19 titulare şi 27 suplinitoare). 

Cătune fără şcoală: 1 (Gorgova în Delta Dunării) 

Sate care au nevge de localuri noui: 16. 

Şcoli minoritare particulare: 5. 

Secţii minoritare (pentru religie şi limba maternă) pe lângă şcolile primare de stat: 21. 

Cursuri supra-prim. (complem.) cu cl. V-a: 44. 

» » » » » Vşi VI: 33. 
» » » » » V,„VIşi VII: 30. 

Ateliere şcolare pentru cursul complementar: 23 (1 dogărie, 7 tâmplărie, 1 unelte pescăreşti, 2 industrie 
caznică fete, 9 croitorie fete şi 3 de covoare). 

Şcoli de adulţi: 66 cu o frecvenţă regulată de 2495 (ambele sexe). 

Coruri şcolare bune: 10. 

Biblioteci populare pe lângă şcoli primare: 54. 

Case de cetire, căminuri culturale: 4. 

Dela 7-21 ani ştiu carte 34892 b.; 20514 f.; nu ştiu carte 22062 b., 38749 f. 

Bărbaţi cetăţeni români dela 21 ani în sus care ştiu carte: 19858; fără ştiinţă de carte: 13398. 


ae 


Şcoală în aer liber la Pecineaga (Tulcea) 
La ancheta culturală întreprinsă de mine printr'o circulară a Casei Şcoalelor, au răspuns numai comunele 
notate mai jos. 

Fiind unele mari, altele mici, unele curat româneşti şi altele amestecate, ne putem face o idee şi de restul 
omunelor ale căror învăţători au neglijat să răspundă: 

Casimcea. Şcoală din 1881. Biserica din 1880. 

Din 628 bărbaţi (dela 15 ani în sus) ştiu carte: 465. 

femei dela 15 ani în sus: 665; ştiu carte: 398. 

Există 3 biblioteci (a centrului cultural, a şcoalei, şi a elevilor de curs secundar), fiecare au câte mai 
mult de 300 volume. 

S'au cetit într'un an cam 600 volume de 100 cetitori. 

Există un depozit de ziare în sat. 

Studenţi şi elevi de curs secundar: 30; fete: 12; total 42 la şcoli. 

Râmnicul de jos. Şcoală din 1888. Biserică din 1889 

Bărbaţi dela 15 ani în sus: 416; ştiu carte: 357. 

Femei: 537; știu carte: 377. 

N'are bibliotecă. La curs secundar (şi universitar) 15. 

Pecineaga. Şcoală din anul... Biserică din 1865 

Bărbaţi dela 15 ani în sus: 570. Ştiu carte: 402. 

femei dela 15 ani în sus: 640. Ştiu carte: 339. 

Biblioteca cu 1400 volume cu 320 cetitori pe anul 1927 — 1928. 

În sat vin ziare populare felurite 5. Reviste 7. 

La şcoli secundare 15 băeți, 5 fete, 1 student, total 21. 

Dorobanțu. Şcoala întemeiată la 1879. Biserica la 1881. 

Bărbaţi dela 15 ani în sus 402; ştiu carte 303. 

femei dela 15 ani în sus 327; ştiu carte 165. 

Biblioteca are 153 volume. În anul trecut s'au cetit 75 volume de 50 cetitori. 

În sat vin 7 ziare populare felurite. 

9 elevi şi eleve la şcoli secundare. 

Mircea Vodă. Şcoală din 1898. Biserică din 1895. 

Bărbaţi dela 15 ani în sus 185, ştiu carte 133. 

femei dela 15 ani în sus 187, ştiu carte 93. 

Biblioteca şcoalei de 84 volume. Într'un an s'au cetit 60 vol. de 88 cetitori. 

Vin în sat 8 ziare şi reviste populare diverse. 

Elevi şi eleve la şcoli secundare 8. 

Calfa. Şcoală din 1890. Biserică din 1888. 

Bărbaţi dela 15 ani în sus 173; ştiu carte 123. 

femei dela 15 ani în sus 182; ştiu carte 79. 

N'are bibliotecă. Vin 3 ziare felurite în sat. 

La curs secundar: 6 elevi şi eleve . 

Agighiol. Şcoală din 1879. Biserică din 1858. 

Bărbaţi dela 15 ani în sus 635; ştiu carte 473. 

femei dela 15 ani în sus 633;.ştiu carte 160. 

Biblioteca 563 volume; cetite 304 volume de 65 cetitori. 

În sat vin reviste şi ziare populare 8. 

La şcoli secundare 8 elevi. 

Balabancea. Şcoala din 1889. Biserica din 1880. 

Bărbaţi dela 15 ani în sus 521; ştiu carte 358. 

femei dela 15 ani în sus 573; ştiu carte 315. 

Bibliotecă nu există. Ziare şi reviste populare ce vin în sat 13. 

La curs secundar şi universitar 18. 

Dăeni. Şcoală din 1879. Biserică din 1888. 

Bărbaţi dela 15 ani în sus 924; ştiu carte 789. 

femei dela 15 ani în sus 960; ştiu carte 513. 

Biblioteca 120 vol. «Universul» şi” «Dimineaţa» au aproximativ 30 foi zilnice cetite. Revista «Dumi- 

nica ortodoxă» are 15 abonaţi. 

Elevii de curs secundar şi universitar (25) au dat 3 serbări şi au strâns un fond cultural de 10.000 lei. 

Beştepe. Şcoală din 1881. Biserică din 1864. 

Bărbaţi dela 15 ani în sus 640; ştiu carte 485. 

femei dela 15 ani în sus 651; ştiu carte 219. 

Biblioteca 552 vol. Într'un an s'au cetit 212 vol. de 93 cetitori. În sat vin 8 ziare şi reviste populare 
diverse. 

La şcoli secundare 5 elevi. 

Dunavăţul de sus. Şcoală din 1904. Biserică 1891. 

Bărbaţi dela 15 ani în sus 168; ştiu carte 116. 

femei dela 15 ani în sus 158; ştiu carte 68. 

Biblioteca are 171 vol., cetitori 41 pentru 92 vol. 

Reviste şi ziare populare diverse 4. 

Elevi la curs secundar 2. 

Mahmudia. Şcoala 1879. Pe locul vechei biserice sunt cruci cu chirilice datând din 1871 şi alta 1700 (?) 

Bărbati dela 15 ani în sus 696; ştiu carte 447. 

femei dela 15 ani în sus 849; ştiu carte 462. 

Bibliotecă nu există. 

Elevi curs secundar 7. 

Letea, Şcoala din 1880. Biserica 1865. 

Bărbaţi dela 15 ani în sus 338; ştiu carte 86. 

femei dela 15 ani în sus 238; ştiu carte 49. 

Nu există bibliotecă; ziare ce vin pentru funcţionari: 3. 

Meidanchioi. Şcoală din 1879. Biserica e mai veche de 100 ani. 

Bărbaţi! dela 15 ani în sus 790; ştiu carte 506. 

femei dela 15 ani în sus 834; ştiu carte 257. 

Biblioteca 90 volume. S'au cetit 63 volume. de către 30 cetitori. 

Ziare şi reviste populare: 5. La curs secundar 2 elevi. 

Biserica de nuele e din 1808 şi e făcută de gospodarul Prună. 

Mahometcea. Şcoală din 1910. Biserică nu există. 

Bărbaţi dela 15 ani în sus 63; ştiu carte 49. 

femei dela 15 ani în sus 66; ştiu carte 30. 

Citesc ziare 6 persoane. Bibliotecă nu există. 

Sabangia. Şcoală 1891. Biserică 1878. 

Bărbaţi dela 15 ani în sus 283; ştiu carte 167. 

femei dela 15 ani în sus 225; ştiu carte 85. 

Nu există bibliotecă populară; sunt 5 elevi la curs secundar. 

6 ziare şi reviste populare felurite vin în sat. 

Somova. A fost şcoală dela 1872. Biserică 1840. 

Bărbaţi dela 15 ani în sus 700; ştiu carte 560. 

femei dela 15 ani în sus 925; ştiu carte 400. 

Biblioteca 400 vol. Cetite 280 vol. 

La curs secundar 10 elevi. 

Principele Mihai. 

Bărbaţi dela 15 ani în sus 800; ştiu carte 690. 

femei dela 15 ani în sus 1080; ştiu carte 600. 

Biblioteca are 300 vol. 

5 elevi şi eleve de curs secundar. 

Greci. Şcoală a fost de prin 1862. Biserica 1860. 

Bărbaţi dela 15 ani în sus 1025; ştiu carte 648. 

femei dela 15 ani în sus 1113; ştiu carte 383. 

Biblioteca 536 vol. S'a cetit într'un an 414 vol. de către 709 cetitori. 

Vin în sat 13 reviste şi ziare populare felurite. 

La curs secundar şi universitar 25 băeți şi fete. 

Paşa Câşla. Şcoală din 1883. Biserica e clădită din 1863-65. 

Bărbaţi dela 15 ani în sus 460; ştiu carte 256. 

femei dela 15 ani în sus 460; ştiu carte 170. 

Bibliotecă nu exista. 

Dunăvăţu de jos. Şcoală din 1891. Biserică 1890. 

Bărbaţi dela 15 ani în sus 235; ştiu carte 120. 

femei dela 15 ani în sus 231; ştiu carte 71. 

Alba. Şcoală 1906. Biserică 1918. 

Bărbaţi dela 15 ani în sus 276; ştiu carte 125. 

femei dela 15 ani în sus 288; ştiu carte 98. 

Bibliotecă nu există. 

La şcoli secundare 3. 

Câşla. Şcoală din 1889. Biserică din 1882. 

Bărbaţi dela 15 ani în sus care ştiu ceti 270. 

femei dela 15 ani în sus care ştiu ceti 206. 

Nu există bibliotecă. (Directorul şcoalei a suprimat servitorul şi a cumpărat 50 vol. Început de biblio- 
tecă). 

La curs secundar 9 elevi. 

Smândanul Nou. Şcoală din 1907. 

Bărbaţi dela 15 ani în sus 198; ştiu carte 146. 

femei dela 15 ani în sus 181; ştiu carte 112. 

Reviste şi ziare populare 9 ce vin în sat. 

La curs secundar 7 elevi şi eleve. 

Pardina. Şcoala e din 1906. Biserica 1881. 

Bărbaţi dela 15 ani în sus 155; ştiu carte 43. 

femei dela 15 ani în sus 143: ştiu carte 61. 

Nu există bibliotecă. 

Cătunele din Deltă: Principele Carol, Ilganii de sus, Gorgova, Ceatal: Şcoală din 1912. Biserică 1903. 

Bărbaţi dela 15 ani în sus 181; ştiu carte 84. 

femei dela 15 ani în sus 186; ştiu carte 25. 

Nu există bibliotecă. 

Carmen Silva. Şcoală din 1909. Biserică 1900. 

Bărbaţi dela 15 ani în sus 310; ştiu carte 202. 

femei dela 15 ani în sus 340; ştiu carte 104. 

Nu există bibliotecă. 

Vin câteva ziare pentru funcţionari. 

2 elevi la curs secundar. 

Sf. Gheorghe. Şcoală din 1889. Biserica din 1878. 

Bărbaţi dela 15 ani în sus 532. 

femei dela 15 ani în susG530. 

Nu există bibliotecă. 

La curs secundar 2 elevi. 

Vin câteva gazete şi reviste pentru funcţionari. 

Geaferca Rusă. Şcoală din 1922. Biserică nu este. 

Bărbaţi dela 15 ani în sus 61; ştiu carte 46. 

femei dela 15 ani în sus 46; ştiu carte 14-. 

Nu există bibliotecă. 

Doi ţărani primesc 2 foi populare. 

Poşta. Şcoala din 1879. Biserica 1382. 

Bărbaţi dela 15 ani în sus 790; ştiu carte 552. 

femei dela 15 ani în sus 385; ştiu carte 255. 

Nu există bibliotecă. 

Vin 4 ziare şi reviste populare diferite. 

La şcoli secundare 7. 

Cetalchioi. Şcoală 1904. Biserică 1878. 

Bărbaţi dela 15 ani în sus 217; ştiu carte 122. 

femei dela 15 ani în sus 165; ştiu carte 61. 

Nu există bibliotecă. 

5 gospodari primesc foi populare. 

Carcaliu. Şcoală 1885. Biserică 1910. 

Bărbaţi dela 15 ani în sus 1265; ştiu -carte 297. 

femei dela 15 ani în sus 1302; ştiu carte 79. 

Nu există bibliotecă. 

Vin foi şi reviste populare 4, felurite. 

La şcoli secundare 8 elevi. 

Teliţa. Şcoală 1984. Biserica datează de pe la 1800. 

Bărbaţi dela 15 ani în sus 432; ştiu carte 233. 

femei dela 15 ani în sus 443; ştiu carte 114. 

Nu există bibliotecă populară. 

Urmează 2 elevi la şcoli secundare. 

În sat vin 9 reviste şi foi populare. 

Cârjelari. Şcoală din 1883. Biserica e într'o fostă geamie cerchezească lucrată pe la 1856 de meşterul 
român Costea Cristea, român macedonean. Până la 1922 şcoala dăduse 206 absolvenți. 

Ceamurlia de sus. Şcoala 1881. Biserica 1860. 

Bărbaţi dela 15 ani în sus 689; ştiu carte 473. 

femei dela 15 ani în sus 651; ştiu carte 330. 

Nu există bibliotecă. 

Vin câteva foi pentru funcţionari. 

4 elevi la curs secundar. 


Judeţul Constanţa. 
Învăţători de stat titulari 435. 

Învăţători de stat suplinitori 82. 

Conducătoare de grădini de copii 74 (25 titulare şi 49 suplinitoare). 

Învăţători minoritari 39 (4 titulari şi 35 suplinitori)). 

Secţii minoritare (pentru religie şi limba maternă) pe lângă şcolile primare de stat: 37. 

Şcoli particulare primare: 5. 

Localităţi fără localuri proprii de şcoală: 44. 

Cursuri supraprimare (complementare) la 37 şcoli cu clasa a V-a. 

Cursuri supraprimare (complementare) la 24 şcoli cu clasa a V şi VI-a. 

Cursuri supraprimare (complementare) la 13 şcoli cu clasele V, VI şi VII-a. 

Ateliere şcolare pe lângă cursurile complementare de băeți 11 (10 tâmplărie şi 1 tinichigerie); pe lângă 
cursurile de fete 5 (2 broderie, 2 croitorie şi 1 ţesătorie). 

Cursuri de adulți 159 (din cari 11 urbane) 

Biblioteci populare pe lângă şcolile primare: 16. 

Între 16-18 ani adulti ştiu carte 6236; nu ştiu carte 2863 adulti. 

Au răspuns la ancheta culturală următoarele comune: 

Tapatu. Şcoală din 1879. Biserica e a treia oară refăcută. Cruci la cimitire după 1800. 

Bărbaţi dela 15 ani în sus 732; ştiu carte 475. 

femei dela 15 ani în sus 793; ştiu carte 462. 

Biblioteca 401 volume. Într'un an s'au cetit 300 volume de 200 cetitori. 

La şcolile secundare şi universitare: 25. 

Mârleanu. Şcoala din 1890. 

Bărbaţi dela 15 ani în sus 1500; ştiu carte 1000. 

femei dela 15 ani în sus 1525; ştiu carte 600. 

Biblioteca 100 volume; a avut 30 cetitori pe an. Vin numai ziarele locale judeţene. 

La şcolile secundare şi universitare 42 (15 fete, 25 băcţi, 2 studenţi). 

Dobromiru Vale. Şcoala din 1882. Biserica 1885. 

Bărbaţi dela 15 ani în sus 524; ştiu carte 271. 

femei dela 15 ani în sus 435; ştiu carte 175. 

Biblioteca 275 volume cu 45 cetitori în 1927. 

Vin 8 reviste şi foi populare. 

Curs secundar şi universitar 9. 

Hasiduluc. Şcoală din 1886. 

Bărbaţi dela 15 ani în sus 525; ştiu carte 325. 

femei dela 15 ani în sus 467; ştiu carte 136. 

Biblioteca are 34 volume cetite de 70 cetitori într'un an. 

Vin 8 ziare şi reviste populare. 

La şcoalele secundare 13 elevi, eleve. 

Alimanu. Şcoală din 1880. Biserica e pomenită din 1779. 

Bărbaţi dela 15 ani în sus 309; ştiu carte 207. 

femei dela 15 ani în sus 308; ştiu carte 124. 

Nu există bibliotecă. 

Vin 4 ziare felurite. 

8 elevi curs secundar şi universitar. 

Cavargic. Şcoală din 1890. 

Bărbaţi dela 15 ani în sus 91; ştiu carte 79. 

femei dela 15 ani în sus 108; ştiu carte 86. 

Nu există bibliotecă. 

Ziare şi reviste populare 4 felurite. 
15 elevi curs secundar. 
Osmanjfacă. Şcoală din 1893. Biserica din 1892. 
Bărbaţi dela 15 ani în sus 420; ştiu carte 235. 
femei dela 15 ani în sus 324; ştiu carte 139. 
Ziare şi reviste populare din 10 felurite. 
La şcoalele secundare 31. 
Cogealac. Şcoală din 1880. Biseri ca nouă 1903. 
Bărbaţi dela 15 ani în sus 694; ştiu carte 593. 
femei dela 15 ani în sus 756; ştiu carte 497. 
Nu există bibliotecă. 
Vin 5 ziare şi reviste populare. 
La şcoli secundare 11. 
Regele Mihai I. Şcoala 1893. Biserica 1915. 
Bărbaţi dela 15 ani în sus 329; ştiu carte 160. 
femei dela 15 ani în sus 304; ştiu carte 127. 
Bibliotecă: 52 volume cetite de aproximativ 100 cetitori pe an. 
La şcoalele secundare 7. 
Cochirleni. Şcoală dinainte de 1879. Biserica e veche. 
Bărbaţi dela 15 ani în sus 520; ştiu carte 400. 
femei dela 15 ani în sus 580; ştiu carte 400. 
Nu există bibliotecă. 
La şcolile secundare 6. 
Caranlăc. Şcoală 1879. Biserica 1868. 
Bărbaţi dela 15 ani în sus 494; ştiu carte 292 . 
femei dela 15 ani în sus 374; ştiu carte 137 
Nu există bibliotecă. 
În sat vin 6 ziare şi reviste populare. 
10 elevi şi eleve la curs secundar. 
Enişenlia. Şcoală 1898. 
Bărbaţi dela 15 ani în sus 156; ştiu carte 93. 
femei dela 15 ani în sus 159; ştiu carte 55. 
Biblioteca 222 volume. S'au cetit 180 volume de 30 cetitori. 
În sat sunt 20-25 locuitori (cu funcţionarii la un loc) cari primesc 8 ziare şi reviste diferite. 
La curs secundar 7. 
Caramurat. Şcoala 1881. Biserica 1882. 
Bărbaţi dela 15 ani în sus 637; ştiu carte 525. 
femei dela 15 ani în sus 655; ştiu carte 483. 
Biblioteca populară 713 volume. Într'un an volume 785 cetite de 140 cetitori. 
Vin 7 foi şi reviste populare. 
La şcoli secundare şi univerşitare 36. 
Potur. Şcoală din 1879. 
Bărbăţi dela 15 ani în sus 387; ştiu carte 293. 
femei dela 15 ani în sus 347; ştiu carte 100. 
Biblioteca populară 100 volume. Volume cetite 70 de 60 locuitori. 
În sat vin ziarele judeţene cetile de 30 cetitori. 
Elevi la curs secundar şi universitar 8. 

Cazi! Murat. Şcoală din 1896. Biserică din 1904. 
Bărbaţi dela 15 ani în sus 358; ştiu carte 267. 
femei dela 15 ani în sus 347; ştiu carte 241. 
Bibliotecă 90 volume. Cetite 64 într'un an. 

În sat vin 9 reviste şi ziare populare. 

La şcoli secundare 22. 

Vadul (Caraharman). Şcoală 1892. Biserică nu e. 
Bărbaţi dela 15 ani în sus 116; ştiu carte 68. 
femei dela 15 ani în sus 92; ştiu carte 31. 
Biblioteca 50 volume, cetite de 15 cetitori. 

Vin 2 ziare şi reviste populare. 

6 elevi la şcoli secundare. 

Istria (Caranasuf). Şcoală 1881. Biserică 1883. 
Bărbaţi dela 15 ani în sus 644; ştiu carte 524. 
femei dela 15 ani în sus 695; ştiu carte 308. 
Bibliotecă 130 volume. Cetitori într'un an 70. 
Ziare şi reviste populare 5 felurite. 

La şcoli secundare şi universitare 8. 

Sarai. Şcoală 1884. Biserică 1878. 

Bărbaţi dela 15 ani în sus 563; ştiu carte 512. 
femei dela 15 ani în sus 529; ştiu carte 368. 
Bibliotecă 431 volume. S'au cetit într'un an 223 volume de 70 cetitori. 
Vin în sat 12 reviste şi ziare populare. 

La şcoli secundare 29. 

Techirghiol-sat. Şcoală 1912. Biserică 1914. 
Bărbaţi dela 15 ani în sus 691; ştiu carte 516. 
femei dela 15 ani în sus 687; ştiu carte 315. 
Biblioteca 375 volume. Cetite 375 volume de 110 cetitori pe an. 
10 foi populare vin în sat. 

La şcoli secundare şi universitare 20. 

Dulgheru. Şcoală şi biserică 1884. 

Bărbaţi dela 15 ani în sus 549; ştiu carte 124. 
femei dela 15 ani în sus 551; ştiu carte 252. 

Nu există bibliotecă. 

Ziare şi reviste populare 4. 

La şcoli secundare şi universitare 19. 

Valalâ. Şcoală 1908. Biserică 1898. 

Bărbaţi dela 15 ani în sus 426; ştiu carte 312. 
femei dela 15 ani în sus 387; ştiu carte 147. 

Nu există bibliotecă. 

Vine vreo 4 foi locale (dela Constanţa). 
Caraomer. Şcoală din 1898. Biserică 1912. 
Bărbaţi dela 15 ani în sus 663; ştie carte 470. 
femei dela 15 ani în sus 625; ştie carte 237. 
Bibliotecă 60 volume. 

Se cetesc ziarele de Bucureşti şi cele de Constanţa şi 3 reviste populare. 
La curs secundar şi universitar 20. 

Şcoala a dat 178 absolvenţi în 20 de ani dela înfiinţare. 

Oltina. Şcoala era şi în 1864 cu dascălii Tudor Stănescu şi Cercel Hagi Neagu, tineri din sat şi elevi ai 
dascălului Costache Petrescu dela Silistra. Biserică era şi prin 1861. 

Bărbati dela 15 ani în sus cari ştiu carte 702. 

femei dela 15 ani în sus 15 care ştiu carte 383. 

Cele 3 biblioteci la un loc au 839 volume cu 285 cetitori anual. 

Reviste şi foi populare abonate felurite 5. 

La şcoli secundare şi universitare 37 (20 băcţi, 15 fete, 2 stud.). 

Directorul şcoalei H. Ghergic posedă o carte pe care au învăţat oamenii la C. Petrescu din Silistra, cu 
ştampila eforiei 1866. 

Topraisar. Şcoală 1901. Biserică 1905. 

Barbaţi dela 15 ani în sus 378; ştiu carte 213. 

femei dela 15 ani în sus 340; ştiu carte 128. 

Bibliotecă 406 volume. Cetite 310 de 72 cetitori pe an. 

Ziare şi reviste populare 6. 

La curs secundar şi universitar 34. 

Adam Clissi. Şcoală şi biserică după 1900. 

Bărbaţi dela 15 ani în sus 995; ştie carte 567. 

femei dela 15 ani în sus 947; ştiu carte 386. 

Bibliotecă 1169 volume. Cetite 680 volume de 260 cetăţeni pe an. 

Vin toate ziarele din Bucureşti şi Constanţa. 

La şcoli secundare şi universitare 42. 

Hasancea. Şcoală din 1922. Biserică nu e. 

Bărbaţi dela 15 ani în sus 112; ştiu carte 47. 

femei dela 15 ani în sus 95; ştiu carte 12. 

Bibliotecă nu e. 

La şcoli secundare 1. 

Foi populare 3. 

Gorno Kadievo. 

Bărbaţi dela 15 ani în sus 697; ştiu carte 6 

femei dela 15 ani în sus 608; ştiu carte 36. 

Nu există bibliotecă. 

La curs secundar 1 elev şi 2 studenţi. 

foi populare ce vin în sat: 3. 

Tudor Vladimirescu. 

Bărbaţi dela 15 ani în sus 299; ştiu carte 120. 

femei dela 15 ani în sus 317; ştiu carte 50. 

Bibliotecă 300 volume. Cetite 100 volume de 150 cetitori anual. 

Reviste şi ziare ce vin în comună: 6. 

La şcoli secundare 2. 

Țepeş-Vodă. Şcoală şi biserică din 1888. 

Bărbaţi dela 15 ani în sus 265; ştiu carte 215. 

femei dela 15 ani în sus 331; ştiu carte 263. 

Bibliotecă 1250 volume. Cetite 725 volume de 613 cetitori anual. 

La şcoli secundare 45 (40 plus 5 studenţi). 

Mihai Viteazul. Şcoală şi biserică 1880. 

Bărbaţi dela 15 ani în sus 379; ştiu carte 331. 

femei dela 15 ani în sus 531; ştiu carte 77. 

Bibliotecă 112 volume. Cetit de 38 cetitori pe an 70 volume. 

5 reviste şi ziare ‘populare diferite. 

La şcoli şcoli secundare 7. 

Târguşor (Pazarlia). Şcoală 1890. Biserică 1899. 

Bărbaţi dela 15 ani în sus 306; ştiu carte 291. 

femei dela 15 ani în sus 285; ştiu carte 239, 

Bibliotecă 455 volume. Cetite 375 volume anual de 106 cetitori. 

Ziare şi reviste populare 9. 

La şcoli secunqare 22. 

Carol I. Şcoală 1886. Biserică idem. 

Bărbaţi dela 15 ani în sus 910; ştiu carte 530. 

femei dela 15 ani în sus 940; ştiu carte 400. 

Bibliotecă 267 volume. Cetite 120 volume de 100 cetitori anual. 

Ziare şi reviste populare 8. 

La şcoli secundare 30, studenţi 5. 

Tuzla. Şcoală 1884. Biserică 1882. 

Bărbaţi dela 15 ani în sus 482; stiu carte 303. 

Femei dela 15 ani în sus 469; ştiu carte 213. 

Bibliotecă nu există. 

Elevi şi eleve curs secundar 12. 

Satişchioi. Școală 1891. Biserică 1893. 

Bărbaţi dela 15 ani în sus 243; ştiu carte 183. 

femei dela 15 ani în sus 250; ştiu carte 120. 

Bibliotecă 360 volume. Cetite 256 volume de 103 cetitori anual. 

La şcoli secundare şi universitare 10. 

Tariverde. Şcoală română 1889. 

Bărbaţi dela 15 ani în sus 264; ştiu carte 234. 

femei dela 15 ani în sus 284; ştiu carte 209. 

Bibliotecă există la şcoală. 

Ziare şi reviste populare româneşti vreo 8. 

La şcoli secundare 2. 

Canara. Şcoala 1894. Biserica este şi casă de rugăciuni. 

Bărbaţi dela 15 ani în sus, 284; ştiu carte 197. 

femei dela 15 ani în sus 251; ştiu carte 112. 

Nu există bibliotecă. Reviste populare şi ziare la şcoli secundare şi universitate 12. 

Ghiuvenlia. Şcoala 1900. Biserică din 1894. 

Bărbaţi dela 15 ani în sus 618; ştiu carte 463. 

femei dela 15 ani în sus 748; ştiu carte 256. 

Biblioteca 825 volume. Cetite 340 volume de 45 cetitori pe un an. 

Reviste populare şi ziare 9. 

La şcoalele secundare şi universitare 15. 

Esechioi (trecută la jud. Durostor). Şcoala din 1881. Biserica e zidită în 1908. Înaintea ei era o casă de 
rugăciuni. 

Bărbaţi dela 15 ani în sus 403; ştiu carte 249. 

femei dela 15 ani în sus 430; ştiu carte 71. 

Biblioteca 375 volume. No. cetitorilor în mijlociu pe an 80-90. În sat vin 4 ziare şi reviste populare 6. 

Elevi de curs secundar şi universitar 13. 
Canlia (idem). Şcoala din 1881. Biserică românească din 1881. 
Bărbaţi dela 15 ani în sus 986; ştiu carte 583. 
femei dela 15 ani în sus 894; ştiu carte 486. 
Biblioteea şcolii are 86 volume. S'au cetit 26 volume de 36 cetitori într'un an. 
Ziare ce vin în sat 5. Reviste populare 1. 
Urmează la şcoli secundare şi profesionale 8. 
Din sat au ieşit 9 intelectuali (preoţi, ofiţeri, etc.) 


Judeţul Caliacra. 

Acest judeţ are nevoe de 100 localuri noui de şcoale primare la totalul de 163 şcoli primare în funcţiune. 
Sunt în fiinţă 58 grădini de copii cu 16 titulare şi 42 suplinitoare. 

Învăţători de stat 254; suplinitori 82. 

Şcoli primare particulare 5. Secţiuni minoritare pentru religie şi limba natală 48 la şcolile primare de 
stat. Şcoala primară bulgară din Bazargic are 17 săli de clasă cu 19 învăţători bulgari. 

Cursuri complementare cu clasa a V-a 36; cu clasa a VI-a 2 şi cu clasa a VII-a 2. 

Ateliere şcolare pe lângă aceste cursuri 10 (tâmplărie, croitorie şi ţesătorie). Biblioteci populare pe lângă 
şcoli primare 13. 

Cursuri de adulţi 57 cu 1700 adulţi total. Coruri şcolare bune 10. 

Dela 1913 şcoalele primare au dat 3055 absolvenţi. 

Din populaţia judeţului ştiu carte românească: 3060 români, 12200 bulgari, 1487 turci şi 1498 alte 
naţionalităti. 


Plaja dela Ecrene 


Judeţul Durostor. 

În acest judeţ sunt 97 şcoli primare de stat cu 224 învăţători titulari şi 197 suplinitori; 78 grădini de 
copii cu 20 titulare şi 66 suplinitoare. Sate fără şcoli 9. Şcoli primare particulare 3. Secţii minoritare pe lângă 
şcolile primare de stat 58. 

Cursuri complementare 36 cu 19 ateliere (3 croitorie, 4 ţesătorie, 7 tâmplărie, 4 cartonaje şi 1 tinichi- 
gerie). 

Cursuri de adulți 113. Biblioteci populare pe lângă şcoli primare 29. Coruri şcolare şi de adulți pe lângă 
şcolile de stat şi particulare 24. 

Dela întemeierea şcolilor primare (majoritatea din 1913 şi câteva din 1879-80, fără cele din Turtucaia, 
Silistra şi Ostrov cari sunt mai vechi) şcolile româneşti au dat 2782 absolvenți. 

Din populaţia judeţului ştiu carte românească: 8902 români, 3943 bulgari, 1475 turci şi 2300 alte naţio- 
nalităţi. 

Învăţământul secundar în Dobrogea este destul de desvoltat, afară de cel practic. 

Licee de băeţi de stat 5 (Tulcea, Constanta, Cernavoda, Bazargic, Silistra). 

Licee de fete de stat (idem). 

Gimnazii 8 (Turtucaia de băeti, de fete; mixte: Balcic, Cavarna, Adamclissi, Medgidia Hârşova, Sulina). 

Şcoli normale 3 (Tulcea de băcţi, Constanţa: una de băcţi, alta de fete). 

Seminarii creştine 1 (la Constanta) şi 1 seminar musulman la Medgidia. Licee şi gimnazii particulare 
(bulgare): băeți şi fete la Silistra şi la Bazargic şi mixte la Balcic şi Cavarna. 

Şcoli profesionale de fete: Constanţa, Bazargic, Silistra Balcic, Tulcea şi o secţie pe lângă şcoala 
secundară de fete din Turtucaia. 

Şcoli de comerţ: 1 Tulcea, 2 Constanta, 1 Bazargic şi 1 Silistra. 

Şcoli de meserii: Constanta, Tulcea, Bazargic, Babadag. 

Şcoală elementară de agricultură la Hamamgia (Tulcea) la Murtfatlar (Constanţa) şi la Bazargic. 

Şcoli de ucenici industriali la Constanţa (cu cămin de ucenici), la Bazargic. 

Şcoli de contabili la: Constanţa şi Ostrov. 

La Constanţa este o şcoală navală pentru ofiţeri de marină şi o şcoală de marină pentru personalul infe- 
rior marinăresc (căpitani de remorchere, de porturi mici, etc.) 

Societăţi culturale şi alte aşezăminte: Cercul didactic cu bibliotecă populară şi ateneul popular, la Tul- 
cea; secţia Ligii Culturale şi a Astrei, ateneul popular, o bibliotecă populară pentru muncitori, etc., la Con- 
stanța; universitatea populară de vară «Coasta de Argint» din Balcic; două asociaţii culturale bulgare 
(Silistra şi Bazargic): muzăul regional din Hârşova. 

Reviste şi ziare dobrogene zilnice (la Constanţa) «Dobrogea Jună»,«Dacia», «Marea Neagră», «Kurier» 
(bulgar, la Bazargic). Săptămânale, bilunare, lunare, ocazionale: 3 la Tulcea, 10 la Constanţa; la Bazargic: 
1 românesc (al macedonenilor), 2 româno-bulgare («Libertatea» şi «Dobrogea Nouă»), 1 turcesc, 1 umoris- 
tic (bulgar); la Balcic («Coasta de-Arginb> româno-bulgaro-turc); la Silistra: 2 româneşti, | româno-bulgar 
(«Zorile»), 1 bulgar, 1 turcesc. Revista culturală regională: «Analele Dobrogii» la Constanţa, «Dobrogea 
Economică», «Buletinul Camerii de comerţ şi industrie», «Justiţia Dobrogii», «Tomisul » organul episcopiei 
de Constanţa, «Revista farmaciştilon» şi alte buletine felurite, toate la Constanţa. În bulgăreşte apare (la 
Bazargic) revista «Pole». 


Nevoile bisericeşti ale provinciei sunt mai simţite: 

În judeţul Tulcea trebuiesc preoţi încă pe atâţia cât sunt, afară de satele cari n'au biserică. În judeţul 
Constanţa trebuiesc cam o treime pentru a se complecta nevoile duhovniceşti ale satelor. În judeţul Durostor 
sunt 93 sate fără biserică şi 3 biserici sunt fără preoţi. În judeţul Caliacra sunt 3 biserici fără preoţi şi 30 sate 
creştine fără biserici. 

Când s'au aşezat alte neamuri în Dobrogea. 
Aşezarea Turcilor şi a Tătanilor. 


Precum am arătat mai sus, turcii dobrogeni sunt colonişti, începând cu veacul XV-lea. Sultanii din 
această vreme puseseră stăpânire pe toate cetăţile din dreapta Dunării până la guri. 

De aici paşii ţineau în frâu pe voevozii români şi oştile năvăleau spre Moldova şi Muntenia. Pentru 
întreţinerea garnizoanelor din cetăţile dunărene trebuiau braţe de muncă agricolă, care să cultive pământul, 
să crească vitele; trebuia o populaţie aşezată din care să se recruteze ostaşi, că era foarte greu să-i aducă 
tocmai din fundul împărătiei. În acest scop au fost strămutate aici în preajma vadurilor întărite şi în locurile 
roditoare, familii de colonişti turci din fundul Asiei. Cea mai puternică colonizare s'a făcut după bătălia dela 
Vama (1444). 

După cucerirea Chiliei şi Cetăţii Albe din mâinele moldovenilor, în tot Bugeacul (sudul Basaraoiei), şi 
în Dobrogea att fost aduşi din Crimeea, câteva zeci de mii de tătari şi aşezaţi în mijlocul Dobrogii care era 
pustiu. Turcii ocupaseră țărmul Mării Negre şi locurile din preajma pădurilor; iar românii s'au retras spre 
malul Dunării. 

Popor de pradă şi nededat la munca aşezată a câmpului, tătarii dobrogeni stăteau gata la porunca sul- 
tanului; se aruncau asupra Ţărilor Române la orice semnal, ca să fure şi să aducă robi acasă. 

Când ruşii au pornit cu războae asupra turcilor şi nu mai aveau încredere în tătarii din Bugeac, aceştia 
au fost strămutați în Crimeea, iar parte din ei au trecut în Dobrogea, îngroşind astfel populaţiile musulmane 
ale provinciei. 

Dobrogea toată a fost un mare lagăr turco-—tătar cu paşi, cetăţi şi oaste totdauna gata: la Silistra, Hârşova, 
Măcin, vadul Isaccei (pe unde treceau în Moldova, spre Polonia: şi Tataria). 

La Babadag era punctul de concentrare şi un mare centru musulman, militar, religios şi comercial. 

Călătorul turc Evliia Celebi ne descrie Babadagul de pe la 1656: « ... Sunt aici 3 seminarii, 20 şcoli 
primare, 8 hanuri (oteluri) şi 3 băi... Afară de acestea alte vreo 70 băi particulare. Sunt 390 prăvălii... Cele 
mai multe prăvălii sunt latineşti şi în ele se vând stofe şi prăvălii de arcuri şi săgeți. Are 8 cafenele, tăbăcării 
şi 11 techele (techea = schit, mânăstire de dervişi = călugări turci). 

Cu sfârşitul veacului al 18-lea şi începând al 19-lea, populaţiile mahomedane au început a se rări din 
pricina războaielor cu ruşii. De atunci au căzut în declin. Viaţa liniştită de muncă şi civilizaţie nu i-a putut 
cuceri. 

Vremea războaielor trecând, ei nu se pot obişnui cu cerințele moderne ale lumii de azi. De aceea au 
sărăcit, se sting pe încetul, — sau emigrează de de unde au venit străbunicii lor acum 500 de ani. 

În anul 1879, am luat în primire (în cele două judeţe) 56.000 suflete credincioase lui Mohămed. 


Aşezarea Bulgarilor. 

Când au început războaiele turco-ruse, ţinuturile dobrogene şi nordul Bulgariei se transformaseră 
într'un câmp de lupte ce nu mai avea odihnă. În calea oștilor ruseşti cari înaintau spre Balcani, satele bul- 
găreşti se răsculau şi ele alăturea de ruşii creştini împotriva turcilor. Vai de bulgarii răsvrătiți, când turcii 
alungau pe ruşi! De aceea populaţia bulgară se ridica ca să scape de măcel şi pornea spre Rusia, în sudul 
Basarabiei, unde erau locuri goale după plecarea tătarilor. Drumul acestor nenorociţi fugari era prin Dobro- 
gea. Chiar autorităţile turceşti ajutau populația bulgară să plece spre miază-noapte, ca să scape de nişte 
spioni şi călăuze ai armatelor ruseşti. Unii pribegi găsind în Dobrogea locuri goale şi o stăpânire turcească 
mai slabă, au rămas aici. Cei cari nu erau mulţumiţi în Rusia şi Basarabia, au trecut Dunărea îndărăt, aşe- 
zându-se în judeţul Tulcea. De aceea se găsesc mai mulţi locuitori bulgari în aceste părți. 

Începutul emigrării bulgarilor în Dobrogrea şi prin Dobrogea s'a făcut după anii 1800 şi au ţinut până 
în ajunul războiului turco-ruso-român (1877). 

Dar să lăsăm să vorbească pe un învăţat bulgar care a strabătut Dobrogea, (profesorul Miletici dela 
Sofia) şi a scris o carte prin 1902. Publicăm o traducere din capitolul despre «Dobrogea română» (trad. de 
d-ra A. C.): «În Dobrogea română, populaţia bulgară este alcătuită din colonişti noui dela sfârşitul secolului 
al 18-lea şi chiar până lă războiul ruso-româno-ture. Ca obârşie, aceşti colonişti sunt din aceleaşi locuri din 
care: sunt şi coloniile bulgare dela Silistra şi Vama, deoarece mai mulţi din ei s'au aşezat aici, după ce au 
colindat Dobrogea câţiva ani dearândul, după pacea dela Adrianopol (1889). 

Căci drumul cel mai bun spre Rusia, unde se îndrepta puhoiul principal al emigrărei, trecea prin Dobro- 


gea. Şi aşa că din aceiaşi tulpină e populaţia bulgară din prejurul Silistrei ca şi cea din restul Dobrogii. 
e E DI 


Bulgari dobrogeni în haine de sărbătoare. 
Portul national e de aceeaşi origină ca şi al nostru 

Emigrantii îşi au obârşia dintre Şumla-Provadia, din Balcanii răsăriteni (între Cotei şi Oulita) şi din 
Tracia, din împrejurimile Slivnei, lambol, Kavaclii şi Adrianopole. E cunoscut că cei din Cotei în timpul 
dominaţiei otomane, se duceau mulți în Dobrogea, ca ciobani. Aşa că între colonişti, cei din Cotei ar forma 
partea cea mai numeroasă. Însă aşa însemnătate nu trebue să dăm ciobanilor coteleni, de oarece foarte mulţi 
din ei petreceau aici neînsuraţi, întorcându-se în urmă tot în Cotei. Ca Erchecenii şi Gulicenii sunt buni 
colonizatori sătenii Aitoşeni din satele: Copara, Oraman, apoi din satul Glavan (Cavaclii) şi în cele din urmă 
Adrianopoienii şi mai ales cei din spre Cârcâlise. Din Bulgaria de Nord, colonizatori energici şi tari sunt 
emigranții din satele «Sârdţchi» aşa numiţi în Silistra «şicovţi» din care sunt mulți în Dobrogea română şi 
în Basarabia. Să credem că în Dobrogea, afară de oraşe, este şi populaţie veche bulgară, ar fi să ne înşelăm 
singuri. 

Fapt e că numai turcii, cei mai numeroşi în timpul împărăției lor, se pot socoti ca vechi, de oarece parte 
din ei sunt aici din timpul cucerirei acestei părți de către turti. Oamenii bătrâni din Bulgaria nord-est care au 
avut treburi în Dobrogea acum 70 ani, ştiu că ţara e pustie, populată ici-colo cu turci şi tătari... 

Începutul elementului bulgar în Dobrogea este sădit în timpul marei emigrări a bulgarilor între 1801 şi 
1812 şi în urma păcei dela Adrianopol. Iar după asta, până la 1850, a continuat colonizarea Dobrogii cu 
diferite naţiuni, din care după Bulgari întâiul loc îl ţin românii!!. 

După «Jurnalul Constantinopolului» (Țarigradschy vesnic) din 1850, d. Miletici socoate că în Dobrogea 
dela Silistra—Bazargic până între Balcic-Varna, spre miază-noapte ar fi aşezate 3734 familii bulgare (com- 
pară cu statistica lui I. Ionescu dela Brad din aceiaşi vreme) care i-a numărat la faţa locului: 1194 familii. Şi 
e de aceiaş părere cu profesorul A. Işircof (care a cercetat , Dobrogea în 1895-97): «Populaţia bulgară aici 
nu e mai mică de 35000 nici mai mare de 45000 suflete». (E vorba de jud. Tulcea şi Constanţa). «Să credem 
că sunt mai mult de 50000 de bulgari în Dobrogea, cum o facem adesea, înseamnă să ne înşelăm într'un mod 
grosolan» (Rominska Dobroza). « Vom arăta — scrie mai departe profesorul Miletici — satele bulgare mai de 
seamă ce cad la est de Silistra pe pământul românesc, arătând coloniile până la Tulcea şi Babadag». 


11 Citiţi adevărul în mărturiile pomenite la capitolul trecut N. A . 

Almalâu. Jumătatea populaţiei e din satele Grebeniko, iar cealaltă jumătate «Şicovţi». Aceşti din urmă 
s'au aşezat aci la 1812 şi se trag din satele: Enevo (lanevo), Caspicean, Ravna, Krivna şi Morcovcea din 
plăşile Novipazar şi Provadia. 

Fugarii din Caspicean au stat la 1812 la Călăraşi (România) şi o parte din ei s'au grăbit să treacă înapoi 
la Almalâu. 

Bugeac. Aici jumătate din locuitori sunt români, iar cealaltă jumătate bulgari, din preajma Slivnei şi 
lambol. 

Esekioi. Aici au fost mai înainte turci şi Bulgari şicovți. Turcii emigrează, iar bulgarii sunt acum în 
majoritate. 

Galița. Şicovti şi slivneni (din preajma Slivhe:). 

Găârlifa. Slivneni. 

Cuingiuk. Slivneni. 

Canlia. Erceceni şi galiceni. 

Câşla. Glaveni (din satul Glavan-Cavaclii). 

Lipnița. Slivneni şi iamboleni. 

Garvânu Mare şi Mic. Sunt sate turceşti; iar acum, în urma răsboiului din 1877, sunt locuite de români 
şi bulgari. 

Parachioi. Emigranţi români şi bulgari. 

Dobromir. Adrianopoleni. 

Demirge. lamboleni. 

Ghiolpunar. Adrianopoleni. 

În oraşul Tulcea, locuitorii bulgari, după statistica română, sunt în număr de 3711 suflete. Cei mai mulţi 
sunt din satele din prejur, dar sunt mulţi şi din Cotei şi Şumla, cari au venit aici ca negustori. 

Satul apropiat Frecăţei e locuit de români şi bulgari, din diferite părți. Tot de diferite origini sunt şi bul- 
garii din comuna Beştepe la est de Tulcea, aproape de Mahmudia. 

În Enichioi sunt «zaralii» din spre Stara-Zagora. 

În Agighiol sunt găgăuti, greci şi bulgari din spre satul Coparan, plasa Anhialo. 

Congas. Aici, unii sunt din satul Cercovna (plasa Provadia), iar alţii din spre Stara-Zagora. Mai sunt şi 
emigranţi din 1828 din vechii locuitori ai satului Gebege (Belevo), plasa Varna. 

Hagilar. Turci şi bulgari de origină necunoscută. 

Nalbant. lamboleni. 

Cinelii. Adrianopoleni. 

Alibeichioi: Greci din preajma Varnei, satul Acdere; sunt şi puţini bulgari: 

Baschioi. lamboleni. 

Artmutlii. Sat turcesc cu puţini bulgari. 

Satul Nou. Bulgari din diferite părţi şi români colonizați. 

Camber. Bulgari din satul Glavani (Kavaclii). 

Cerna. E un mare sat de bulgari din satele Smadovo, Riş şi Dragoevo (plasa Preslav). 

Babadag. Aici sunt 1000 suflete bulgari din diferite părți. 

Kamenca. Bulgari de origină necunoscută, 

Ceamurlia de Sus. Din satele sărte: Crivna, Ravna şi altele (plasa Provadia). 

Ceamurlia de Jos. Din satele sărte (plasa Provadia) din satul Dragoevo plasa Preslav şi din lamboli. 

Eschibaba. Găgăuţi bulgari şi puţini bulgari din diferite părţi. 

Beidaud. Sunt bulgari găgăuţi din Hambarlă Caraagaci şi Slivneni din satul Haidar şi altele. 

Paşa- Câşla. Jumătate români, iar jumătate bulgari din satul Dragoevo şi Riş (plasa Preslav). 

Potur. Bulgari din satul Smedovo (plasa Preslav). 

Casapchioi. Locuit de dragoevceni (din satul Dragoevo plasa Preslav) şi traci (din Tracia) aşa numiții 
«tocani». 

Caranasuf. Bulgari din Riş şi Smedovo plasa Preslav. 

Sarighiol. Bulgari din Şumla şi Provadia. 

Sariurt. Bulgari din lambol. 

Hamamgia. Slivneni şi iamboleni. 

În Alifac şi Testemel, foste sate turceşti, sunt bulgari din timpuri recente, precum şi în Inan-Ceşme 
(foste sate tătăreşti) şi altele. Sunt bulgari împrăştiati şi în multe alte sate în număr mic, iar ca negustori şi 
cârciumari sunt aproape pretutindeni. 

Iar în altă carte, tot profesorul Miletici scrie: «Dela Marea Neagră, de lângă satul Imrichor şi până la 
Dunăre n'am putut găsi nici o localitate cu populaţie bulgară băştinaşă ... A crede în existent unei vechi 
populaţiuni bulgare în Dobrogea, ar fi să ne înşelăm singuri». 

Profesorul Miletici adaugă că în afară de găgăuţi, şi de puţine colonii greceşti, restul populaţiunii 
creştine din jud. Varna, Balcic şi Dobrici (Bazargic) şi în mare parte din jud. Novi-Bazar, Provadia, Curt- 
bunar şi Silistra, ca şi din întreaga Dobroge este o colonizare recentă, care nu trece de 100 de ani, iar în 
cazuri extreme, nu trece de 150 ani». 

Prin 1848-49, polonezul Korsak găseşte case (familii) bulgăreşti în următoarele sate unde erau şi cazaci: 
Hagi Ghenli, Beidaud, Ciamurlia, Hamangia, Caramanchioi, Periclia (jud. Tulcea); la Anadolchioi, 
Satihchioi (jud. Constanţa), la Calipietro (lângă Silistra) Badjah şi Aidemir. Bulgarii dobrogeni, sunt toți 
colonişti proaspeţi, cum arată numele turceşti ale satelor. 

Bulgarii veniţi în Cadrilater prin veacul trecut, sunt în mare parte dela Kotel şi împrejurimi. De ce neam 
sunt ei, prin amestec de sânge, o spune marele geograf sârb Cvijci, care numai prietenul românilor nu era: 
«Sate aromâneşti existând încă în secolul al XVIII-lea în Srednia Gora şi în Rodope. Ele s'au bulgarizat... 
Dar familii numeroase bulgare, mai cu seamă în Balcani şi în Srednia Gora, sunt cu siguranţă de obârşie 
aromânească. Oraşele de meseriaşi bulgari, Gabrovo, Selvijevo; chiar cele dela munte, Kotel, Jeravna şi 
altele, sunt foarte cunoscute. Se pare că populația lor e de origină bulgaro—-română... » (după almanachul 
Frăţilia; scrie Em. Bucuţa). 

Vrednic de luat în seamă e faptul că femeile bulgare poartă fote asemănătoare cu ale noastre cum şi alte 
cusături. 

Portul acesta este sau împrumutat dela noi, sau e o moştenire dela populaţia băştinaşă a întregii penin- 
sule balcanice: tracii. 

Aceste femei sunt ale bulgarilor din părțile Dunării (numiți «horcoi» sau cerlii» = băştinaşi). Bărbații 
poartă pantaloni strâmți de postav alb, ca oltenii noştri. Balcangii, cei veniți dinspre Balcani, poartă şalvari, 
poturi, de modă turcească. Greşit le zicem pantaloni «bulgăreşti». 


Găgăuţii. 

Locuesc în satele ținutului Caliacra, spre Mare, ca de pildă: Ghiaur-Suiuciuc, Mihăileni, Pădureni, 
Vânători; prin jumătăţile de sate: Cavarna, Caramanlâ, Caracaşchioi, Ghiorman, lazagilar, Stânca; sau ri- 
sipiţi prin Bazargic, Balcic, Şabla, Dropia. Numărul lor în acest judeţ, ar fi cam 8000 suflete. În judeţul 
Tulcea îi aflăm pe la Beidaud, Eschibaba, Agighiol, Alibeichioi (com. Ferdinand I). Portul lor e ca al tuturor 
creştinilor dobrogeni, — modă turcească în parte. Limba lor e plină de turcisme. Unii însă (cei din Alibeichi- 
oi) au multe cuvinte greceşti în limbă. 

După unii învăţaţi, găgăutii sunt ramăşitele cumanilor creştinaţi înainte de venirea turcilor. Având 
aceiaşi limbă ca şi turcii (fiind de origină comună) s'au păstrat în insule risipite în Dobrogea, numai cu 
ajutorul religiei creştine. Alţi învăţaţi susţin că ar fi greci foarte vechi, cari au fost câştigaţi pentru limba 
turcă, dar şi-au păstrat religia creştină. Aceşti găgăuti aduc mult la înfăţişarea feţei cu românii dar şi cu 
horcoii, bulgari dunăreni, cari seamănă, cu noi şi la portul național. 

Aşezarea Ruşilor (cazaci ucranieni şi lipoveni) 

Cei dintâi ruşi ce s'au aşezat în Dobrogea au fost pe vremea lui Dumitru Cantemir, — începutul veacului 
al 17-lea. Pe atunci începuse în Rusia o sectă religioasă zisă a rascolnicilor, a starovieţilor, sau lipovenii de 
azi. Mitropolitul Nicon al Rusiei se apucase să îndrepteze cărțile sfinte, cari împrăştiindu-se prin scrisul de 
mână (tiparul era prea rar în Rusia), ajunseseră să cuprindă greşeli de înţeles. 

Poporul simplu şi neştiutor, credea că aşa cum scrie cărțile vechi de mână este adevărata religie a lui 
Christos. Ba odată cu eresurile născute din copierile greşite, credincioşii s'au depărtat şi dela datina creştină 
ortodoxă. De pildă: unii se închinau cu două degete, purtau barbă... nevoind să primească nici o schimbare 
cerută de sfântul sinod în cap cu Nicon mitropolitul, «păstrătorii credinţei vechi» — starovieţii, — lipovenii, 
— au fost siliți să fugă din Rusia cu familiile lor. Altfel erau prigoniti ca toţi ereticii şi socotiți duşmani ai 
bisericii. Au trecut în Ţările Române. Fiind meşteri pescari, s'au aşezat pe lângă bălțile dela gurile Dunării. 

În Dobrogea au fost foarte bine primiţi de autorităţile turceşti, fiindcă urau pe ruşii ce-au «spurcaty 
credința adevărată în Christos. Turcii le-au dat libertate deplină să pescuiască la gurile Dunării, nesupă- 
rându-i cu dări. I-au folosit în războaiele cu ruşii; ba s'au gândit să-i organizeze milităreşte deosebit cu un 
hatman de al lor. Fiind meşteri vănâtori de apă, porneau cu luntrile după pradă pe urma corăbiilor. Aceşti 
temuţi bandiți şi hoţi de mare au dat mult de lucru corăbierilor şi negustorilor. 

Iată că spre sfârşitul veacului al 18-lea se iveşte la gurile Dunării alt soiu de ruşi: sunt cazacii dela 
Nipru, rutenii, maloruşii sau haholii. Erau organizaţi milităreşte, şedeau în tabere, aveau comandanţi aleşi 
şi trăiau din prăzi: «Dela Nipru s'au aruncat în bărcile lor şi au sburat pe apă peste Dunăre» în Dobrogea. Şi 
pe ei i-au primit turcii, dându-le loc de pescuit tot la gurile Dunării. Aici s'au luat la harță cu lipovenii. Fiind 
mai buni ostaşi i-au alungat, cuprinzându-le poziţiile şi satele: Dunăvetele şi Morughiolul şi altele. Lipovenii 
s'au împrăştiat pe la Mahmudia, în Deltă, Sarichioi, în Deltă, Jurilofea, Slava Rusă şi Cercheză, Tulcea, 
Carcaliu, Ghizdăveşti până la Tătărita lângă Silistra şi Borduşani în Ialomita. Cazacii s'au aşezat la cele două 
Dunăvete, Morughiol, Sf. Gheorghe în Deltă, la Telita, Tulcea, Taita, Țiganca şi alte părți. 

Această risipire în Dobrogea a cazacilor s'a făcut după 1828, când ruşii prin iscoade i-au atras de partea 
lor, prefăcându-i în spioni şi când intrând certurile între ei, şi-au stricat organizaţia militărească. 

De atunci au rămas pescari ori au trecut la meseria statornică de plugari, pe unde s'au aşezat. 

Până atunci, cât au fost ostaşi, treceau în cete în Ţările Române ca să fure obiecte bisericeşti, clopote...; 
au luat parte la potolirea răscoalei grecilor eterişti în 1821. Iar când Rusia a început să-l înroleze în armata 
regulată, numeroşi dezertori veneau la cazacii dela gurile Dunării şi Dobrogea, să trăiască în linişte. 

În 1879, recensămânful populaţiei ruse din Tulcea şi Constanţa arăta: 8561 suflete de lipoveni şi 5736 
suflete de cazaci ucraineni. 


Germanii aşezaţi în Dobrogea. 

Germanii dobrogeni sunt colonişti veniţi aici între anii 1841-—1891,adică în timp de 50 de ani. Aceste 
pâlcuri s'au desfăcut din massa coloniştilor germani aşezaţi mai de mult în Rusia. 

Când Bugeacul Basarabiei a fost golit de tătari, băştinaşii români fiind împinşi de aceştia spre apus ruşii 
au început să aducă aici colonişti: cazaci, ucainieni, germani, ce nu erau mulţumiţi unde au fost odată colo- 
nizaţi, cum şi bulgari fugari de teama turcilor. 

Parte din germanii aceştia, fie că nu le-au plăcut locurile, fie că nu s'au putut împăca cu stăpânirea 
rusească, au trecut în «ţara turcului» în Dobrogea. 

Cei mai vechi colonişti nemți sunt cei aşezaţi în nordul judeţului Tulcea: Acpunar (unde s'a făcut descă- 
licarea întâilor sosiți), Atmagea, Tulcea, Malcoci, Ciucurova, Cataloi... Dece au plecat din Rusia? 

Poate din cauza legii ruseşti de colonizare a împărătesei Ecaterina III (a doua jumătate a veacului al 18- 
lea) prin care se oprea vânzarea şi împărţirea lotului de colonizare; poate că din cauza secetei de câţiva ani 
la rând, de boli şi de lipsă de pământ. 

Casele întâilor colonişti veniţi în Dobrogea erau nişte biete colibi învelite cu stuf, bordee sărăcăcioase... 

Al doilea rând de colonişti au venit între 1873—1883, oprindu-se în mijlocul Dobrogii, pe la Cogealac, 
Tariverde, Facria, Caramurat, Colielia, Constanţa, Cogealia. 

Motivul emigrării acestora în Dobrogea e că Rusia luase câteva măsuri cari le stânjeneau libertatea: 
recrutarea în armata rusă, dările şi controlul administrativ de stat. 

Ultimul convoiu de emigranţi veniţi din Rusia au venit la noi în Dobrogea pe la 1890-91, aşezându-se 
în sudul Dobrogii (la Cobadin, Satighiol, Mangeapunar, etc.). «O lege rusească din 1890 interzice tuturor 
cetăţenilor străini nu numai să cumpere pământ şi proprietăţi, dar chiar să are şi să semene pe pământ rusesc. 
Mai departe, erau opriţi de a-şi construi biserici. În anul următor limba rusească deveni obligatoare în toate 
şcoalele imperiului» (scrie d. I. Georgescu în «Analele Dobrogii, VII). Nevoind să se supună, aceşti însetaţi 
de pământuri novi, ca lacomul din «Cât pământ îi trebuie unui om» de Tolstoi, au pornit spre miazăzi la noi. 

Numărul azi nu trece de 10.000 în toată Dobrogea: Sunt harnici şi model în sate ce pot fi date de pildă 
tuturora: îşi întreţin şcolile şi bisericele lor, primesc din patria depărtată reviste şi jurnale, şi nu se desnaţio- 
nalizează. 

Statistica locuitorilor Dobrogei. 
Proprietatea 


Jud. Tulcea: 


ROMANI stoice părea arcuite ia 102.293 suflete 
BULGARI. spa acra aa ataca ta 28.361 suflete 
Mahomedani +. sa a ce i a aaa 5.785 suflete 
Ruşi (lipoveni şi ucrainieni)....... 34.812 suflete 
Alte nafionalităfi........eeeee 9258 suflete 
Total scoate Poseta să ce a tite tea 180.509 suflete 


ROMÂNII. a pa ae ama ia atacati d cat ati 154.338 suflete 
BUlSĂTI ss ge ase sa cata ai ae 21.565 suflete 
Mâhoinedarii... cea crea oa seat setea 28.952 suflete 
Ruşi (lipoveni şi ucrainieni)........... 3.347 suflete 
GEMAN + casate aaa at 3 a alea a a ed 7.300 suflete 
Alte naționalități .......<eeeeeee 13.236 suflete 
GTA: area e ăi a data ireala 228.738 suflete 


Jud. Durostor: 


ROMÂNI, șa ce ceia altele iani ala ata a 31. 978 suflete 
BULSAEI aceia ata lead ai aaa 29 66.044 suflete 
TUCI ca mia a a acetat ia ae da da a aere 88.642 suflete 
Alte naționalități .......ceeeeeee 3.556 suflete 

Oa |: ete ocara ia ai ceara at a tară 190.220 suflete 


ROMÂNII spe ceara că pa de taniu pi it 2 ai 12.346 suflete 
BUlgări sa cee atita aa apară tal d a 70.707 suflete 
Mahomedani sorei arisinisii anasare 49.296 suflete 
(CIA Gă fl oerien aeie ei ta ai ai da 7.545 suflete 
Alte nationalități ss iccsiscscscssrissssss 5.864 suflete 
Otaci ta a ai la ap 145.758 suflete 
În toată Dobrogea sunt 751.225 locuitori. Din acestea sunt: 
ROMÂNI se cea d re cae ot a A aa a 300.955 suflete 
Bulgari 5 cerea tai cita a că ata d ai 188.677 suflete 
Mahâmedarir „e sac pt cc pac eee a at 173.104 suflete 
Ruşi (lipoveni şi ucrainieni)... eee, 43.159 suflete 
Alte naționalități sciorre 45.350 suflete 
Proprietatea. 


În 1903, după statistica d-lui I. N. Roman, bun cunoscător al problemelor dobrogene, proprietatea do- 
brogeană era astfel împărțită: 


SUPRAFAȚA STĂPÂNITĂ 
Naţionalitatea Pâna la 10 ha 10 — 100 ha Peste 100 ha În toată % 
proprietarilor Constanţa | Tulcea | Constanţa | Tulcea | Constanţa | Tulcea | Dobrogea 

Români 61.138 42.000 152.672 19.132 115.849 1.696 392.787 | 63,8 
Bulgari 12.979 47.137 15.029 21.515 11.490 1.197 109.954 17,9 
Mahomedani 24.726 10.253 14.669 4.612 4.724 300 59.284 96 

Ruşi şi lipoveni 1.818 20.513 908 1.390 200 - 24.828 4 
Germani 1.771 4.876 2.579 4.160 3.301 131 16.818 2,1 

Alte naţionalităţi 1.172 3.111 1.458 636 5.373 400 12.150 2 
Total 103.603 128.490 187.315 51.745 140.944 3.724 615.821 100 


Precum se vede din acest tablou, aproape două treimi din pământ erau în mâini româneşti, iar restul, 
ceva mai mult decât o treime, era proprietatea celorlalte naționalități minoritare la un loc. 

Astăzi, proprietatea românească a crescut şi mai mult în cele două judeţe, dela 63,84 la 72-75%⁄. 

În 1926, proprietatea în hectare era astfel împărţită: 

Marea proprietate | Mica proprietate 
Tulcea 1.060 ha 226.951 ha 
Constanţa 28.987 ha 330.410 ha 
Durostor 2.121 ha 153.464 ha 
Caliacra 115.576 ha 203.359 ha 
Total 217.744 ha 914.148 ha 


Caliacra era în 1926 întâiul judeţ pe ţară cu mare proprietate (jumătate din totalul micei proprietăţi în 
mâinile câtorva). 

Viitorul agriculturii, creştere vitelor, grădinile şi pădurile; 
Bogaţiile subsolului 


Pământul Dobrogii, prin felul alcătuirii lui şi prin clima de aici, este cel mai puţin rodnic dintre solurile 
României. Puţinul de bună calitate ce se află pe fundul văilor şi pe unde au fost păduri (în jud. Durostor, 
Tulcea), cum şi o parte din jud. Caliacra înseamnă cam un sfert din suprafaţa agricolă a regiunii. Orice ţăran 
dobrogean ştie că pământul lui nu e de valoarea productivă ca al celui de peste Dunăre, — în general vorbind. 
După datele statistice ţinute pe câtiva ani, producţia mijlocie la hectar este în urma celorlalte provincii. 
Numai orzul dobrogean şi grâul de Caliacra întrece această mijlocie. 

Să vedem, de pildă, producţia grâului la hectar pe 1926 în cele patru judeţe. 


Jud. Tulcea ................. 6,8 chintale 
Jud. Constanţa ............. 5,8 chintale 
Jud. Durostor..........ii. 9.8 chintale 
Jud. Caliacra ............... 8,2 chintale 


Media e de 7,6 chintale la hectar. În judeţele dunărene ale Munteniei şi Olteniei, media este 8,2; în cele 
de sub Carpaţi 9 şi 10; în judeţele de pe valea Siretului şi Prutului este de 10; în Bucovina 13,2; în Basarabia 
7,9; Ardeal 10,6. 

Solul arabil dobrogean este subţire. Sub el se află stratul de pământ calcaros (văros), sfărâmat sau în 
bolovani, ori pământ argilos, ori nisipos, care suge umezeala ca buretele. De aceea pajiştile de pe dealuri, 
imaşurile, cum începe puţină secetă, se pârjolesc. Este aşa de neregulat acest strat arabil încât aci e îmbelşu- 
gat, iar dincolo, la mică distanţă lasă să iasă afară sfărâmăturile de roci, ori chiar colţi de stânci. Pe costişe 
şi pe vârfuri de dealuri, nu departe de arături, găseşti cariere de piatră. Clima îndeobşte este uscală şi se- 
cetoasă prin puţinele ploi ce cad (mai ales în mijlocul Dobrogii) şi prin vânturile uscate de stepă ce bat 
mereu şi ard vegetaţia. 


= 


Fântână dobrogeană (după Kanitz), 1887 
Poate e şi altă cauză pentru care agricultura dobrogeană a rămas mai în urmă. Dobrogea este lipsită de 


tradiția plugăriei. Aici a fost raiul păstoritului. 

Turco-tătarii n'au fost niciodată cultivatori de pământ. Puţina plugărie ce se făcea aici era doar pentru 
hrană şi nu pentru comerț, — dar şi aceasta se lucra cu unelte primitive ca acum mii de ani. 

Locuitorii Dobrogii ce s'au adăogat băştinaşilor, n'au venit în mare parte ca plugari, ci ca crescători de 
vite (mocanii, de pildă), — afară de coloniştii nemți. Trecerea dela păstorit la agricultură s'a făcut de nevoie 
într'un timp scurt; şi foştii ciobani, care n'aveau obişnuinţa meşteşugului plugăresc, n'au putut ajunge prea 
repede buni agricultori. 

Pe de alta, lipsa căilor de comunicaţie până acum 10-20 de ani, a împiedicat răspândirea uneltelor bune 
şi maşinilor agricole în satele unde paragina turcului fatalist răspândise credinţa că numai dacă Dumnezeu 
vrea, țarina rodeşte. Putem urmări desvoltarea agriculturei în paguba creşterii vitelor după statistici. 

În 1885 erau 242.000 ha. semănături. 

În 1905 au ajuns 608.000 ha. semănături. 

Adică în 20 de ani suprafaţa culturilor agricole (Tulcea şi Constanta) aproape s'a întreit. Iar în 1926, 
aceleaşi două judeţe au avut cam 700.000 ha semănături. Ce e de făcut pentru a îmbunătăţi agricultura acestei 
regiuni? Zicătoarea danezilor să ne stea scrisă cu litere de foc înaintea ochilor ca o lumină călăuzitoare: 
«Niciodată nu se poate spune că un pământ poate fi rău, ci numai plugăria poate fi rea». Să grăbim primeni- 
rea metoadelor de plugărie rutinară prin cele mai potrivite regiuni secetoase: 

Arături adânci, ogoare, îngrăşăminte din gros, maşini şi soiuri de cereale rezistente în pământuri uscăci- 
oase. 

Să se încerce şi în Dobrogea experienţele de plugărie ale americanilor în ţinuturi secetoase şi sterpe, —, 
aşa zisele «dry farmingy»-uri. Ministerul agriculturii prin doi specialişti (d-nii I. lonescu-Siseşti şi chimistul 
agricol Seidel) experimentează asemenea metoade în Bărăgan şi sudul Basarabiei. 

Dece nu s'a întins încercările şi în Dobrogea? De va fi nevoe, va trebui să aducem agronomi specialişti 
în culturi uscate, pentru a da consultațiuni agriculturii dobrogene care e bolnavă. Şi agronomii judeţului cât 
sunt, vor trebui să intre în rol, în meseria lor. Să facă apostolat agricol faptic. Ei au nevoie să se ridice în 
ochii sătenilor, cari trebuie să vadă în ei un doctor şi un învăţător, într'ale pământului. 

Camerele agricole să nu creadă în conferinţi, în foi şi broşurele răspândite, pentru o agricultură mai 
bună. De 30—40 de ani risipim vorbe în vânt şi agricultura n'a făcut un pas mai departe. Ne trebuiesc pilde, 
fapte subt ochii tutorora. Cele 3 şcoli elementare de agricultură (la Hamangia, Murfatlar şi Bazargic) şi 
ferma de lângă Silistra, influenţează cu prea puţin agricultura regiunii. Dece camerele agricole şi d-nii 
agronomi câţi sunt în fiecare judeţ nu organizează excursii cu ţăranii la ferme, la gospodăriile din Banat, de 
pildă? 

Cetim în «Curentul din Sept. a. c. un asemenea caz: «Camera de agricultură a judetului Turda, a făcut 
o vizită de studii în judeţul Turda. Excursia a fost condusă de d. Valer Moldovan, preşedintele camerei, 
împreună cu un număr de peste 40 săteni, preoţi şi învăţători. 

S'a vizitat cu această ocazie fermele agricole Rugoj şi Pereg, coloniile Nădlag, Pecica şi Cenad, precum 
şi crescătoriile Siementhal, Comloş şi Grabatzy. 

Dece nu se stărueşte să se sporească numărul fermelor, şcolilor de agricultură? Dece nu întemeiază 
puncte agronomice, stațiuni mici de experimentare pe unde sunt agronomi regionali? Dece nu se trimit flăcăi 
de prin sate ca ucenici agricoli la fermele statului? Apoi: concursuri agricole şi premii săteşti pe sate, 
expoziţii dese, răspândire de maşini, unelte, seminţe selecţionate în condițiuni neîmpovărătoare, etc. Şi cât 
mai puţine sfaturi scrise din cancelarii. Avem o bogată bibliotecă agricolă populară, care stă necitită şi ne- 
folosită practic. 

În sfârşit, educaţia agricolă sănătoasă va începe atunci când va veni reforma învățământului practic 
rural. Când fiecare sat va avea agronomul lui cu şcoală inferioară sau medie, ca professor de cursul comple- 
mentar şi de adulţi, ca lucrător al terenului comunal de experientă şi al grădinei şcolare din fiecare sat. 


Creşterea vitelor. 

Dobrogea până la 1877 a fost, cum am mai spus o mare stână. De atunci până azi, îndoindu-se şi 
întreindu-se populaţia, vitele s'au împuţinat. Deşi după statistici, vitele unele au sporit şi altele au scăzut, 
socotite pe capete de familii însă, numărul lor e cu mult mai mic ca acum 50 de ani. 

În Dobrogea veche, în 1905 (la 25 ani dela alipirea Dobrogii) numărul cailor s”a îndoit; boii şi vacile 
au sporit cu 3 sferturi; iar oile s'au împuţinat cu un sfert. 


În anul 1880 erau 45198 cai, 100486 boi-vaci 583189 oi. 
În anul 1905 erau 97219 cai, 177447 boi-vaci 577304 oi. 
În anul 1926 erau 98294 cai, 125536 boi-vaci 688260 oi. 


Pe judeţe în anul 1926: 

Boi-vaci: 
Jud. Caliacra 35004, adică jumătate cât are fiecare din judeţele: Ialomiţa, Ilfov, Brăila. 
Jud. Constanţa 80059, — cam cât fiecare din aceste judeţe. 
Jud. Durostor 55424, — peste jumătatre din fiecare judeţ pomenit 
Jud. Tulcea 45477, — peste jumătatre din fiecare judeţ pomenit 
Cai: 
Jud. Caliacra 25592, 
Jud. Constanța 58972 
Jud. Durostor 31392. 
Jud. Tulcea 39322. 
Adică fiecare județ are cam jumătate din caii Ialomiței sau ai Brăilei, sau ai Ilfovului. 
Oi: 
Jud. Constanţa 489744 (întâiul pe ţară, Ialomița e al II-lea) 
Jud. Caliacra 279222. 
Jud. Durostor 237816. 
Jud. Tulcea 247296. 
Aceste 3 județe din urmă vin cam al 20-lea între toate județele României (71). 


Pădurile şi grădinile (livezile, viile). 

Una din cauzele pentru care Dobrogea a ajuns o regiune prea des bătută de uscăciuni, este împuţinarea 
pădurilor; iar această împuţinare a vegetației de umbră şi păstratoare de umiditate, a adus dupăsine secarea 
izvoarelor, a pâraielor ce se scurgeau odată pe văile dobrogene. 

Sate întregi au pierit din pricina lipsei de ape, mutându-se aiurea; şi tot de aceea satele dobrogene sunt 
pitite pe funduri de văi. 

În vremuri trecute, turcii au tăiat fără milă pădurile pentru foc şi mai ales pentru construcții. 

Ion Ionescu dela Brad povesteşte în 1850 ce-a auzit dela un tătar bătrân: «Țara, zicea el, n'a fost altă 
dată ca acum. Mai de mult erau sate în locuri unde e greu să le bănuieşti astăzi. Acum satele nu se aşează în 
Dobrogea decât unde găsesc isvoare şi aşa trebue să fi fost totdeauna. Unde au secat izvoarele, au dispărut 
şi satele. Cum izvoarele seacă unde nu sunt păduri întinse, pustiirea pădurilor a a avut deci o mare influenţă 
asupra climei şi ţării». 

Cel mai sărac judef în păduri este jud. Constanţa (25670 ha.); de aceea este cel mai secetos. 

Jud. Tulcea 83082. ha. 

Jud. Durostor 89306 ha. 

Jud. Caliacra 32088 ha. 

Încă din anul 1882 (prin legea proprietăţii imobiliare) s'au destinat comunelor câte 1 ha. de familie 
pentru împădurire. Păcat că această măsură nu s'a aplicat. S'au făcut, e adevărat, câteva pepiniere şi plantaţii 
de salcâmi, dar îs prea puţine aceste flori în pustiu, — şi războiul le-a distrus în parte. Înainte de 1916 abia 
am avut 3000 hectare plantaţii, iar pădurile hotărîte prin lege ocupă azi abia a 8-a parte din suprafaţa desti- 
nată. Cele ce sunt în ființă se împuţinează mereu ..... 

Aceiaş sărăcie se constată şi în cultura pomilor fructiferi. Excepţie fac satele din pragul Dunării (nu 
toate) ale căror livezi sunt o podoabă a ținutului... 

Dece n'am avea aceiaşi privelişte şi unde se poate şi în lăuntrul ţării? Dece n'am umple grindurile 
bălților cu gutui de baltă? 


Jud. Tulcea are 17 hectare pruni 360 de hectare de alti pomi fructiferi. 
Jud. Constanţa are 7 hectare pruni 121 hectare de alti pomi fructiferi. 
Jud. Durostor are 1898 hectare pruni 2282 hectare de alti pomi fructiferi. 
Jud. Caliacra are 13 hectare pruni 80 hectare de alți pomi fructiferi. 

În această privinţă, Dobrogea cu pomăritul stă în urma jud. Ialomița şi Ilfov. 
Cu viile însă Dobrogea se poate lăuda. Podgoriile dela Sarica!?, Bădila, Sarichioi (jud. Tulcea) şi Ostrov 
(jud. Durostor) sunt vestite în toată ţara pentru calitatea vinului. 


Jud. Tulcea are 6090 hectare vic. 
Jud. Constanţa are 2789 hectare vie. 
Jud. Durostor are 3473 hectare vie. 
Jud. Caliacra are 578 hectare vie. 


Aceiaş cruciată ca şi în agricultură, trebuie pornită în toată Dobrogea, pentru a-i da, prin silinţa obşteas- 
că a satelor cu ajutorul Statului, păduri şi cât pomărit poate creşte aici. Proverbul agricol danez se potriveşte 
şi pentru păduri şi livezi. 

Întâiu trebue dusă o luptă împotriva credinţei greşite că Dobrogea fiind o stepă arsă, nu e proprie pentru 
copaci şi umbră. Cei ce se cred astfel au stepa în sufletele lor; nu iubesc verdeaţa, umbra şi floarea. Stepa 
este o moştenire trecută nouă prin imitație dela foştii călăreţi ai pustiului cari n'au iubit podoabele naturii. 
Prin toate mijloacele să pornim lupta împotriva peisagului dobrogean, trist şi monoton, prin lipsa de culori 
înveselitoare; şi nu numai de dragul podoabei, ci şi pentru un folos practic. Să nu rămâie şcoală, biserică şi 
orice aşezământ public fără vatra de nori, fără pâlcul de pomi cu roadă şi şiragul de copaci umbroşi în 
preajmă. 

Serbarea pomilor, a florilor şi a arborilor e mai necesară în Dobrogea ca ori unde. De aceea am stăruit 
pe lângă Ministerul Instrucțiunii publice să facem în această toamnă, cu prilejul sărbătorilor dobrogene, o 
sădire de pomi şi copaci, cu ajutorul şcoalelor, la sate şi oraşe. Ar fi semnalul de început al acestei campanii. 

Să se aplice legea pădurilor comunale votată acum câtiva ani; să vedem măcar un început. Să se înmul- 
țească pepinierele viticole (pentru a se stârpi viţa «terasă»), pomicole şi silvice, cu plantaţii adaptate climei 
şi solului Dobrogii. Să vedem şcoli de viticultură şi pomicultură la Niculiţel (jud. Tulcea) la Ostrov şi Tur- 
tucaia şi în mijlocul «stepei» dobrogene. Încurajări de plantafii în toate satele şi dealungul drumurilor, prin 
toate mijloacele, etc. 

Dacă turcii au avut cişmelele lor vestite, noi ar trebui să dăm Dobrogii fântânile arteziene; nu numai 
pentru nevoile caznice şi pentru vite, ci şi pentru udat grădinile. În orice fund de vale trebue scobit şi umplut 
cu fântâni. Numai aşa, prin belşugul apei, se poate desvolta grădinăritul. 


Bogăţiile subsolului 

Adevărata bogăţie minieră a Dobrogii o formează carierele de piatră (zisele canarale), pentru con- 
strucție, pentru var şi pentru pietruit şoselele. La Turcoaia — lacobdeal şi la Greci, nu departe de Măcin, se 
scoate granitul de cea mai bună calitate. Lângă Isaccea, Başchioi şi Tulcea se găseşte un fel de marmoră 
colorată. Dobrogea e plină de cariere de piatră calcaroasă pentru facerea varului şi cimentului; de caolin 
pentru fabricarea farfuriilor şi cănilor; de pământuri pentru fabriarea culorilor de pământ (ocruri); de lut 
galben (loessul) pentru fabricaţia țiglei şi cărămidei; apoi nisip, pietriş, etc. 

Pământ coalinos se găseşte în preajma Măcinului, comunei Greci, Cavargic, Şeremet, Tortoman (jud. 
Constanta); pământ colorat pe la Seremet-Cavargic; savură pela Hârşova, Palas, Carol I, Topal, Rasova, 
Cernavoda, Greci, Turcoaia, etc. 

Pe anul în curs, carierele Statului — concesionate, arendate — în toată Dobrogea sunt în număr de 76, cu 
o suprafaţă ce atinge 1300 hectare (piatră brută calcară, savură, nisip, pietriş, pământ colorat şi caolinos, 
pământ pentru cărămidă şi țiglă, granit, gresie). 

Din dealul Altântepe între comunele Eschibaba şi Ceamurlia (jud. Tulcea), se scot minereuri (pirite) 
pentru extragerea aramei şi acidului sulfuric. Producţia societăţii «Creditul minier, pe anul 1927 a fost aici 
de 117.800 kgr. minereu curat şi 630.320 kgr. minereu sărac. 


12 Impărăteasa Rusiei, Ecaterina II, (veacul al 18-lea) de aici cumpăra vin pentru curtea sa. 

Nămolul dela Techirghiol şi Tuzla lângă Balcic este o adevărată binecuvântare pentru sănătate. 
Tot aşa va fi şi cu apele sulfuroase dela Mangalia. 
Apoi plaja Mamaia de lângă Constanţa, plaja Mangaliei şi cea dela Ecrene mai la sud de Balcic, pentru 
băi de mare, pot ajunge pline de faimă, când om şti să le împodobim cu clădiri anume şi cu grădini în 
apropiere. 

Pescuitul în Dunărea de Jos şi în Marea Neagră. 
Cum stăm azi şi ce trebuie să facem pentru ziua de mâine. 


Bogăția apelor noastre nu interesează numai pe locuitorii din preajma lor, ci pe oricine, până la ţăranul 
care a luat în mână un jurnal să afle cum merg rosturile ţării. Cu toţii trebue să ne cunoaştem nevoile obşteşti, 
ca să ştim ce avem de făcut din acel dorit «mai bine». Pescuitul la români este o îndeletnicire tot aşa de 
veche ca şi plugăria şi unul din principalele isvoare ale avuţiei noastre economice. Numeroasele unelte şi 
meşteşuguri de prins feluritele soiuri de peşti (din apele de munte, râuri, lacuri, Dunăre şi Mare) fac această 
dovadă. 

Nu-i sat în vecinătatea vre-unui râuşor sau lac, în care să nu afli câteva unelte pescăreşti. Odată satele 
noastre depărtate de ape îşi făceau singure iazuri (heleştae) artificiale pentru mori şi crescut crapi. Azi abia 
găsim în cuprinsul României 12 heleştee artificiale pentru cultura crapiilor, păstrăvilor, mrenelor... Producţia 
lor e abia de 10 kgr. la hectar, în loc de 300 kgr. la ha, cât dau iazurile din străinătate, — o adevărată bogăţie 
acolo! Şi astăzi pescarii Dunării, dealungul României, pe amândouă malurile, sunt români în cea mai mare 
parte. Dela Tulcea în jos, pescarii români s'au rărit, fiind înlocuiţi cu ruşi, pe vremea ocupaţiunilor turceşti 
şi ruseşti. Că au fost pescari români şi în acest cot de ţară unde braţul Dunării atât de cunoscut în vechime 
(Sfântul Gheorghe) se varsă în Mare, ne dovedesc numirile româneşti păstrate în părțile unde e pescuitul cel 
mai bogat din Dobrogea: Portiţa, Dolojman, Cetăjuia, Bisericuța, etc. 

Bătrânii satelor româneşti de acolo (Sarighiol, Calica, Sarinasuf, Enisala, etc.) spun că «părintii lor erau 
primii vătafi la năvoade şi că ei au învăţat întâi pe ruşi să tragă cu năvodul, căci aceştia veniseră aici numai 
cu carmacele şi setcele». (Scrie cel mai învăţat român în ştiinţa pescăriilor, d-l dr. Antipa). 


Pescari turtucăeni 


Vestiţii noştri pescari au înfiripat întâiul export comercial acum sute de ani, când Ţările Române abia 
se închegau în state cârmuite de voevozi. 

Carele cu peşte sărat şi icre, porneau dela Dunăre şi dela gurile ei în Ardeal şi Polonia. 

Corăbiile depărtatei Veneţii, când aduceau în porturile noastre mărfuri italiene, se întorceau acasă cu 
peşte conservat şi icre. Despre morunii dela Chilia vorbesc o sumedenie de acte comerciale şi cronici de 
acum sute de ani. Căci românii trăitori între bratele Dunării şi pomeniţi de o cronică din Niirenberg după 
anii 1400, erau de bună seamă pescari. Aceştia au botezat poate atâtea lacuri, gârle, grinduri cu numiri 
româneşti ce se păstrează până azi în Deltă. 

În zilele noastre România stă în fruntea ţărilor cele mai bogate în ape naturale de pescuit. Dar nu şi în 
ceeace priveşte cantitatea şi calitatea peştelui prins. Apele dulci pescuibile ale României au o întindere cam 
de 600000 hectare. Producţia acestor ape e de tot mică: Abia se prind 60 kgr. peşte la hectar şi nu de calitatea 
cea mai bună, în loc de 200 kgr. la hectar şi de calitatea cea mai aleasă, cum dau apele din ţările cu organizaţii 
pescăreşti după toate regulile ştiinţii. Barem pescuitul la Mare e ca şi cum n'ar fi: Coasta Mării Negre, dela 
gura Nistrului la Ecrene, are o lungime de 490 km. Pe această lungime şi pe o lăţime de 30 km. în larg; — 
cât ţine Marea teritorială română, avem o suprafață de pescuit în Mare ce apropie cifra de un milion şi 
jumătate de hectare. În această uriaşă întindere de apă bogată în peşte abia se prinde 1 kgr. peşte pe un 
hectar! O nimica toată... De unde în alţe ţări cu Mare, 90% din peşte e prins la larg şi restul lângă țărm, la 

noi totul e prins lângă mal. 

Cu toate că România stăpâneşte cam 2 milioane hectare de pescuit, cu un număr de 910000 de pescari 
cu autorizaţie (număr foarte mic), peştele a ajuns un aliment naţional foarte scump faţă de ţările cari n'au 
apele noastre (Cehoslovacia, Ungaria, Austria, Germania). În alte ţări, peştele e de 5-6 ori mai ieftin decât 
carnea, la noi ajunge de două ori mai scump decât carnea. Este ceva de necrezut şi pe dos, dar aşa e. 

România mică îşi îndestula populaţia cu peşte, ba şi exporta câteva milioane de kgr.; azi România mare 
e silită să aducă în mijlociu pe fiecare an cam 10 milioane kgr. peşte conservat pentru consumul intern. 

Economia noastră piscicolă e bolnavă din multe pricini: ape bogate cu foarte săracă producţie şi de 
calitate inferioară; lipsă de meseriaşi buni şi mulţi; lipsă de mijloace comerciale şi industriale, etc. 

Este adevărat, sunt pescari (puţini: Turtucăenii cei dintâi, Gropenenii din jud. Brăila, un mănunchiu de 
câteva sate dobrogene şi o parte din ruşii dobrogeni) cari au atâtea cunoştinţe despre viaţa peştilor şi prinsul 
lor, despre geografia bălților, că au pus în uimire pe oamenii de ştiinţă ce au învăţat piscicultură în şcolile 
străinătăţii. Strânsura aceasta de învăţăminte practice s'a făcut vreme de sute de ani, din tată în fiu; şi cu 
toate că e empirică, — deci nu toată complectă şi exactă, — poate însă ajuta ca puncte de plecare la organizarea 
pescuitului pe temeiul ştiinţei, pentru sporirea producţiei cantitative şi calitative. Dar marele număr, grosul 
celor ce se zic «pescari», nu au aceste virtuţi de vânători de apă. Căci nu toţi mărginaşii apelor ce aruncă 
plasa, prostovolul sau coşul orb ca să prindă peşte pentru casă, se chiamă pescar. Nu toţi cei ce au plug şi 
vite pot fi buni plugari, după cum nu toţi cei ce au barcă şi câteva unelte pot ajunge în scurt timp pescari de 
meserie. 

Meşteşugul acesta se învaţă o viaţă întreagă, cere pricepere şi omul nu trebuie să mai facă altceva decât 
pescuit. Jumătate din zişii noştri pescari sunt improvizaţi, buni de toate şi de... încurcă lume. Când proprie- 
tarii de întreprinderi văd că producția e atât de neînsemnată cu aceşti meşteri-strică într'ale pescuitului, 
cheamă specialişti, dela Turtucaia mai ales ca să nu iasa în pagubă. 

De regulă, pescuitul român e mai înapoiat ca plugăria. Aici suntem în vremea plugului de lemn, a arcului 
şi a scăpăratului cu cremene. Pescuim cu aceleaşi unelte şi conservăm peştele cu aceleaşi metode de acum 
sute de ani, ca pentru carele lui... 

Petru Rareş, negustorul de peşte. Pe multe ape, pescarii n'au dube (bărci) şi umblă încă cu cinul (un 
butuc scobit) ca acum 2000 de ani; mai pescuim cu coşul şi mai doborîm somnul cu măciuca şi toporul. 

«În cherhanale nu se cunoaşte încă robinetul, ci se spală peştele tăiat cu apă murdară scoasă cu găleata 
de sub cherhana. Motorul — şi orice fel de maşină care scuteşte munca manuală — nu a fost încă descoperit 
pentru aceste regiuni» (scrie d-nul Gr. Antipa). 

Cine să-i îndrumeze spre perfecţiune? În administraţiile pescăriilor Statului sunt funcţionari cari n'au 
nici în clin nici în mânecă cu rosturile în cari sunt puşi; nu ştiu nici măcar cât pescarii în meserie. 

Au trecut printr'o şcoală de agricultură, ori au învăţat dreptul, o şcoală comercială, ori câteva clase 
secundare neisprăvite, ori ... nimic, afară de clasele primare. Aceştia sunt chemaţi «să perfecționeze tehnica 
producţiei pescăreşti»! fac cel mult poliţie şi control administrativ. 

«Astăzi, în ţara noastră, nu avem mai mulţi de 3-4 specialişti cari cunosc ramura pescăriei din punctele 
de vedere biologic, hidrografic, industrial, tehnic; şi faptul este îngrijitor, căci o avere aşa de întinsă nu se 
poate pune în valoare decât prin ajutorul unei armate de cel puţin 100 specialişti, bine şi disciplinat instruiți, 
din toate punctele de vedere ale unei exploatări raționale» (scrie d. dr. P. Oaia, directorul general al 
pescăriilor statului). 

Dacă avem un pescuit atât de sărac în ape atât bogate, ce trebue să cerem, noi Dobrogenii, cari ţinem în 
mâinele noastre trei părți din avuţiile piscicole ale ţării, dela conducătorii României? Cum să ieşim din 
această stare înapoiată ca să punem în valoare nişte bogății nesocotite? 

După cei mai buni cunoscători ai problemei, măsurile sunt de multe feluri, şi ar fi următoarele: 


a) Şcoli de pescărie, maeştri pescari, piscicultori. 

Întăi de toate să ne formăm specialişti la şcoli de piscicultură şi la intreprinderi-fabrici de industriali- 
zarea peştelui, dela slujbaşii cei mai mari până la cei mai mici. Statul să nu lase o exploatare atât de grea şi 
de mănoasă numai în seama cunoştiinţelor băbeşti ale lui moş Pelin din nu ştiu ce sat dunărean; ci după cum 
agricultura modernă are agronomi specialişti, ferme model şi şcoli de agricultură pentru îmbunătățirea cul- 
turei, tot aşa să se dea şi pescăriilor putinţe de perfecţionare în egală măsură. 

Nu vor trece multe zeci de ani până când vom vedea în fiecare sat cu apă în vecinătate, câte un maestru 
pescar cu şcoală, ba şi un maestru piscicultor, care să îndrumeze cultura sistematică a peştelui; apoi maeştri 
specialişti în facerea eleşteelor artificiale, în cultura peştilor de munte etc. 

Tot dintre ei vor fi conducători de echipe de pescuit, supraveghetori, agenţi de pescărie etc. Cehoslova- 
cia, ţarăfără Mare şi fără apele Moldovi măcar, are 37 de şcoli de piscicultură pentru asemenea maeştrii. 
Germania are 147 şcoli inferioare de piscicultură şi câteva superioare. Noi n'avem nici una, şi ne trebue 
dintr'odată cel puţin 3 de apă dulce şi una de Mare. Abia de câteva luni s'a deschis o şcoală de început la 
Giurgiu, cu o secţie de piscicultură şi alte pentru agenţi. 

Dar până o fi să avem şcoli speciale, măcar la şcolile de agricultură să se facă ceva teoretic şi practic, 
pentru începutul unui învătământ piscicol. 

Apoi în şcolile primare complementare şi de adulţi din regiunea apelor să se întemeieze şi un învățământ 
aplicat nevoilor locale: Cunoştinţi despre natura apropiată (ape şi bălți) a peştilor, lucrări manuale potrivite 
locului; ba şi literatura regională să fie folosită pentru a trezi interes. D-l. Antipa mărturiseşte că datoreşte 
dragostea pentru viaţa pescarilor, povestirilor lui Victor Crasescu Spirca, (Cum a căpătat Sarichioiul vie şi 
celelalte cetite în copilărie). 


b) Pescării model. 

Nu e destul numai îmulţirea acestor şcoli practice pentru meşteri într'ale pescuitului cu ştiinţă nouă prin 
sate. Statul să facă ici-colo câte o piscicultură model, cum sunt fermele model agricole înzestrate cu maeştri 
model, pescari model, cherhanale şi unelte model etc. unde să se facă dovada oricând despre cantitatea şi 
calitatea pescuitului, mereu sporită şi cu folos întrebuințată. 

Să vadă pescarii cum să pot repopula apele natural cu soiuri de peşti de valoare şi cum în bazinuri artifi- 
ciale se ţin reproductori de rase selecționate; feluritele unelte de prins, după soiurile peştilor, după felul şi 
adâncimea apelor, după anotimp temperatură etc... 

Aici să vadă cum trăesc peştii, cum şi cu ce se hrănesc, cum se prăsesc; apoi cum se sară, cum se 
păstrează viu ori în ghiaţă, cum se transport cu mijloace perfecţionate şi repezi. Dela aceste pescării model 
să primească pescarii informaţiuni despre locurile bune de pescuit în toate epocile anului. Aici să se fabrice 
uneltele cele mai perfecționate şi mai potrivite regiunei. 

Peştii, ca toate fiinţele ce nu au condiţii prielnice de traiu, se împuţinează, ori degenerează dacă nu chiar 
pier cu totul. Meşterii grădinari îşi refac grădinile (prin altoiri, îngrijiri speciale, replantări de soiuri alese 
etc.) crescătorii de vite caută să aibă cât mai multe vite de rasa şi a. m. d. La fel se îngrijesc şi piscicultorii. 


c) Regiunea pescăriilor, bălțile; îmbunătățirile de adus. 

În lungul Dunării şi în vecinătatea Mării Negre sunt mari suprafeţe de lacuri, de bălți şi mocirle, de 
întinsuri ierboase ori nisipoase, de lunci şi zăvoae, cât pot acoperi viiturile de ape. Această zonă inundabilă,— 
cunoscută în deobşte sub numele de «baltă», — cuprinzând lacuri, bălți statornice ori vremelnice, gârle (pri- 
valuri) eleştee (japşe), stufării şi păpurişuri, întinsuri de iarbă şi burueni, grinduri şi păduri de baltă, se 
întreţin de apele Dunării ori ale Mării, alcătuind împreună un tot, — organe de circulaţie cum ar fi vinele şi 
arterele corpului, omenesc . 

Fără această regiune băltoasă, România n'ar fi fost şi nu ar fi o ţară a pescăriilor ... 

Să ne închipuim că s'ar găsi nişte capitaluri uriaşe şi nişte ingineri cari să execute lucrările de secarea 
bălților şi oprirea revărsărilor prin aşezarea unor diguri în lungul Dunării. Chipurile, intenţia ar fi să se dea 

agriculturei zeci şi sute de mii de hectare loc arabil. Ce s'ar întâmpla când Dunărea ar fi închisă între două 
diguri continue? 

Digurile lungi pe malurile Dunării ar aduce creşterea nivelului apei, i-ar iuți cursul ei şi ar târî spre guri 
şi mai mult potmol ca azi, care, cu vremea îngrămădindu-se acolo, ar împiedica intrarea vapoarelor. Pe 
vremea desgheţului şi a ploilor mari, curentul apei, puternic şi sporit, ar rupe digurile şi ar produce înecuri 
groasnice şi pagube nesocotite. Lunca Dunării apărată de diguri continue n'ar putea fi secată şi cultivată în 
deplină siguranţă. Nivelul apei curgătoare fiind ridicat, apa ar musti, ar pătrunde prin infiltraţie în părțile 
joase ale luncei, — cu toată apărarea lor cu diguri — prefăcându-le în mlaştini de țânțari, de broaşte şi de 
mirosuri nesănătoase. Prin oprirea inundaţiilor anuale, luncile mărginaşe Dunării, bune de păşune, — şi care 
azi i-au rămas, alături de poenile Carpaţilor, singurele locuri pentru turme şi cirezi — vor pierde din valoarea 
lor. Întâi că se vor umple cu băltoace de infiltraţie care împiedică creşterea păşunelor bune; apoi acele ierburi 
care dau calitate şi bogăţie imaşului de baltă vor pieri, fiind lipsite de inundaţiile anuale care le întreţin viaţa 
şi creşterea. 

Nici pentru agricultură nu vor fi atât de productive aceste terenuri indiguite, fiindcă nu mai au umezeala 
şi puterea de rodnicie a apei de înundaţie ce lasă peste ele în fiecare an un strat de nămol gras. După scurt 
timp, puterea lor de producţie scade. Indiguirile totale păgubesc şi mai mult pescăriilor. 

Căci s'a dovedit că izvorul producției de peşte nu este albia Dunării, ci balta cu luncile inundabile, unde 
vin peştii să-şi depună icrele, să crească şi să-şi caute hrană. În albia apei curgătoare trăesc puţine soiuri de 
peşti cari să n'aibă nevoe de baltă; aici peştele se refugiază pe vremea de iarnă. Cu cât balta e mai bogată în 
lacuri şi gârle de comunicaţie cu albia apei curgătoare, cu atât e mai mare şi bogăţia peştelui. Dacă am opri 
revărsările anuale prin diguri sau astuparea complectă a gârlelor de comunicaţie cu Dunărea, peştele călător 
aflat în baltă n'ar mai putea ieşi la apă curgătoare. Prin împuţinarea hranei şi lipsa de primenire a apei, peştele 
ar degenera până ar pieri. Pescăria din întreaga Dunăre ar fi ameninţată, din lipsa locurilor de reproducție şi 
de hrană pentru peşti. 


E st VAR 


O cherhana în Delta Dunării — 1900 

Aşa s'a întâmplat cu râul Tissa din Ungaria unde, după indiguire producţia peştelui în albie a scăzut 
dela 100 la 1. Iar la noi în Dobrogea avem o pildă cu balta neproductivă dela Megidia. Când comunica cu 
Dunărea prin valea (gârla) Carasului, avea peşte. 

De când s'a făcut digul dela Cernavoda odată cu construcţia drumului de fier, s'a oprit trecerea apei din 
Dunăre; peştele a pierit, deşi a rămas apă deajuns în această baltă, cu totul nefolositoare azi. 

Nici într'un caz bălțile producătoare de peşti şi păşune, prin secare, nu pot fi mai rentabile cu ajutorul 
agriculturei. Dimpotrivă. Nu mai socotim munca şi capitalul cheltuit cu scurgerea şi pomparea apelor stătă- 
toare, cari ar fi neînchipuit de mari şi nu s'ar acoperi nici cu cea mai bogată rodnicie a zecilor de ani. A 
încercat o societate olandeză să sece o bucată de loc în Deltă (în faţa Mahmudiei) pentru agricultură. A dat 
însă faliment, fiindcă venitul nu acoperea cheltuelile şi Statul a trebuit să despăgubească pe vitejii cuceritori 
de pământuri din ape în ţara lor. Căci ceea ce se poate în Olanda, nu se potriveşte încă cu ceeace se poate 

împlini azi în România. De altfel secarea Deltei Dunării (e cât un judeţ de mare) nu este cu putinţă în veacul 
nostru. 

Acest uriaş lac care e Delta fost odată golf de Mare, are o adâncime cam de 2 m. sub nivelul Mării. Este 
brăzdat în toate părțile de ridicături de pământ (sunt potmolirile aduse cândva de apele Dunării şi de ale 
Mării) mai înălțate sau mai întinse (grindurile). 

Unde nu se văd ochiuri de apă (lacuri şi gârle de comunicaţie) este acoperit la suprafaţă cu o pătură, 
plutitoare sau fixă, de stuf numit plaur. 

Regiunea inundabilă a Dunării, în lungul ei, este o adevărată binefacere pentru ţara noastră; fie ca o 
rezervă de pământ arabil în viitor şi de păşune, fie ca o producătoare de umezeală şi aducătoare ele ploi, fie 
ca un belşug nesfârşit de pescuit. Funcţia ei este «ca a unei supape de siguranţă în contra supra înălțării 
nivelului apelor de albie şi ca bazin de înmagazinare al apelor din timpul creşterilor mari». Ținând seamă 
de rostul bălții orânduit de natură, trebue folosită astfel. 

În America, fluviul Mississipi era îndiguit. A trebuit să se strice digurile şi să se lase balta la loc. 

Acelaş lucru au făcut şi ungurii cu râul Tissa. În Germania, învățații arată primejdia adusă de totala 
îndiguire care nu lasă apa să fecundeze pământul pe o suprafaţă cât mai mare. Prin repedea scurgere a apelor 
către Mare, apa nu mai are răgazul să pătrundă pe încetul straturile pământului, umezeala solului şi nivelul 
apelor e în scădere din această pricină, iar seceta ameninţă. 

Însă trebue ştiut ceeace e de păstrat pentru nevoile pescuitului, pentru culturi agricole, pentru păşuni, 
pentru stufăriş, păpuriş, răchită şi păduri de baltă; restul fiind smârcuri pline de broaşte şi țânțari, trebue 
supus secării prin îndiguiri şi scurgeri, ori prefăcut în eleştee pentru peşte. 

«Îndiguirile trebuesc restrânse numai la acele terenuri mai înalte care se potrivesc pentru culturile 
agricole». Aceste terenuri trebuesc îmbunătăţite în aşa fel (este o nevoie pe care viitorul o va aduce şi la noi) 
ca parcelele să servească când pentru agricultură, când pentru pescărie. «Adică, fiecare teren să fie împărțit 
cu diguri în mai multe bazine şi fiecare bazin va servi câţiva ani la culturi agricole şi apoi să fie inundat 
pentru a servi la cultura crapului». Acest sistem propus de d-l Grigore Antipa a fost găsit practic şi aplicat 
pentru regularea unui fluviu din America. Tot aşa se practică şi în Cehoslovacia cu vestitele eleştee artificiale 
în marginea râurilor, alternate cu agricultură; — fireşte, aceste terenuri sunt lăsate să fie inundate, iar digurile 
totale de pe malurile apelor curgătoare au fost stricate pentru a lăsa liberă revărsarea. Să nu pierdem din 
vedere că rentabilitatea bălților în rândul întâiu o dau pescăriile. 

Să avem cea mai mare grijă pentru sporirea producţiei, ca aceste ape să fie alimentate primăvara cu apă 
de Dunăre, când peştii caută locuri de reproducție şi hrană. Gârlele şi canalele de comunicaţie să fie bine 
îngrijite pentru ca să treacă din fluviu cât mai mulţi peşti călători; iar în jurul bălților să fie lăsat cât mai 
mult teren inundabil cu nivel jos, unde să nu calce vite, pentru a lăsa peştilor locuri prielnice pentru repro- 
ducţie, iar puilor locuri pentru hrană şi creşterea lor. 

O luptă grea de dus e împotriva întinderii stufărişului (plaurului) peste apele băljilor. (În bălțile Tulcei 
80 % din suprafaţă e stufăriş). Creşte unde apa nu se poate scurge; şi prin rădăcinile ce se împleticesc între 
ele, formând un fel de scoarță plutitoare, se întinde peste apă, fără să mai aibă nevoe să-şi înfigă rădăcinile 
în fund. 

Bălți întregi, altă dată pline de peşte, dar pentrucă gurile de scurgere s'au potmolit şi nimeni nu le-au 
curăţit, s'au acoperit de nesfârşite deşişuri de stuf (zeci de mii de hectare) ce n'au găsit încă întrebuinţarea 
rentabilă. 

Pentru a împiedica desvolţarea stufăriilor ce au apă subt ele, mijlocul cel mai bun e să se deschidă gârle 
de comunicaţie, pe unde să intre apă proaspătă. 

Cum vine un curent de apă, stuful încetează să se desvolte, iar papura şi rogozul pier cu totul. Acolo 
însă unde stuful şi-a înfipt rădăcinile în pământ, lucrul e mai greu. 

Ca să se desfunde cu plugul după ce s'a tăiat ori ars desişul uscat, nu e o muncă răsplătită. Aceste 
coşcove sau cocioace, cum le spun ţăranii, sunt pline de vechi rădăcini de stuf cari dau pământului acide, şi 

prin asta. nu-s deloc de bună calitate agricolă, în afară că desfundatul e o grea trudă. 

În halul cum sunt bălțile noastre, cele mai multe aşa cum le-a lăsat Dumnezeu, pescuitul e o muncă 
anevoioasă. «Astăzi, în bălțile Dunării, când apa e mare sau când peştele stă ascuns în stuf, pescuitul e atât 
de greu, încât se dă pescarului şi peste 50 şi 80%, ba chiar 85% din valoarea totală a peştelui prins. 

În pisciculturile din Cehoslovacia, însă, şi la eleşteele unde scurgerea apei e bine regulată şi unde 
toamna se poate scădea după voe nivelul apei, pescuirea se face atât de uşor, încât strângerea recoltei anuale 
costă abia 5% din valoarea peştelui prins. Şi acolo, de sigur, munca e foarte bine plătită. Aceasta trebue dar 
să ţinţa şi la noi: de a uşura prin lucrări hidraulice cât mai mult pescuitul şi deci de a scădea cât mai mult 
cheltuelile de prinderea peştelui. Numai pe această cale a micşorării cheltuelilor de producţie se va putea 
ajunge şi la noi la o ieftenire adevărată a peştelui», scrie cel mai bun cunoscător al acestor chestii, d-nul 
Grigore Antipa. 

Statul e dator să destupe gârlele de scurgere, să astupe pe cele nefolositoare, să deschidă noui canale 
prin care întinsele bălți să fie alimentate cu apă proaspătă, ori să se scurgă apele stătute şi împuţite; sau să 
se tină nivelul ridicat al apelor ca să nu se primejduiască viaţa peştilor, când aceste bălți ar scădea ori ar 
seca; să se curețe buruenile de pe lângă bălți, cari vatămă viaţa şi reproducţia peştilor. Să se sape adăposturi 
de ape dulci în lungul coastei Mării Negre, unde să se adune peştele ieşit din bălți şi de pe gurile Dunării, 
când e surprins de apele sărate. Ne vor trebui să săpăm bazinuri mari în care să punem peştele viu pe vremea 
pescuitului îmbelşugat, pentru atunci când apele şi timpul împiedică pescuitul. 

S'au făcut câteva lucrări hidraulice de acest soiu, dar cea mai de seamă între toate este tăierea canalelor 
ce leagă bratul Sf. Gheorghe cu marele lac Razim, fost odată golf de Mare. Acest lac ne mai primind îndea- 
juns apă dulce de Dunăre prin bratul Dunăvăţ (azi aproape potmolit) sărătura apei de Mare împiedică 
creşterea peştilor. 

După propunerea d-lui Antipa, s'au tăiat canale lucrate de cel mai bun inginer în asemenea lucrări, d- 
nul Vidraşcu. 

De unde producţia de până atunci a lacului Razim era de 500.000 kgr. peşte pe an, îndată s'a urcat la 
peste 3 milioane kgr. pe an. 

Planul e făcut ca să se astupe gura Portiţa dinspre Mare şi ca toate lacurile legate de Razim să primească 
apă dulce. Atunci belşugul de peşte va spori şi mai mult. 


d) Pescuitul la Mare. 

De pe coastele marine ale altor ţări, în special dimineaţa, pâlcuri de bărci pescăreşti se îndreaptă spre 
larg, ca după un semnal. 

La noi o asemenea privelişte aproape că nu o vezi nicăeri, parcă ar fi o coastă pustie de lume. 

Ici colo, câte o îmbarcaţiune de greci, de turci cearcă «marea cu degetul» să prindă la întâmplare, lângă 
țărm, niscaiva peşte, cu uneltele de acum 2000 de ani. 

Puţinii lipoveni, vânatori de nisetru şi moruni dela Portiţa spre gurile Dunării, nu intră în socotelile unei 
bune pescuiri marine pentru câtă mare avem. 

De pretutindeni, românul e absent; parcă n'ar fi Marea lui la care a mai pescuit odată. Trebue totuş s'o 
recucerim prin colonii de pescari şi şcoli de pescari şi pe această cale a pescuitului în Mare; prin societăţi 
de pescuit, cum pare-mi-se au luat ființă. 

Pe greci îi întâlnim din vechi vremuri aici, pescuind cu aceleaşi unelte ce poartă aceleaşi numiri pe toată 
coasta Mării Negre, aceleaşi soiuri de peşti cu acelaş nume: Guvizi, calcani, scrumbii, pălămide, hamsii, 
midii etc. 

Când turcii au cucerit țărmul Mării Negre, au pus pe ai lor să înveţe pescuitul dela greci. E rândul să 
facem şi noi la fel. După 50 de ani de stăpânire politică a țărmului de Mare, se cade să ne aşezăm gospodării 
pescăreşti româneşti, cât ţine malul. 

Măcar să începem cu atâta cât au făcut bulgarii pentru marea lor. 

Au întemeiat o asociajie a prietenilor Mării («Liga maritimă bulgară») pentru excursiuni, şi băi, pentru 
a o cunoaşte ca bogăţie şi frumuseţă, începând cu tot ce are coasta Mării. Această asociaţie a însuflețit 
guvernul să pornească organizarea unui pescuit marin pe temeiurile ştiinţei moderne căutându-se a se înlocui 
pescarii turci şi greci prin bulgari. S'a întemeiat la Sozopol lângă Vama o şcoală de pescuit marin pentru 
orfanii pescarilor, cu un învățământ practic de 3 ani şi teoretic de 1 an. Alta stă gata la Messembria. S'au 
adus din străinătate unelte pescăreşti cele mai perfecţionate şi maeştri pescari din Danemarca şi Norvegia. 
S'a înzestrat şcoala cu 11 nave cu motor de pescuit în Mare; corăbii cu pânze, dube şi construcțiuni de 
adăpost pentru apărarea vaselor şi păstrarea peştelui. Absolvenţii se organizează în cooperative, împroprie- 
tărindu-se cu loc de casă şi teren arabil dealungul mării, dându-li-se material de construcţie gratis şi o sumă 
de bani, fără dobândă, pentru cumpărarea uneltelor şi vaselor de pescuire. Şi aşa bulgarii au început să-şi 
cucerească Marea lor. Noi stăm încă la nişte începuturi timide, afară de stabilimentul de cercetări dela Agi- 
gea, care e în organizare. Cu atât mai mult trebuie să zorim organizarea pescuitului marin, cu cât am început 
să simţim urmările pescuitului sistematic bulgar, de acum 4 ani încă, când s'a inaugurat; în afară că numărul 
pescarilor de Mare scade în loc să crească. Se ştie că scrumbiile albastre (din care se fac ţârii) ca şi cele de 
Dunăre, vin dela sud la nord dealungul coastei Mării Negre, deci trec pe lângă coasta bulgară mai întâi. 
Având pescari instruiți şi cu unelte moderne, Bulgaria prinde scrumbii mai multe ca noi. Numai în anul 
1924 au prins 1300.000 Kgr. scrumbii albastre, faţă de 375.000 Kgr. ale noastre. Diferenţa este izbitoare şi 
trebuie să ne dea de gândit. 


Administraţia pescăriilor statului din Tulcea cu monumentul lui Mircea cel Mare. 
(distrus de Bulgari în 1917 ) 
Şi totuşi România are o zonă de producţie piscicolă marină din cele mai bogate (a doua după Rusia dela 


Odesa până la Crimeea), fiindcă platoul submarin, care favorizează înmulţirea peştilor, este întins. Aşa spun 
unii streini. Marea noastră este necunoscută nouă. Pescuitul nostru e numai de coastă şi se face la întâmplare, 
pe presupuneri, şi nici de cum pe cercetările sigure ale ştiinţei. Nimeni nu şi-a bătut capul să măsoare 
adâncimile şi fundul mării noastre; nimeni n'a studiat soiurile de peşti ce vin în apele noastre: cum trăesc, 
unde se adăpostesc, când pornesc în cete, etc. Nimeni n'a explorat Marea, spre a găsi locurile unde se 
adăpostesc peştii în timpul anului cât nu apar lângă coastă. 

Trebuiesc aduşi şi formaţi pescari iscusiţi, cu îmbarcaţiuni şi unelte perfecţionate, care să urmărească 
îngrămădirile de peşti, acolo unde se adăpostesc, ori când pornesc dintr'un loc în altul. 

Trebuesc făcute porturi de pescării şi adăposturi de pescari lângă coastă. Dar dintre toate, trei măsuri 
grabnice trebuesc luate: Şcoală de pescari marini, colonii de pescari români dealungul coastei şi cercetarea 
Mării noastre de către specialişti. 

Cu bucurie adăugăm aceste rânduri făgăduitoare de speranţe: La Constanţa s'a înfiinţat cooperativa de 
pescuit în mare «Canara», societatea «Pont Euxin» şi societatea «Pescuitul Românesc». Aceasta din urmă a 
închiriat un vapor de pescuit din Germania şi a comandat unul nou în acelaşi scop. 


e) Industrializarea bogățiilor apelor noastre. 
Pentru a încuraja producţia, trebue încurajată şi consumaţia. Este legea cererii şi a ofertei cari merg 

mână în mână. Peştele de mare, dela noi, se vânează puţin şi pentru motivul că se cere (se consumă) puţin. 
Mijloacele de transport repezi, de conservare şi de preparaţie a produselor pescăreşti, ne lipsesc; capitalurile 
şi oamenii de întreprinderi comerciale şi industriale de asemenea. Ce câmp de afaceri şi de înavuţire 
deschide balta şi marea pescărească! Sunt aici izvoare de bogății viitoare, prin industrializare şi comerciali- 
zare, nebănuite; atât pentru capitalişti, cât şi pentru technicieni şi muncitori. În bălți zace o avere de sute de 
miliarde lei, începând cu peştii, şi stuful, până la burueni. 


pe a abis : 


O gârlă în Delta Dunării (clişeu de. Antipa) — 1899 


Să le înşirăm: 

Fabrici de peşte conservat în cutii, în butoae; marinată de peşte; afumătorii de peşte. 

Fabrici de untură de peşte (şi de delfini) şi cleiu de peşte. 

Întreprinderi pentru strângerea resturilor de peşte (solzi, măruntae, oase de peşte, etc.) bune pentru 
îngrăşăminte agricole. 

O industrie de unelte de pescuit (mai ales frângherie şi plase). 

Întreprinderi pentru a industrializa şi comercializa papura, răchita, ţipirigul,lemnul de salcie şi de plopi 
(de făcut rogojini, ştergătoare, ambalage, coşuri de răchită şi papură, împletituri de stuf pentru zidării şi 
stucăturii; butoae de peşte, linguri şi ălbii din lemn de plop şi salcie; culturi de răchită. 

Întreprinderi pentru strângerea şi cultura plantelor medicinale de baltă. 

Încercări de culturi de plante (legume, orez, bumbac, viţă de baltă, soiuri de ceriale şi de pomi mai ales 
gutui, etc.) ce s'ar potrivi regiunei de baltă; ori din cele ce trebuesc pescarilor de aproape (cânepă, în). 

Crescătorii de vite de baltă pentru tăiat şi lăptării (porci, bivoli, etc.); apoi cţeşteri de rațe, gâşte. 

Nutreţuri artificiale din plante de baltă şi turtă furagere din ciuini (castane de baltă). 

Fabrici de conserve din legume de baltă. 

Fabrici de oţet de stuf şi din alte plante de baltă. 

Fabrici de uleiu de dovleac (bostan), cânepă, in, pentru conservele de peşte. 

O întreprindere pentru exploatarea vânatului de baltă (blăni, piei, pene de pasări, etc.). Numai în Deltă 
avem 300.000 hectace stuf, din care nu se taie nici 50.000 ha. (pentru acoperit case, pentru foc, garduri, 
coteţe şi închisori de peşte, etc.) Stuful tocat şi presat se transformă în nişte combustibil (ca un fel de tizic) 
de aceeaşi valoare ca şi lemnul cel mai bun de foc. Stuful nu trebue tăiat şi lăsat în apă să putrezească, pentru 
că lasă otrăvuri periculoase vieţii peştilor. 

Un mare viitor vor avea stufăriile noastre pentru fabricarea celulozei. Slavă Domnului, nu-i o ţară în 
Europa mai bogată în stuf ca România (stuful nostru ajunge până la o înălțime de 5-6 metri). Celuloza are 
principala întrebuințare la fabricarea hârtiei. Hârtia de stuf este de foarte bună calitate. 

Dacă s'ar desvolta această industrie, s'ar mai economisi pădurile noastre cari merg prea repede spre 
împuţinare. Se începuse înainte de răsboiu, la Brăila, fabricarea celulozei din stuf. Dar fabricanţii nu avu- 
seseră mijloace mai perfecţionate pentru fabricaţie. 

Totuşi cererile de celuloză veneau din toate părțile, — ba chiar şi din Japonia. A izbucnit răsboiul care a 
oprit desvoltarea acestei fabrici, distrugând-o chiar. 

Din rădăcinile stufului s'au putut scoate zahăr şi alcool (până la 3 litri din 100 kgr. rădăcini). Din partea 
făinoasă a rădăcinilor s'au fabricat turte de nutreţ foarte hrănitoare pentru vite, numite fragmite; ba s'a scos 
şi un fel de bere; apoi nişte fire textile cari au putut înlocui firele de iută. Alţi inventatori au putut fabrica, 
prin presare, din tulpine de stuf sfărâmate, un fel de plăci bune pentru zidit, având proprietatea că nu pu- 
trezesc în apă. 

Din papură amestecată cu putină cânepă s'au putut face saci şi poloage destul de tari. Pentru încurajarea 
acestor feluri de întreprinderi cari n'au apărut decât timid ici-colo, Statul ar trebui să vie cu creditul său în 
ajutor. Să se întemeieze bănci pentru întreprinderile pescăreşti şi tot ce stă în legătură cu balta. Credit ieftin 
pentru pescari, patroni de pescari, comercianţi şi industriaşi pescari, recunoscuţi ca pricepuţi în meserie, 
şi' nu pentru improvizaţi şi profitori fără muncă. 


f) Cooperativele, organizarea pescarilor. 

Cu numele de «pescar» trăesc o mulțime de oameni cari nu pun nici cine ştie ce muncă şi capital, şi nici 
un fel de pricepere. Aceştia sunt păduchii pescarilor adivărati. Organizarea muncii pescăreşti trebuie să vie 
odată. Să se ştie cari sunt comercianții adevăraţi şi industriaşii, proprietari de intreprinderi cu risc şi pricepere 
în meserie, cari sunt pescarii muncitori (vânători, sărători şi afumători, meşteri de unelte şi închisori, apoi 
corvagii la tras şi cărat etc.) Ei trebuiesc organizaţi în sindicate şi cooperative pentru a se scăpa de paraziţii 
ce trăesc din munca şi meşteşugul lor; dar mai ales pentru a se perfecționa, ajuta între ei şi a fi sprijiniți de 
către Stat. 

Fireşte, cooperativele nu vor fi numai de vânat, ci şi de luare în concesie de bălți, cooperative industrial 
(sărare, conservare şi transport) de fabricat unelte, cooperative de desfacere (vânzare de peşte, proaspăt şi 
preparat). Avem începuturi făgăduitoare de mari desvoltări în viitor. Statul e gata să închirieze bălțile numai 
cooperativelor pescăreşti. Numai dela Hârşova şi până în dreptul Galaţilor, bălțile Dunării sunt pe mâna a 8 
cooperative cu peste 3000 pescari şi ajutoarele lor. 

Băncile şi cooperativele pescăreşti împreună cu Statul (prin Ministerul Muncii, direcția asigurărilor 
sociale) să ia în grijă asigurarea pentru bătrâneţe şi accidente a pescarilor muncitori, a familiilor lor, dat 
fiind ca această meserie grea este plină de primejdii. 

Până o fi să vedem întemeiate şcolile de care am vorbit, cooperativele — iniţiativa particular — poate face 
bune începuturi, aducându-și şi formându-şi specialişti pentru perfecționarea pescăritului. 


g) Naţionalizarea pescarilor apelor noastre; colonii de pescari. 

Să nu uităm că în zonele cele mai bogate de pescuit, ruşii (fie lipoveni ori cazaci ucraineni, haholii) sunt 
în majoritate, pe unele locuri numai ei singuri. Aceste zone de pescuit sunt şi puncte strategice pentru apăra- 
tea hotarului. Pescarul prin meseria lui (dacă e strein) este un spion primejdios. 

Deci dar, la Dunăre ca şi la Mare pescarii trebuie să fie români pentru acest foarte serios motiv. N'au 
proclamat lipovenii noştri în 1917 «republica independentă sovietică a Deltei Dunării»? N'au fost ei cari au 
adus pe agitatorii bolşevici în sudul Basarabiei când s'au produs tulburările dela Tatar Bunar? 

Când Statul vrea să descopere pe agitatorii, pe spionii pe banditii dintre ei, se închid cu totul neamul lor 
într'o tăcere solidară. 

Chestiunea naţionalizării pescăritului trebuie privită şi din laturea plasării prisosului de populaţie 
muncitorească dealungul apelor (Dunării mai ales) cu începuturi de îndeletniciri pescăreşti. Băluile Dunării 
şi coasta Mării Negre sunt ultima rezervă economică neexploatată a ţării. În privinţa pescuitului suntem la 
larg ca acum 100 de ani. Barem la Mare pe cei aproape 500 km. de coastă, nu avem nici o aşezare pescăreas- 
că românească; suntem ca la «facerea lumii». Colonii de pescari români, aduşi de lângă apele Dunării, ar fi 
întâii pioneri. Iar Delta şi bălțile dobrogene ale Dunării au nevoe de încă de 3 ori pe atâţia pescari pentru o 
bogată şi raţională pescuire. 

Începuturi de colonizare românească în Deltă s'au făcut de prefecţii de inimă: Ion Neniţescu şi Luca 


Page 82 


Cât trebuie să ştie oricine despre Dobrogea 
Ionescu, acum 20-30 de ani şi mai bine, formând câteva sate. Greşala a fost că nu toţi erau pescari de meserie 
şi nici din regiunile apei, de unde ar fi venit cu oarecari deprinderi formate pentru viaţa de baltă. Căci să nu 
uităm: Coloniştii trebuie să fie tot din pragurile pescăreşti apropiate, iar principala ocupaţie să le fie tot pes- 
cuitul. Cât pământ neinundabil se găseşte în bălți şi Deltă, va fi lăsat agriculturei şi păşunatului pentru ne- 
voile locale. Va trebui să facem o nouă expropriere în lungul coastei Mării Negre, pentru a avea pământuri 
necesare coloniştilor pescari marini. Să nu uităm: Naţionalizarea Deltei şi a țărmului Mării Negre este o 
problemă de apărare naţională, economică şi politică. 
x 

Aşa dar, săteni şi fruntaşi luminaţi ai satelor dobrogene de lângă ape, să nu priviți cu grijă viitorul, când 
vedeți împuţinându-se pământul de arătură. 

Este balta şi Marea care vă deschide izvoare de traiu nebănuite. Uniţi-vă şi cereţi conducătorilor vred- 
nici să prindă firul începuturilor, să vă lumineze şi să vă ajute. 

Industria şi comerţul, creditul, cooperativele 

Industria dobrogeană este tot aşa de înapoiată ca şi cea basarabeană. Stabilimentele industriale de aici 
nu întrebuinţează mai mult de 3000 lucrători industriali şi 14000 cai putere (motoare). Socotim aici orice 
stabiliment care are o forţă motrice (motor) sau cel puţin 20 lucrători (după «Anuarul general al Dobrogii» 
de O. Văleanu şi I. N: Ionescu). 

Industria alimentară numără 238 fabrici, din cari 196 mori sistematice şi țărănești, 30 fabrici uleiu, 4 
fabrici apă gazoasă, 3 fabrici halva, rahat şi bomboane, 2 fabrici paste făinoase, 1 fabrică bere, 1 de mezeluri, 
2 de conserve. În acest număr nu intră morile de vânt şi apă, nici presele de mână pentru uleiu sau umplu- 
toarele manuale de apă gazoasă. 

În Dobrogea fiind din belşug argilă, piatră calcară, granit, caolin şi nisip, industria ceramică a luat o 
frumoasă desvoltare. Sunt 4 fabrici de ţiglă şi cărămidă (Cernavodă, 2 Megidia şi Turtucaia) şi 3 numai de 
cărămidă (2 la Constanţa şi 1 la Bazargic). 

Fabrica de ciment din Cernavoda produce zilnic cam 20 vagoane ciment. 

Societatea «Turcoaia Granit» din comuna Turcoaia-Tulcea, având cariere pe o suprafată de 120 hectare, 
produce anual cam 45000 tone pavele, piatră spartă, etc. 

La Constanţa este o fabrică de sticlărie, iar la Murfatlar una de cretă. 

Industria metalurgică cuprinde 28 stabilimente şi anume: 4 fabrici de ambalage metalice (bidoane, cutii 
de tablă şi de lemn) toate la Constanţa. 

21 ateliere mecanice şi turnătorii (10 mari şi 11 mici) pentru piese de maşini, reparaţii, etc. Sunt 4 la 
Bazargic, 1 Cavarna şi 5 la Constanţa. 

1 fabrică de construcţii de fier şi cazangerie la Constanţa. 

1 uzină pentru şuruburi, buloane şi nituri la Cernavodă. 

Industria pielăriei cuprinde 3 fabrici: (Tulcea, Constanţa, Bazargic). 

Industria lemnului: 4 fabrici de tâmplărie şi mobile la Constanţa; 3 fabrici de cherestea. 

Industria textilă cuprinde: 1 fabrică de tors lână, lână dărăcită, piuă şi de postav țărănesc (dimie) la 
Topolog, jud. Tulcea; 1 fabrică de tors şi văpsit, cum şi de ţesut dimie la Bazargic; 1 fabrică de bătut postavul 
la piuă, lustruit şi văpsit la Casimcea (jud. Tulcea); 2 fabrici de scărmănat şi dărăcit lână la Bazargic; 1 
fabrică de postav la Constanţa şi o piuă de bătut postav în comuna. Carali (jud. Caliacra). 

O fabrică de pânzeturi, ţesături de bumbac şi cânepă la Constanţa (produce: americă, zefir, driluri, pânză 
naţională, etc.). 2 fabrici de frânghii, sfoară, căpestre, guri de ham, articole de pescărie la Constanţa şi una 
la Tulcea. 

Diverse: 2 fabrici de culori de pământ, lacuri, văpsele (una la Constanţa şi alta în comuna Defcea jud. 
Constanta); 1 laborator de produse (la Constanta) chimice de toaletă; 1 fabrică de ghiaţă artificială la Con- 
stanta; 1 fabrică de clei şi îngrăşăminte lângă Constanţa, la Anadolchioi; 1 rafinerie de petrol la Cernavoda; 
1 fabrică de produse chimice şi unsori la Constanţa (săpun, lesivă, sodă cristalizată, unsori, cremă de ghete, 
lumânări, etc.);, 1 fabrică de săpun (la Constanţa şi 1 la Silistra); 1 fabrică de săpun, lumânări şi moară la 
Cernavoda; 8 de apă gazoasă; 5 tipografii la Constanţa, 2 la Silistra, 4 la Bazargic, 3 la Tulcea; 11 fabrică 
de conserve la Tulcea. 

Societăţile comerciale şi industriale, băncile. 

În 1920 s'au constituit în Dobrogea 10 societăţi anonime cu un capital de 24.125.500 lei, 47 în nume 
colectiv cu un capital de aproape 14 milioane lei, 3 societăţi comerciale cu un capital de 6.500.000 lei, 9 pe 
acţiuni cu un capital de 26.500.000 lei (de transport, bănci, alimente şi băuturi, exploatări, fabrici, etc.). 

Creditul mare: În oraşul Constanţa sunt 19 bănci (comerciale) fie sucursale, fie locale; la Bazargic 7; la 
Tulcea 4 şi la Silistra 3. 

Cooperativele, băncile populare. lată care este situatia băncilor populare din Dobrogea la finele lui 
Decembrie 1922: 

Societăţi după profesiuni şi ştiinţă de carte 
Plugari Total 
Comer Mese- Funcţio- Proprie- So- Dintre cari este 
Judeţele Munci- Proprie- -cianţi riaşi nari tari Preoţ Învățător cie- Ştiu- Neştiu- 
tori de tari de i i tarilo | tori de tori de 
pământ pământ r carte carte 
Caliacra 237 575 46 256 16 2 2 8 1162 922 240 
Con- 6092 8322 532 388 343 236 59 212 1618 | 11080 2104 
stanţa 4 
Durostor 515 1054 125 195 96 63 21 34 2161 1599 502 
Tulcea 2808 4415 189 220 152 56 35 58 7934 5438 2496 
Total 9253 14361 890 1059 607 377. 117 312 2738 | 19039 8342 
1 


Din acest tableu vedem că numărul membrilor băncilor populare este de 27381, cifră, care raportată la 
numărul locuitorilor rurali (639484 ne dă 4,28%, adică dintr'o sută de locuitori 4 sunt înscrişi ca membrii în 
băncile populare. Dacă însă scădem din 629484 numărul femeilor care e de 50% şi apoi numărul copiilor, 
ne rămâne ca populaţie adultă la ţară 159121 suflete şi dacă raportăm această cifră la numărul societarilor, 
reese că din 100 locuitori adulţi bărbaţi 17,20 sunt societari. Numărul cel mai mare al socictarilor îl formează 
plugarii: 23614; vin apoi meseriaşi cu 1059, comercianții cu 890. 

Se poate iarăşi observa că numărul ştiitorilor de carte întrece cu mult pe acel al analfabeţilor. Primii 
sunt 19093 şi secunzii 8342. (O. Văleanu şi I. Ionescu op. cit.). 

Depunerile spre fructificare, ne poate învedera atât spiritul de economie cât şi spiritul de încredere al 
ţăranului în mişcarea cooperatistă de credit. 

Iată situaţia lor în 1921: 


Depuneri spre fructificare 
Nr. Până la Nr. Dela Nr. Dela Nr. Dela 2000 Nr. Totalu 
Județe Depu- 100 lei Depu- 100 —1000 Depu- 1001-5000 Depu- în sus Depu- depunerilor 
nătorilor nătorilor nătorilor nătorilor nătorilor 

Lei B. Lei B. Lei B. Lei B. Lei B. 
Caliacra 63 1690 45 37 9667 90 5 9438 95 1 90406 0 109 133881 30 
Constanța 1119 66046 66 1374 545088 93 593 1133649 56 18 490906 26 3231 3122425 18 
Durostor 513 77188 86 808 337603 10 393 944327 75 14 375905 65 1860 2956843 Sl 
Tulcea 859 88018 59 690 325285 94 323 500938 18 5 23895 35 1934 1505477 83 
Total 2554 232944 56 1909 1217560 87 1314 2588354 44 38 1981113 26 7134 7719627 82 


La 1 Decemvrie 1927, băncile populare din judeţul Tulcea, în număr de 54 cu 10307 membri, cu capital 
social 12.571.292 lei, sunt grupate în federala «Gurile Dunării», având depuneri spre fructificare 9.170.708 
lei şi dând profit net 1,659.628 lei. Azi sunt în jud. Constanţa 114 bănci populare cu 15228 membri şi capital 
vărsat 29.899.081 lei. În jud. Durostor sunt 54 bănci populare cu 7000 membri şi capital vărsat. 12.800.000 
lei. În jud. Caliacra 22 bănci populare, cari împreună cu 13 cooperative (4 de consum, 4 agricole şi 4 de 
exploatarea unor păduri), sunt grupate într'o federală cu capital vărsat 6.494.615 lei; 25 instituţii cooperative 
federalizate cu capital propriu 4.751.239 lei. 

Federala «Cadrilaterul» cu capital vărsat 201.000 lei şi capital împrumutat dela federală 3.318.578 lei. 

Cooperativele de consum şi producţie. 

Dacă cooperaţia de credit a luat în Dobrogea o desvoltare destul de mulţumitoare, în schimb coopera- 
tivele de consum şi producţie nu s'au putut încă desvolta. 

În privinţa cooperativelor de consum iată situaţia lor la 31 Decembrie 1921: 


Capital sub- Totalul 
Coope- scris la 31. activului Profesiunea membrilor 
Judeţul rative Dec. 1921 
Lei B. Lei B. | Plugari | Comer- | Meseriaşi | Funcţionari | Proprietari | Preoţi | Învăţători Totalul 
cianţi membrilor 

Caliacra 2 183500 | 0 138820 | 10 187 8 9 3 17 2 2 233 
Constanța 18 485774 | 25 | 1336176 | 26 1084 20 14 30 13 5 16 1182 
Durostor 5 988157 | 0 316062 | 98 412 20 28 10 16 2 2 480 

Tulcea 12 453958 | 07 | 2249145 | 34 780 16 40 26 24 15 16 917 

Total 37 211388 | 32 | 6888304 | 68 2463 64 91 74 70 24 36 4812 

Prin urmare, în toată Dobrogea avem numai 37 cooperative de consum cu 4812 cooperatori. 
Cooperativele de producție. 


Avem la 31 Decembrie 1921 numai 8 asemenea cooperative, toate în vederea exploatării de păduri. 
Iată situaţia lor: 


Capital sub- Totalul 
Coope- scris la 31. activului Profesiunea membrilor 
Judeţul rative Dec. 1921 
Lei B; Lei B. | Plugari | Comer- | Meseriaşi | Funcţionari | Proprietari | Preoţi | Învăţători Totalul 
cianţi membrilor 

Constanţa 5 300000 | 0 618106 | 37 521 18 23 17 0 5 8 592 
Tulcea 3 82334 | 08 | 160855 | 88 287 21 8 15 5 8 5 344 
Total 3 382640 | 08 | 778861 | 25 808 29 31 32 5 13 13 936 


La finele anului 1923 avem şi trei obştii de arendare cu 444 membrii cari au luat în arendă 1286 ha. 
plătind pentru ele 87865. 


Pe judeţe ele se prezintă astfel: 


No. No. Obştii de arendare 
Judeţul obştilor membrilor Suprafaţa Arendare 
Ha. a. 
Constanţa 2 94 931 — 49170 
Caliacra — — — — — 
Durostor 2 350 355 — 38695 
Tulcea — — — — — 
Total 3 444 1286 — 87965 


La 1 Ianuarie 1926 cooperația în Dobrogea sta astfel: 

Jud. Caliacra: 5 cu 1271 membri şi activ de 5.125.000 lei pentru consum, aprovizionare şi desfacere în 
comun. Cooperative agricole 4 şi pentru exploatare de păduri 4 (total 13). 

Jud. Constanţa: 16 cooperative consum, aprovizionare şi desfacere în comun cu 2328 membri şi activ 
41.500.000 lei. Cooperative agricole 2 şi cooperative pentru exploatarea pădurilor 1 (total 19). 

Jud. Durostor: 17 cooperative de consum, aprovizionare şi desfacere în comun cu 3463 membri şi activ 
48.632.000 lei; 1 cooperativă pentru exploatarea pădurilor (total 18). 

Jud. Tulcea: 17 cooperative de consum, aprovizionare şi desfacere în comun cu 2145 membri şi un 
activ de 17.121.000 lei. Pentru exploatare de păduri: 5 (total 22, în cari se cuprind şi cele pescăreşti). 


Banca populară Pecineaga — 1903 
Cooperaţia model pentru toată Dobrogea şi pentru multe judeţe din ţară se află în com. Pecineaga (Jud. 
Tulcea) condusă de un cooperator încercat şi activ d. Gh. Buzoianu (azi revizor şcolar al jud. Tulcei). Se 
poate spune că toată viaţa economică a satului e pusă în cooperaţie. 
Banca populară cu un capital social de 617.000 lei şi 627 membri are un activ de 1.769.151 lei. 

Cooperativa «Fotin Enescu» cu 184 membri, capital social 1.217.082 lei are un activ şi pasiv de 
6.525.160 lei; iar valoarea imobilelor proprii şi instalaţii apropie cifra de 1.400.000 lei. A dat beneficiu net 
la 31 Decembrie 1927 de 237.593 lei şi inventarul mărfurilor lei 3.640.000. Cooperativa are următoarele 
secţii: băuturi (cu fabrică de sifon şi apă gazoasă); secția colonialelor şi manufactură; secţia cherestea şi 
unelte agricole (maşini); secția moara (cu piua); secţia olăria şi cărămidăria; secția exploatărilor de păduri 
în baltă; secția cerialelor, comerţ şi comision; total 7 secţii. 


Societatea Cooperativa “Fotin Enescu” comuna Pecineaga — 1926 


Cooperativa de pescărie «Nufărul» e deosebită. Cuprinde 109 pescari din 2 sate, cu un capital vărsat de 
36.000 lei; valoarea sculelor 1.200.000 lei. E în primul an de viaţă. 

Căile de comunicaţie 


Ca să putem măsura progresul făcut în ultimii 50 de ani, deschidem amintirile scrise ale călătorilor ce 
au străbătut Dobrogea înainte de 1877: 

Erau drumuri numai dela un sat la altul şi acelea cotite, fireşte, nepietruite. Vă închipuiţi ce ocol făcea 
călătorul ce voia să meargă peste câteva sate. Drumuri drepte, spre centre comerciale, spre oraşe, nu se 
pomeneau. De aceea dela Megidia la Constanţa trebuia să faci 8 ore; iar dela Cernavodă la Constanţa 11 
ore. Când ploua, după topirea zăpezii, ori iarna, nu se putea merge: Căruţa (harabaua) se nămolea în gropi 
Se aştepta căldura şi vântul ca să usuce drumul, spre a-l face bun de mers. Înăuntru ţării nu exista poştă 
pentru scrisori şi mandate. 

Căruţe de poştă şi diligente nu se pomeneau, fiindcă nu erau drumuri cum trebuie şi apoi era şi teama 
de tâlhari. Puţină poştă se făcea doar prin porturi, cu ajutorul vapoarelor. Corespondenţa oficială se trans- 
porta prin curieri călări. 

La 1878, am găsit în Dobrogea începuţi 100 km de şosele, o linie telegrafică Tulcea-Constanţa şi linia 
de fer Constanţa-Cernavodă construită şi exploatată de o societate engleză. 

Azi avem peste 1500 km. şosele. Sunt prea puţini şi am putea avea cu mult mai mulți km. căci, slavă 
Domnului, piatra de şosea e la o asvârlitură de băț din marginea drumului, pe alocurea faţă de marea cantitate 
de piatră calcaroasă pentru şosele, ce aşteaptă întrebuinţarea, Dobrogea este totuşi nu cu drumuri prea bune 
şi nu e îndeajuns gospodărită în privinţa aceasta. 

Judetul Constanţa este al 46-lea judeţ (între 71) ca număr de km. şosele, iar judeţul Tulcea al 56-lea. 

Judeţul Caliacra este al 6-lea judeţ din coadă, iar Durostor al 10-lea tot din coadă. 

Ceeace a întârziat popularea şi romanizarea provinciei cum şi desvoltarea ei economică, a fost lipsa de 
comunicare directă cu restul ţării. Abia între anii 1890 şi 1895 s'a construit uriaşul pod «Regele Carol I» 
(fost până mai acum câţiva ani cel mai lung din Europa) între Feteşti-Cernavodă, după planurile inginerului 
român Anghel Saligny şi lucrat tot de ingineri români. A costat aproape 35 milioane lei, sumă foarte mare 
pentru vremile acelea. 


dati 

Podul dela Cernavodă — 1922 

Cum s'a pus în circulaţie linia ferată peste pod, îndată s'a produs o năvală de populaţie românească în 
Dobrogea, valoarea bogățiilor noastre a sporit, iar comerțul pe Mare (de import şi export) s'a înzecit în câţiva 
ani. Atunci a văzut lumea că Marea este plămânul de respiraţie al economiei unei ţări. Şi când s'au făcut 
liniile ferate laterale, când se va termina linia Tulcea-Babadag, ori se va construi încă un pod peste Dunăre 
pentru o linie ferată Hârşova-Constanţa, sau Turtucaia-Bazargic-Balcic, sau Techirghiol-Mangalia— 
Balcic, sau numai gara Armanu-Balcic, vor înţelege toţi că drumurile de fier sunt vinele şi arterele prin cari 
circulă bogăţiile unei țări; şi înmulțirea acestor căi de scurgere înseamnă sănătatea şi înflorirea unei ţări. 

Paralel cu desvoltarea drumului de fier dobrogean România a trebuit să se îngrijeasca de portul de 
încărcărea şi descărcarea mărfurilor transportate pe Mare. 

Altă vedere a podului dela Cernavodă 

De 30 şi mai bine de ani, ne străduim să facem din Constanţa un port al Mării Negre de întâia mână, şi 
am izbutit în mare parte. Aceasta e mândria noastră. Ce era Constanţa acum 50 de ani? 

Un sătuc turcesc, sărac şi neorânduit. Portul avea un cheiu de lemn nu mai lung de 200 m. şi o magazine 
pentru depozitarea cerealelor. 

Valurile băteau cu furie stâncile, aşa încât multe corăbii se sdrobeau de colții ascunşi sub apă. Vagoa- 
nele nu puteau trage lângă cheiul de lemn, fiindcă apa era prea mică şi valurile mereu în neastâmpăr. 

Rămâneau în larg şi acolo erau încărcate (sau descărcate) cu bărcile şi mahoanele. 

Aşa l-am luat în primire dela turci. Îndată ce am terminat podul (în 1895) dela Cernavoda, am căzut cu 
toate silinţele şi destoinicia noastră asupra întâiului nostru port la Mare. Tot ce vedem azi în Constanţa-port 
s'au făcut după planurile inginerului român Ion B. Cantacuzino, ajutat la construcție numai de ingineri 
români. 

Dela 1895 până la 1916 s'a cheltuit peste 69 milioane lei aur. A fost inaugurat în Septemvrie 1909. S'a 
întins în Mare nu cu un dig ci 3, aşezate în terasă pe o lungime de 1700 m. ca să adăpostească rada portului, 
a cărei suprafaţă e de 60 hectare, împărţită în 3 bazinuri, cu o adâncime de 9 m. 


Cheiul portului Constanţa — 1924 


Dealungul cheiului (digului) pot să ancoreze deodată şi numai pe un singur rând 60 vapoare de mari 


dimensiuni. 

În port se înalţă silozurile (două mari magazii cu elevatoare, pentru curăţatul, alesul şi păstratul ceriale- 
lor) ce pot primi 5000 vagoane ceriale la un loc. Fiecare magazie poate înmagazina, preda în vapor şi vântura 
300 de tone ceriale pe oră. 

În afară de cheiul cerialelor (la silozuri) mai sunt cheiuri pentru cărbuni, petrol, lemne şi vite, cum şi 
cheiul pentru descărcatul mărfurilor importate şi pentru pasageri. 

Pentru bazinul exportului de petrol, Statul a construit 43 rezervoare de petrol, uriaşe baloane a câte 5000 
m. c. fiecare (afară de cele construite de societățile de petrol), fiind în comunicaţie prin tuburi cu bazinul 

unde ancorează tancul (vaporul de petrol) şi, prin tuburi ascunse în pământ dealungul drumului de fier, cu 
rezervoarele dela izvoarele petrolului (jud. Prahova) şi de unde petrolul este pompat până la Constanţa. 

O reţea de linii ferate se resfiră printre aceste magazii şi rezervoare, dealungul cheiurilor, până lângă 
vapor. Însemnătatea portului a crescut de când elegantele şi iuţile vapoare de pasageri româneşti, duc călători 
spre Constantinopol, în porturile Turciei, ale Palestinei şi Egipt. De unde în 1895 aveam numai 2 vapoare 
de mare (Medeea şi Meteor) pentru linia Constanţa-Constantinopol, nu mult după aceea Statul român şi-a 
construit, ori a cumpărat şi alte vapoare. «Serviciul maritim român» are azi 5 vapoare de pasageri («Regele 
Carol», «Principesa Maria», «România», „Dacia» şi «Durostor»; «Împăratul Traian» s'a lovit anul trecut de 
stânci, ruinându-se complect). De marfă (cargo boturi) 8 («Bucureşti», «laşi», «Dobrogea», «Turnu-Seve- 
rin», «Bucegi», «Carpaţi», «Oituz» şi «Constanţa »), afară de ale societăţilor particulare. 

Cam 3 părţi din totalul comerţului român de export se face prin Constanţa. În mijlociu, prin Constanţa 
se scurge anual cam 100.000 vagoane petrol, 80.000 vagoane ceriale şi cam 20.000 vagoane ceriale şi cam 
20.000 vagoane lemne. Cu utilajul şi spaţiul ce” 1 are, portul nu poate face faţă. De aceea multe încărcări şi 
descărcări se fac cu mari greutăţi şi întârzieri mari. 

Constanţei îi trebue să mai aibă încă pe atâtea silozuri; bazinuri mai adânci şi cheiuri mai mari; gări 
speciale pentru transbordarea comodă a călătorilor, coletelor, utilaj mecanic pentru mărfuri (încărcări şi 
descărcări mecanice); ateliere (şantiere de reparaţii) pentru vasele noastre şi cele streine în trecere; magazii 
pentru antrepozite; o nouă linie ferată, etc. 

Trebue să învingem concurenţa pe Mare, grăbind să facem din Constanţa şi un port de reparație, de 
antrepozite, ca să atragem tranzite streine pe la noi. Să mărim traficul marin cât mai repede până nu ne întrec 
vecinii. În 1913 au intrat în portul nostru 1100 vapoare (e un maximum). 

Alte porturi marine aşteaptă şi ele o fărâmă din cheltuelile ce se fac la Constanţa, pentru a se înfiripa: 
Mangalia, Balcic, Cavarna, Sulina; ba poate va trebul construit vre-un port pentru coasta marina a Basara- 
biei. Tânjesc de asemenea micile porturi dunărene între Brăila-Turtucaia, deservite abia de o cursă mult 
două de vapoare pe săptămână. 

Dar racila cea mare a comerţului nostru pe apă vine dela braţul Sulina, ameninţat cu astuparea gurei şi 
deci cu închiderea navigaţiei pe aici. Apele Dunării cară nămol (aluviuni) ce se depun la guri, micşorând 
adâncimea apei şi adăugându-se mereu la întinderea Deltei. La gura Chiliei, Marea se depărtează de tărm 
cu 150 m. pe an. Vâlcovul era în 1880 la 5 km. de Mare; azi e la o distanţă de 15 km. Farul vechiu al Sulinei 
era în 1830 în malul Mării; în 1906 s'a depărtat de țărm cu 1067 m. 


Ee Lasă NESES. 
Primăria din Constanța — 1920 
Comisia Europeană pune să se curețe fundul apei şi să se adâncească, dar în zadar. Acum se prelungeşte 
digul în largul Mării cu 2200 m. ca să se iuţească curentul Dunării. După câţiva ani îl va prelungi iar. Cine 
ştie! Tot răul spre bine. Siliţi de nevoi, vom învăţa din meşteşugul olandezilor şi ne-om încorda puterile ca 
să oprim destinul Sulinei, ori poate să construim alt port maritim la gurile Dunării... 

Colonizările 

După aşezarea administraţiei române în Dobrogea, grija de frunte a conducătorilor ţării a fost să popu- 
leze câmpiile deşerte ale provinciei cu agricultori, să atragă aici cât mai multi români şi să întemeieze sate 
noui. Întâile colonizări nu s'au făcut după un plan alcătuit cu sistemă şi prevedere. 

Poate că nu se putea altfel într'o vreme când nu se ducea lipsa de pământ ca azi şi oameni greu se 
desfăceau de vetrele lor. De aceea a fost mai mult o împroprietărire şi nu o colonizare. S'a dat pământ 
oricărui funcţionar de ori unde, fără să-i pretindă să se aşeze aici şi să facă plugărie. S'a dat pământ emi- 
granţilor şi localnicilor, români şi neromâni, dintre cei ce nu aveau. Dar pământul dobrogean şi de astă dată 
a fost salvat tot de mocanii noştri. 

Desfăcându-şi oile, ei au cumpărat pământ de'al mahomedani, dela Stat, dela oricine şi s'au aşezat în 
sate ca să facă agricultură. Cea mai bună colonizare făcută de Stat a fost aducerea unor colonişti din câmpia 
Munteniei, oameni întreprinzători, deprinşi cu viaţa de şes. Satele înfloritoare — cum sunt: Caraomer, Ghiu- 
venlia, Enişenlia, Adamelissi, etc. — dealungul hotarului de miazăzi al jud. Constanţa, sunt mândria lor şi 
tăria noastră. lar cea mai nereuşită colonizare a fost aducerea prea târzie a veteranilor din 1877, unii dintre 
ei foarte săraci, deja obosiţi când nu mai erau în stare să se obişnuiască cu greutăţile traiului din Dobrogea. 

O încercare de colonizare a Deltei s'a început de prefecţii de fericită pomenire: Ion Neniţescu şi Luca 
Ionescu, întemeind câteva sate. Opera lor trebue reluată şi continuată, dar numai cu oameni de apă, pescari 
români. În 1880 erau 275 împroprietăriți cu 11588 hectare; în 1905 numărul lor s'a ridicat la 80273 cu un 
total de 654127 ha. De atunci colonizarea română a sporit mereu. În judeţul Constanţa au fost aduşi 1695 


familii de colonişti pe lângă 44 sate în fiinţă, de prin judeţele Munteniei, câteva din Moldova şi Ardeal. 
E m l SA 


Vederea satului Vultureşti (colonie militară în judeţul Caliacra) 

În cele două județe ale Dobrogei de jos, pământurile vechilor colonişti turci, începând cu veacul XV- 
lea, au ajuns destul de încăpătoare prin desființarea statului turc, prin răsboae dese şi emigrarea populației 
stăpânitoare din acea parte. Noul stat vecin a făcut în ultimile decenii până la 1913 o puternică colonizare 
bulgară. În scurt timp, mulţi din proaspeţii stăpânitori au ajuns moșieri cu mii de hectare, ba şi zece mii 
hectare. În fața autorității române, parte din aceşti mari proprietari n'au putut face dovadă cu acte de proprie- 
tate în regulă. 

Pe de altă parte, în cadrul României acest colt de ţară înfăţişa un gol de populație. Setea de pământ a 
omului din regiunile cu populație deasă trebuia mulțumită undeva. Statul român intrase în posesia terenurilor 
fostelor State; proprietarii fără acte sau cu acte falşe au trebuit să fie reduși la drepturile lor; iar emigrația 
turco-tătară s'a continuat prin ispitele depărtării ale statului turc, renăscut din ruinile lui. România, după 
toate legile omeneşti şi fireşti de expansiune, are dreptul să ocupe golul cu prisosul sau de populație. Moşiile 
mari de aici, ca toate din România, au trebuit să-şi dea şi ele cota de hectare expropriate pentru colonizare. 

Întâia colonizare în Dobrogea nouă s'a început în primăvara anului 1923, din inițiativa şi după planul 
propus de d-l general Gh. Rasoviceanu, fost comandant al viteazului regiment 9 vânători. Se va fi gândit de 
bună seamă la aşa zisa «armată constructive a refacerii şi a păcii» despre care s'a vorbit atâtea şi în apus. Ẹi- 
a ales un număr din foştii săi ofiţeri activi şi de rezervă, valizi şi invalizi, cari au primit să gospodărească 
departe de civilizaţia oraşelor, în singurătăţi neprietene ca nişte noui Robinsoni. Fiecare fost ofiţer a devenit 
şeful unei colonii militare de demobilizaţi. Fiecare colonist a primit câte 25 hectare proprietate, iar şeful de 
colonie în plus câte 75 ha. cu chirie din rezervele Statului, pe termen de 15 ani. Aşezarea lor s'a făcut în 

apropierea sau în marginea satelor în fiinţă. 

Prin silinţele d-lui general, coloniştii şi-au înjghebat o bancă, «Banca Eroilor» din Balcic, cu un capital 
social până la 31 Decembrie 1927 de 332.000 lei, iar capitalul băgat în operaţiuni şi inventar, e de peste 19 
milioane, mulţumită creditului bancar şi ajutorului primit dela Stat. Pe anul trecut a dat un beneficiu net de 
409.125 lei. Prin această bancă, coloniştii şi-au procurat unelte, maşini agricole, material de construcţie, 
vite, seminţe, etc. S'au întemeiat în total 13 colonii militare în jud. Caliacra (la Ceairlighiol, Meşi Mahale, 
lastaccilar, Stânca, Idiriscuius, Vultureşti, Rasoviceni, Duranlar, Giaferli-luciorman, Aiorman, Caraias- 
chioi, Crişan şi Teche) cu un total de 391 familii şi cari şi-au putut construi aproape 140 de case noui. Casele 
coloniştilor dela Vultureşti pot fi date ca model tuturora în partea locului. Oamenii aceştia s'au biruit pe ei 
şi au biruit natura; s'au deprins cu lipsa de umbră, cu vânturile de aici; cu lipsa de apă; s'au lipit acestui 
pământ de două ori frământat de ei. 


Grija Statului e să ajute să se facă fântâni (cişmele) în toată regiunea pentru a se înlesni astfel o bună 
colonizare (o fântână costă acolo între 150-500.000 lei şi coloniştii greu ar putea strânge atâta sumă de bani; 
sunt sate cari aduc apă dela 6—8 kilometri). 

Planul generalului Rasoviceanu de a se împânzi sudul Dobrogii cu un brâu de colonişti, s'a oprit deo- 
camdată la acest număr. 

Casa Împroprietării şi-a luat pe seamă colonizarea s'o ducă mai departe. Colonizarea românilor mace- 
doneni este de asemenea o întreprindere cu sorţi de izbândă. 

Ne mai putând răbda şicanele grecilor cari le aduseră în gospodăriile lor refugiați din Asia Mică, românii 
macedoneni s'au gândit să emigreze, fie în România, fie în America. Aceasta o doreau şi grecii. 

Şi-au vândut ce-au putut; ce nu, au lăsat acolo, fără nădejde de despăgubiri din partea statului grec, — şi 
au plecat în România. Unii dintre ai noştri, la început, n'au avut încredere în plugarul aromân, trecut dintr'o- 
dată dela păstorit la această îndeletnicire. Ei însă au făcut în 2 ani dovada contrarie. 

Ba s'au apucat de comerţ, de mici industrii locale, de cărăuşie, şi-au cumpărat oi «ca acasă», după 
îngăduinţa păşunelor de aici. Cuceritori şi tenaci, unii s'au îmbogăţit în scurt timp. 

Foarte solidari, cei de mult aşezaţi în ţară, sunt mereu în ajutorul noilor veniţi, fără deosebire de partid 
politic. Cu «celnicii» lor de datină veche, căpeteniile, de cari ascultă, au toate însuşirile coloniştilor de rasă. 
I-am văzut defrişând şi desfundând tarini sălbatice şi mi-am adus aminte de ţăranul Adam Kilhn, căpetenia 
întâilor descălicători germani din judeţul Tulcea şi azi pomenit cu admiraţie în satele nemţeşti,— de Erik, 
țăranul răsărit dintre coloniştii suedezi cari au colonizat colţuri de Americă sălbatică, aşa cum povesteşte 
Iohan Bojer, în romanul său «Emigranţii». 

Macedonenii au un optimism sănătos, se adaptează repede şi oriunde, ştiu să înzecească talantul din 
parabolă pe care-l scot şi din piatră seacă. 

Iată virtuţi de buni colonişti. 

În judeţul Caliacra s'au aciuit pe lângă câteva duzini de sate, ca la 3000 de familii. Se mai aşteaptă să 
vie vreo 250 familii pentru acelaş judeţ. În jud. Durostor, macedonenii s'au afirmat şi mai mult. Au întemeiat 
sate noui cu numiri din locurile de unde au plecat: Fraşari, Gramostea, Livezi. 

Satul Fraşarii este o biruinţă de o vară a hărniciei şi unirei acestor oameni aprigi. 

S'au strâns aici 226 familii. Au construit 160 de case, biserică şi şcoală. Locuitorii sunt organizaţi în 

cooperativa «fulgerul». Au tractoare, secerătoare, maşini de treerat, etc. La Tatar Atmagea şi-au cumpărat 

105 case dela turcii plecaţi. La Cocina au clădit 30 case noui; la ali Ceatalgea 15 case noui. La Gramostea 
20 case noui. Uzungiorman a fost cumpărat (întregul sat) dela turcii cari s'au dus. Şi-aşa s'au aşezat în vreo 
36 sate. Totalul familiilor de colonişti în acest judeţe de 1550 (din cari 550 sunt de peste Dunăre). 

Alte 360 familii macedonene se aşteaptă să vie de peste Dunăre regăţeni. 

Se înţelege că cele 10 hectare de împroprietărire li-e prea puţin. Oameni puşi pe treabă, cumpără ori 
închiriază de pe unde pot. 

Şi uite, cu astfel de oameni hotărîti, Dobrogea de jos îşi va umple în doi ani prisosurile. De atunci 
cumpăna nu va mai cădea de partea nici uneia dintre cele trei naţii conlocuitoare în partea aceea de ţară. 

Probleme culturale ce se pun azi în Dobrogea 


Chemând aduceri aminte din Dobrogea de acum o jumătate de veac, găsim că avem cu ce ne mândri 
azi: Un măreț pod peste Dunăre vestit între podurile Europei; o cruce de linii ferate în lungul şi latul provin- 
ciei; o reţea de şosele cum nu au două provincii ale României; o Constanţă românească şi un port 
neîndestulător pentru scurgerea bogățiilor ţării, ridicat pe un biet sătuc turcesc de acum 50 de ani; sate gos- 
podărite, cu biserici monumentale, cu şcoli ce ţin pasul vremii, cu ţărani răsăriți cari ar fi putut fi acum 50 
de ani preoţi şi dascăli de şcoală. 

Pe aceştia i-am întâlnit şi eu, la întâmplare, şi erau nedumeriţi de mirarea mea: Urcaseră cu cetitul 
cărților dela biblioteca satului până la Sadoveanu, Duiliu Zamfirescu şi Rebreanu. Într'un sat nu departe de 
Megidia, — Chiostel — Ştefan Panţuru, ţăran ca toţi ţăranii şi nu din cei mai cuprinşi, mi-a povestit din Pădurea 
Spânzuraţilor şi Ion; citise Şoimii, Neamul Şoimăreştilor, Viaţa la Ţară, În Războiu, Tănase Scatiu etc. 

Alţi 6 săteni nu s'au lăsat mai prejos; ba unul aflând dela altul despre frumuseţea povestirilor a furat 
cartea ... s'o cetească mai repede. Ne bucură aceste întâmplătoare rarităţi culturale pe care le dorim să ajungă 
regulă generală cât mai curând. 

Dar un asemenea bilanţ sărbătoresc, nu trebuie să fie o perină moale pe care să ne odihnim mulţumiţi. 
Dimpotrivă: La capătul celor 50 de ani de Stat românesc în vadul Mării, să ne socotim cu grijă ce avem de 
făcut pentru ziua de mâine. 

Durerea noastră, deasupra tuturor biruinţelor de până azi e că Marea Neagră, de 50 de ani oglindită în 
sufletul românesc, n'am cucerit-o încă în fizicitatea ei materială. Abia am deschis o fereastră spre frumuseţile 
ei ideale. Dela Vasile Alexandri până la Ion Pillat, poeţii au cântat-o pe toate strunele în infinite nuanţe. 
Dela Victor Crăsescu la Emanoil Bucuţă, proza atâtor scriitori a lăsat în sufletele noastre dorul de ducă spre 
Infinitul albastru. 

Câţi dintre noi, în anii tineri, n'am plecat la Mare ademeniţi de «jurnalul de bord» al lui Jean Bart, ca 
după o nedesluşită chemare de sirenă! 

Dela Eugen Voinescu la d-na Cuţescu Stork, un lung pomelnic de pictori şi-au căutat subiecte printre 
cotloanele de coaste şi jocurile de valuri; iar la Balcic s'a putut chiar înfiripa un fel de şcoală a peisajului 
marin şi de litoral. 

Iubim Marea, romantic, prin senzibilitate artistică; prin atâta doar a intrat în fiinţa noastră spirituală. 

Stăm însă în prag cu braţe încrucişate, cu puterile paralizate parcă de imensitatea necunoscutului. 

Marea ne e hotar — şi Marea nu trebuie să fie un hotar —, ne e o cale de respiraţie economică, dar nu şi 
o vastă moşie de exploatat. Nici o cercetare amănunțită a adâncurilor ei, a bogățiilor cuprinse în ea, a 
coastelor subt toate privinţele, a posibilităților de expansiune economică şi ştiinţifică în nesfârşitele ei is- 
voare, nici un muzău al Mării noastre ... Nu stăpânim Marea, nu ne aparţine organic, fiindcă riveranii nu 
trăesc din darurile ei. Afară de o mână de marinari şi de 2- 3 sate lipoveneşti, nimeni n'a aruncat inelul în 
Mare, semnul logodirii cu ea, ca în pânza veneţianului Bordone. 

Aproape că n'avem sate cuibărite în mal. Iar între ţările scăldate de apele Mării Negre, malul românesc 
este mai pustiu ca toate. Avem o coastă marină de peste 400 km. şi nu ne gândim ce să facem cu ea. Nu 
avem încă intuiţia şi perspectiva unei vieţi complecte în legătură cu Marea... 

Cine a văzut peisajii de coaste marine în streinătate, ştie ce privelişti oferă dimineţile cât ţine ţărmul: 
Un stol de luntri ce se mişcă, ca după un semnal, spre larg: sunt pescari, mai ales pescari excursionişti, 
cercetători etc. Dacă Dunărea ne e atât de familiară, a intrat în tradiţia, noastră, o cunoaştem în toate cot- 
loanele, trăim din ea şi prin ea, până şi copiii o trec înot, — Marea ne e încă streină. În copilăria noastră, 
recrutările la marină erau prilejuri de bocete şi blestemuri, ce se prefăceau adesea în cântece. Flăcăul luat la 
«şalupari» era condus până departe de familie şi plâns că se duce în "negre străinătăţi, peste țări şi mări». 

Jalnica cântare ca «vai săracul marinar» răsuna prin sate şi prin ulițele porturilor. «Depărtata străinătate» 
era» drumul până la Sulina, la Constanţa, la Constantinopol câteodată şi mai rar spre un port al Asiei Mici... 


fy 


Cât trebuie să ştie oricine despre Dobrogea 
Virtuţile noastre marinăreşti, comprimate de o lungă stăpânire a Dobrogii de către turci, nu trecuseră din 
faza copilăriei. 

Şi încă o dovadă de câtă preţuire se bucură Marea noastră ne-o dă manualele şcolare: Marea este total 
absentă din cărţile copiilor, parcă nici n'am avea-o (afară de cărțile mele, dela clasa a I-a până la a VII 
primară). 

Al doilea deziderat : Aşteptăm să se arate oamenii cari să ne facă la Tulcea muzăul Deltei şi la Constanţa 
muzăul regional, al întregei Dobroge. 

Palatul cultural ce se ridică îl va adăposti, de sigur. Se pare că o mână de oameni de inimă, specialişti, 
vor începe strângerea materialelor şi colecţiunilor. Vom vedea împrejurul acestui aşezământ îmănunchierea 
tuturor prietenilor Mării şi ai provinciei. Vom cunoaşte aici: arheologia şi istoria Dobrogii; etnografia şi 
folclorul; geologia flora şi fauna; aici va fi muzăul marin; arta, industriile, învățământul, cultele etc. Revista 
«Analele Dobrogii» va deveni monitorul ştiinţific al muzăului. Discuţiile, proiectele de azi, le aşteptăm să 
treacă mâine la faptă. 

A treia problemă : Provincia, împreună cu întregul litoral până la Cetatea Albă şi cât ţine Dunărea, n'are 
organele de publicitate pentru toate problemele economice şi culturale specifice, sau măcar un ziar regional 
în care să se oglindească această viaţă subt toate aspectele ei, aşa precum «Dobrogea Jună» şi-a îndeplinit 
menirea potrivit nevoilor vremii de până azi. 

Al patrulea deziderat: Nu s'a putut înjgheba încă pe deasupra partidelor politice, asociaţia provincial a 
tuturor oamenilor de bine, fruntaşi în toate ramurile de muncă omenească. În mâna acestor oameni ar sta 
cercetarea şi deslegarea atâtor chestiuni locale, ca într'un fel de mic parlament, avizând guvernele să ajute 
la prosperarea provinciei. Nu mai e nevoe să arăt ce operă bună fac asociaţiile provinciilor în Italia, în Franţa, 
în Germania, ca o reacție împotriva centralismului uniformizator. 

Al cincilea deziderat: Oamenii noştri de şcoală trebuiesc cuceriţi în favoarea regionalismului cultural, 
spre ceea ce se zice mai cuprinzător: adaptarea învățământului la mediul local. 

În cadrul liniilor generale şi uniforme care defineşte sufletul unei ţări, şcoala să înceapă, adâncind, cu 
mediul regional. 

Desvoltarea aptitudinilor locale, extinderea unor cunoştinţe şi practice care se ating de realitatea ime- 
diată, este însăşi şcoala vieţii creiatoare împotriva formalismului verbal şi nivelator. 

Istoria României va avea în anexă sau măcar va accentua evenimentele, şi monumentele referitoare la 
Dobrogea. Geografia pământului, literatura pământului, arta locală, flora, fauna, fenomenele naturii locale, 
îndeletnicirile... se vor bucura de precădere în şcolile provinciei. 

Prin totul, copilul să soarbă poezia peisajului, sufletul natal din patria lui mică, celulă din patria cea 
mare: România, — împiedicând astfel desvoltarea unor năzuinţe centrifugale. Să nu avem a ne teme: şi aici 
suntem cei mai vechi şi mai tari; iar localismul pedagogic aplicat va fi în favoarea noastră. 

Regionalizarea învățământului, păstrând generalitățile unitare şi reliefând unele particularisme locale, 
este o cuminte politică culturală. Vom avea aici şcoalele cu programele adaptate la viaţa de apă şi de baltă, 
la viaţa de câmpie, la dealuri (pentru nordul jud. Tulcea); apoi şcoli practice de pescuit, de industrie de baltă 
şi de agricultură de baltă; şcoli practice pentru culturi în stepă, în terenuri uscăcioase. 

Toate şcoalele vor începe o ofensivă pentru înveselirea peisajului prin sădiri de pomi şi de copaci po- 
triviţi regiunei. Şi oamenii de cultură cu rosturi în provincie, începând cu învățătorul sătesc, să nu vie aici 
cu formule abstracte bune pentru toate locurile şi toate timpurile, ca Bouteiller din «Desrădăcinaţib» lui 
Barres, care făcea raționalism defetist şi universalism kantian cu tineretul francez dela hotar, în vreme ce în 
Germania se ascuţiau săbii... 

Să intrăm cu toţii în realităţile necesităţilor regionale, să le cunoaştem să acţionăm în spiritul lor, servind 
patria cea mare: România. 

A supune toţi copiii aceluiaş program tipic, să fie cu toţii în acelaş timp la aceiaşi lecţie uniform 
înseamnă a ucide sufletul viu al şcolii. Mă aflam, într'un sat unde nici pomeneală de ce e aceea pădure. lacă 

omul controlului şcolar să măsoare progresul şcoalei cu câteva întrebări: .«Cum vă puteţi orienta într'o 
pădure'?» Tăcere totală. «Copiii nu ştiau la geografie». Paznicul bucherismului osificat voia să smulgă 
răspunsul: după coaja plină de muşchi în partea de miază noapte a copacului. 

Lăsând la o parte observaţia ştiinţifică care nu e totdauna adevărată şi ne la locul ei într'o regiune lipsită 
de păduri, avem dovada rutinei de tipic care domină şcoala noastră. Orientarea locală după movilele din 
jurul satului, de pildă, nu s'a făcut fiindcă nici controlorii şcolari nu înţeleg să evadeze din program şi textul 
manualului ucigător de uniform. 

Avem un suflet strein de cucerit şi simpatii de cultivat pentru cultura noastră, începând cu copiii. Ex- 
perienţa americană aplicată imigrauţilor — imitate în Italia, Franţa şi alte ţări,— să ne fie şi nouă de învăţătură. 
În programul şcoalelor s'a introdus ora de şezătoare, «ceasul de poveşti» cu copiii. 

Se spun copiilor poveşti în englezeşte. Cu acest chip sufletul copiilor de altă limbă e «furat» şi ca ur- 
mare, e aplicat să caute cărţi englezeşti cu asemenea poveşti. Copilul e crescut de mic în dragostea lucrurilor 
spuse în englezeşte; şi aşa America şi-a format buni cetăţeni din toți coloniştii ei. Experiențele mele la 
Tulcea înainte de a cunoaşte metodele americane sunt de aplicat oriunde. 

Pentru a desvolta interesul către frumuseţile provinciei şi ale Mării în special, va trebui să se filmeze 
caracteristicul şi pitorescul dobrogean, şi să se facă albumul cu fotografii, cu reproduceri de pe stampe şi de 
pe pânzele pictorilor noştri. 

Toate acestea se pot realiza pe judeţe fără ca statul să dea vre-un ajutor bănesc. 

Cu aceste imagini se pot face ghiduri turistice cu mici monografii şi note de interes general. O autologie 
literară a Dobrogii şi a Mării Negre am realizat-o prin Casa Şcoalelor cu colaborarea scriitorului Al. Lasca- 
rov Moldovanu. 

E nevoe să avem un fel de carte de cetire, — mică enciclopedie — a Dobrogii, un supliment la manualul 
şcolar, cu istorie, geografie, natură, artă, literatură, viaţă economică dobrogeană. 

Cărţi şi reviste în legătură cu Marea noastră, cu toate problemele de interes general şi popularizări ştiin- 
țifice. Obligaţia manualelor şcolare de a introduce bucăţi literare, de ştiinţă, istorie referitoare la Mare şi la 
Dobrogea. Am înaintea mea cărţi pentru şcolile de litoral din Italia şi Franţa, prin cari copiii sunt educați în 
dragostea către Marea lor!5. Sunt pline de sugestii pentru noi. 

Mi-a trecut prin mâini o revistă bulgară «Cernoe More» (Marea Neagră) ce apare la Varna, cu sporturi 
şi excursii de Mare, peisajii, popularizări ştiinţifice, literatură marină etc. De ce nu s'ar face şi în România 
o astfel de propagandă pentru Marea noastră? 

S'ar putea organiza excursii, sporturi, cercetăşie marină, schimburi de copii între familiile dela munte 
şi dela mare în timpul verii, schimburi de colecții de ştiinţe naturale, ori măcar cărţi poştale între elevi. 

Să se trimită cercetători în străinătate pentru toate ramurile de activitate culturală şi practică în legătură 
cu viaţa de Mare; tineri să înveţe în şcoli de piscicultură şi pescuit în şcoli de agricultură pentru culturi în 
terenuri secetoase. La sate, desvoltarea sălilor de cetit şi asociaţiilor culturale susţinute printr'o lege specială 
care să creieze un nou aşezământ sătesc: biblioteca cu sălile de spectacol şi de cetit, — căminul cultural — 
cum sunt câteva începuturi în cuprinsul Dobrogii... 

Alcătuirea de monografii comunale amănunțite pentru muzăul Dobrogii, în cari să avem oglinda întregii 
regiuni. 

Aşteptăm reforma care să dea fiecărui sat agronomul (horticultor şi silvicultor) pentru terenurile co- 
munale de îndrumări agricole locale şi ca professor la cursul complementar şi de adulți, apoi agentul sanitar 
cu altă pregătire şi veterinarul satului şi maestra de gospodărie caznică, şi dispensarul comunal, şi baia 
comunală... 


13 Mă aflam odată într'o sală de cinematograf la Florenţa. Se filma La Nave (Corabia) lui Dannunzio, epopeia marinărească a 
Veneţiei. Era un spectacol pentru tineret. La pasagiul când o voce întreabă: — «Unde punem patria noastră?» — Pe corabie, răspunde 
un marinar, — poporul tineresc, ca fulgerat de un semnal electric, izbucni într'o nebunie de aplauze. S'au cântat cântece marinăreşti, 
s'au împărţit în pauze broşuri cu marea italiană şi apoi s'a făcut o chetă pentru marina Italiei... 

Cât trebuie să ştie oricine despre Dobrogea 
Alcătuirea un chestionar cu toate problemele ce interesează viaţa şi desvoltarea satelor şi oraşelor. 
Aceasta pentru a se întocmi nişte scheme de conferinţe populare cu bibliografia corespunzătoare lor etc. 
etc... 
Am pornit pe calea realizării unora din aceste desiderate. Continuând astfel, să nădăjduim că vom 
ajunge într'o zi când să zicem cu filozoful antic: 
Nu cu piepturile soldaţilor se apără un hotar ci cu sufletele noastre. 


Pegas 


